
*Ppe/aţă 


P uţine subiecte la care ne gândim sau împrejurări 
în care ne aflăm pot fi mai stresante decât cele 
legate de muncă şi bani. Regretatei actriţe Sophie Tucker 
i se atribuie afirmaţia: „Am fost şi bogată, şi săracă 
şi, credeţi-mă, să fii bogată e mai bine”. Majoritatea 
oamenilor i-ar da dreptate. 

într-o perioadă în care procesele instituţionale, pe 
care contăm în mod normal ca să ne susţină bunăstarea 
financiară, o iau în jos, dacă nu chiar razna, numeroşi 
oameni caută căi alternative pentru a-şi asigura 
stabilitatea financiară. Vrem să muncim, dar nu găsim 
locuri de muncă. Vrem să investim, dar nu simţim că am 
putea s-o facem în condiţii de siguranţă. Vrem să avem 
destui bani la bancă, iar gândul că nu-i putem avea ne 
înspăimântă. 

Adesea, abia când abordarea noastră nu mai 
funcţionează ne deschidem mintea pentru a lua în 
considerare ceva nou. Finanţele sunt numai unul 
dintre numeroasele domenii în care viziunea orientată 
spre material, din ce în ce mai perimată, se dovedeşte 
inadecvată pentru încercările vremurilor în care trăim, 
astfel că din ce în ce mai mulţi oameni găsesc o 

înţelepciune practică în înţelegerea spirituală. Dogmele 
şi doctrinele - atât cele religioase, cât şi cele economice 

- sunt abandonate, în timp ce o înţelegere mai profundă 
a puterii conştiinţei şi a supremaţiei sale în crearea 
aspectelor ce ţin de condiţia umană devine o cale mai 
populară spre o viaţă fericită. 

Adevărul este unul singur, exprimat în multe 
forme, atât religioase, cât şi laice. Timp de 35 de ani, 
am studiat cele trei volume ale setului de cărţi intitulat 
Un Curs în Miracole - un program de studiu individual 
de psihoterapie, bazat pe teme spirituale universale. Ca 
profesor al principiilor Cursului, am avut oportunitatea 
atât de a observa, cât şi de a experimenta gradul lor 
mare de aplicabilitate. Esenţa Cursului, care nu este o 
religie şi care nu are inclusă vreo dogmă sau doctrină, 
este renunţarea la frică şi, în locul ei, acceptarea iubirii 
în inimile noastre. Am văzut că apar transformări 
miraculoase atunci când ne schimbăm modul de a gândi, 
de la frică şi limitări, la credinţă şi iubire. 

Dintr-o perspectivă metafizică, fiecare experienţă 
începe cu un gând, iar experienţa se modifică odată cu 
modificarea gândului. 

Dacă avem o problemă în oricare domeniu - indiferent 
că este vorba despre relaţii, sănătate, bani sau orice altceva 

- primul loc în care ar trebui să căutăm o soluţie este în 
modul în care gândim. Este valabil, deopotrivă, în privinţa 
banilor şi în privinţa oricărui alt lucru. 

Această carte este un ghid de principii spirituale ce 
pregătesc terenul pentru abundenţa materială. Aceste 
principii se bazează pe modul în care am înţeles eu 

Un Curs în Miracole. Teoria, singură, nu ne schimbă 
vieţile, dar teoria însoţită de schimbări mentale şi de 
consecinţele acestora asupra comportamentului devine 
un ajutor miraculos, chiar şi în cele mai grele momente. 

Principiul de bază al Cursului în Miracole şi cheia către 
pacea lui Dumnezeu este: „Realul nu poate fi ameninţat. 
Irealul nu există.” Iubirea este realitatea atotcuprinzătoare 
a lui Dumnezeu, prin urmare ea nu poate avea opus. 
Absenţa iubirii, care este frica, nu este nimic altceva decât 
o iluzie. Iubirea este singurul adevăr etern, în timp ce frica 
este o halucinaţie a minţii muritoare. 

Fiecare gând este o cauză care produce un efect. 
Conform Cursului în Miracole, fiecare gând pe care îl 
avem creează o formă, la un anumit nivel. Dacă mintea 
ta se află într-un loc plin de iubire - dacă gândurile tale 
au o vibraţie înaltă, divină - atunci experienţa ta va 
reflecta acest lucru. Dacă mintea ta se află într-un loc 
încărcat cu frică - dacă gândurile tale au o vibraţie mai 
joasă, densă - atunci experienţa ta va reflecta aceasta. 
Modalitatea prin care îţi poţi schimba natura experienţei 
este să îţi schimbi natura gândurilor. 

A căuta rezolvarea unei probleme numai la nivelul 
efectului nu oferă o soluţie adevărată, ci doar o rezolvare 
temporară. Doar atunci când abordăm nivelul cauzei - 
gândurile care au produs deviaţia originară de la iubire 
- determinăm rezultate miraculoase şi fundamentale. 
Reamintindu-ne ceea ce este real, în timp ce ne aflăm 
în prezenţa irealului, transformăm miraculos o problemă 
la nivelul cauzei care a produs-o. Un miracol este o 
modificare a percepţiei, de la frică la iubire - de la o 

credinţă în ceva ce nu este real, la încrederea în ceva ce 
este real. Această transformare a percepţiei schimbă totul. 

Puterea de a schimba un lucru rezidă în abilitatea 
noastră de a gândi diferit despre acel lucru. Gândirea 
orientată spre miracole nu reprezintă o stare de negare, 
cel puţin nu în sensul clasic. Gândirea magică nu 
înseamnă să îţi întorci privirea de la ceva oribil şi să 
priveşti în altă parte, pretinzând că nu există. Mai curând, 
este o stare de negare pozitivă : să priveşti la ceva, ştiind 
că, din moment ce numai iubirea este, în ultimă instanţă, 
adevărată, nimic altceva nu are efect definitiv. Lucrătorul 
în miracole nu priveşte în altă parte pentru a nu vedea 
iluziile lumii muritoare, ci, mai degrabă, priveşte prin 
ele, invocând astfel o lume care există dincolo de ele. 

Prin influenţa gândirii pline de iubire, ne este dăruită 
puterea de a întoarce în iubire orice situaţie care nu se află 
în iubire, pur şi simplu gândindu-ne diferit la ea. Putem face 
acest lucm identificându-ne propria noastră lipsă de iubire 
şi fiind dispuşi să renunţăm la ea. Pur şi simplu, acest mod 
de a gândi - care uneori e simplu, alteori nu - reprezintă 
obişnuinţa mentală a „minţii orientate spre miracole”. 

Dumnezeu a introdus în minţile noastre un Profesor 
Interior, autorizat de El, care să ne ajute să traversăm 
podul dintre frică şi iubire, atunci când ne este greu s-o 
facem singuri. Profesorul Interior poartă nume diferite, 
dc lo Cel ce aduce Mângâiere, la Iisus şi Sfântul Duh. 
Orice nume am folosi, El nu poate fi chemat în van. 
Miracolele reprezintă o intervenţie divină din partea 
unul sistem de gândire mai presus de al nostru. 

„Miracolele apar din convingere”, afirmă Un Curs 
în Miracole. Convingerea poate fi privită ca un „muşchi 
al atitudinii”, care ne dă puterea de a vedea dincolo 
de aparenţe şi de a invoca posibilităţile care există 
acolo. Cu ajutorul lui Dumnezeu, propriul nostru văl 
de iluzii, specific lumii acesteia - indiferent dacă are 
forma falimentului, a recesiunii sau oricare altă formă 
a fricii - este ridicat, iar noi putem vedea dincolo de el. 
Potrivit Unui Curs în Miracole : „nu există o ierarhie a 
dificultăţilor în miracole”. 

Pe măsură ce parcurgeţi această carte şi aplicaţi 
învăţăturile cuprinse în ea, vălul vi se va ridica. Veţi 
experimenta miracole. Vă veţi bucura de abundenţă. Şi 
veţi avea iubire. 



Jfcgea compensaţiei divine 


D e cum păşeşti într-o cameră, pe unii oameni 
se vede scris cuvântul „învingător”. Nu ştii 
neapărat care le este secretul, dar îţi doreşti să-l fi ştiut 
şi tu. Este vorba despre programarea din copilărie? 
Relaţiile de familie? Vreun talent extraordinar? 

Pe cât de mulţi oameni de succes există în lume, 
există tot atâtea motivaţii pentru succes. Dar un anumit 
gen de abundenţă materială derivă dintr-o carismă ce 
vine parcă dintr-o altă lume, dintr-un simţ al magicului pe 
care unii oameni îl poartă cu ei ca pe o aură a destinului. 
Ei pot să aibă în trecutul lor experienţe pe care noi le 
asociem în mod normal cu succesul material, sau nu; 
succesul lor pare să derive din altceva. 

Această carte se referă la acel „altceva” şi la puterea 
pe care ne-o conferă el. Se referă la o zonă spirituală care 
nu are nimic de-a face cu locurile în care ne-am aflat, cu 
felul în care am fost sau nu educaţi, cu reuşita noastră 


io 



LEGEA COMPENSAŢIEI DIVINE 

de până acum sau cu eşecul nostru lamentabil. Această 
carte vorbeşte despre succesul fundamental şi despre 
perfecţiunea lui Dumnezeu, potenţiale aflate în noi toţi, 
indiferent dacă sunt manifeste sau nu, însă întotdeauna 
disponibile pentru a fi exprimate în plenitudinea lor. 
Fiecare dintre noi poartă în interior manifestarea acestei 
perfecţiuni, pentru că ea defineşte ceea ce suntem. 


Prin alinierea ta la gândurile Lui - gânduri 
pline de iubire infinită pentru tine şi pentru 
ceilalţi - câştigi putere asupra formelor-gând 
de vibraţie joasă, care există în lume. 


Această cale nu este un substitut al altor căi lumeşti 
spre succes, ci, mai degrabă, o cale interioară care le 
influenţează pe toate celelalte. Este o cale către abundenţa 
materială prin mijloace imateriale, oferind un set de chei 
spirituale spre puterea lumească. însuşeşte-ţi oricare 
dintre principii sau pe toate şi permite-le să-şi arate 
eficacitatea. Căile spiritului nu sunt căi ale sacrificiului, 
ci, mai curând, un mod prin care să te deschizi complet 
spre gloria infinită a universului. 

Gloria există. Ea aşteaptă doar s-o accepţi. Ceea ce 
urmează reprezintă o explicaţie a ceea ce este ea, a modului 
în care funcţionează şi a modului în care poţi să o accesezi. 



MARI AN NE WILLIAMSON 

Universul este programat să lucreze în favoarea 
noastră. Lumea nu este o expresie gigantică, insensibilă 
şi aleatoare a proceselor biologice, ci, mai curând, 
o reflectare vie a iubirii pentru tot ceea ce are viaţă. 
Universul, în sine, este miraculos. 

Desigur, nu este nevoie să crezi asta. Se poate să nu 
ţi se pară deloc astfel. 

Dar legile spirituale nu sunt denumite degeaba 
„veşti bune”. Adevărul spiritual lucrează constant, 
dincolo de ceea ce pot vedea ochii. El descrie o „altă 
lume”, invizibilă, care există într-un spaţiu aflat dincolo 
de împrejurările noastre muritoare. 

Interacţiunea noastră cu lumea spirituală este 
guvernată de propriile noastre gânduri. Când ştim acest 
adevăr şi ne aliniem gândurile în mod conştient cu el 
- uneori chiar în pofida modului în care ne simţim - îi 
activăm puterea spirituală. Ne transformăm împrejurările 
muritoare, aliniindu-ne gândurile despre ele la o lume 
care există dincolo de ele. 

în situaţia în care crezi că te afli sub influenţa unui 
univers aleatoriu, căruia nu-i pasă de tine, atunci îţi vei 
experimenta viaţa în acest fel. Dacă crezi însă că te afli 
sub influenţa unui univers iubitor, care are grijă de tine, 
atunci în acest fel îţi vei experimenta viaţa. 

Indiferent de ceea ce ni se întâmplă în viaţă, noi 
alegem modul în care vrem să considerăm lucrurile. Şi 
cel mai mare dar pe care ni-1 putem oferi este dorinţa 
de a ne schimba mentalitatea. în ciuda a ceea ce poate 

părea cea mai tristă şi mai dificilă situaţie, avem puterea 
să credem că este posibil să fie altfel, că lucrurile se pot 
schimba, că se poate petrece un miracol. 

Şi atunci, se petrece. 

Această simplă schimbare în modul nostru de a gândi 
poate face toată diferenţa cu privire la ce urmează să se 
petreacă în continuare. Felul în care gândim eliberează 
un număr infinit de posibilităţi, care nu s-ar fi produs 
dacă nu am fi crezut că ar fi fost posibile. Aceasta este 
puterea gândurilor noastre de a atrage şi, totodată, de a 
respinge rezolvări miraculoase. 

Liberul arbitru înseamnă că poţi să gândeşti ce vrei 
tu. Totuşi, nu poţi transforma în fals ceea ce este adevărat 
sau în adevărat ceea ce este fals. Universul chiar te 
iubeşte. Universul este programat să lucreze în favoarea 
ta. Iar universul este capabil să aducă transformări 
miraculoase în orice situaţie de pierdere sau lipsă. Fără 
a ţine seama de ceea ce s-a petrecut în viaţa ta, universul 
este capabil şi pregătit să-ţi aducă alinare şi refacere. 

Eşti iubit, iar menirea ta este să iubeşti. Dintr-o 
minte plină cu infinită iubire, răsare puterea de a crea 
posibilităţi infinite. Avem puterea de a gândi în moduri 
care reflectă şi atrag toată iubirea din lume. Un asemenea 
mod de gândire se numeşte iluminare. Iluminarea nu este 
un proces pentru care muncim, ci o alegere care ne este 
disponibilă în orice clipă. 

Iluminarea este răspunsul la fiecare problemă. în 
orice situaţie în care ţi se pare că te afli sub efectul unor 

forţe asupra cărora nu ai niciun control, aminteşte-ţi că 
Dumnezeu se află în interiorul minţii tale şi că nu există 
forţe asupra cărora El să nu aibă control. Prin urmare, 
prin puterea Lui, aflată în interiorul tău, nu există condiţii 
muritoare asupra cărora tu să nu ai putere. Ori de câte ori 
binele tău este întunecat de aparenţele unei lumi lipsite 
de iubire, universul este programat să te ridice din acea 
situaţie şi să te readucă într-o stare de abundenţă. 

Ca expresie a perfecţiunii divine, universul se auto- 
organizează şi, totodată, se auto-corectează. Indiferent 
de gradul în care mintea voastră este aliniată la iubire, 
veţi primi compensaţia divină corespunzătoare lipsurilor 
existenţei voastre materiale. Din esenţa spirituală apare 
manifestarea materială. Aceasta nu este doar o teorie - 
este un fapt. Este o lege după care acţionează universul. 
Eu o numesc Legea Compensaţiei Divine. 

Aşa cum există legi obiective, perceptibile, pentru 
fenomenele exterioare, tot aşa există legi obiective, 
perceptibile, ale fenomenelor interioare. Legea gravitaţiei, 
de exemplu, nu este doar o „credinţă”. Ea este valabilă 
indiferent dacă crezi în ea sau nu. Nici legile spirituale 
nu sunt doar credinţe; ele sunt reprezentarea modului în 
care acţionează conştiinţa. 

Odată ce ştim că există o lege - că există o tendinţă 
naturală a universului de a îmbunătăţi toate lucrurile 
- atunci ne abandonăm în braţele lui Dumnezeu şi îi 
permitem să ne ridice. 

Din punct de vedere practic, problema care se 

pune este dacă alegem gânduri care activează sau care 
dezactivează Legea Compensaţiei Divine. Atunci când îi 
acordăm mai multă credibilitate realităţii şi puterii lumii 
materiale, decât realităţii şi puterii iubirii, o dezactivăm. 

Dacă împrejurările în care ne aflăm ne ispitesc să 
avem gânduri de genul: „Probabil că nu sunt suficient de 
bun”, „Nu voi mai avea niciodată altă şansă”, „Va dura o 
veşnicie până când situaţia asta se va remedia” sau „Urăsc 
pe oricine e responsabil de asta”, atunci miracolele, deşi 
sunt programate în natura universului, nu-şi pot găsi 
drum către conştienţa noastră. Cu fiecare gând pe care 
îl avem, fie chemăm, fie împiedicăm producerea unui 
miracol. Prin urmare, nu împrejurările în care ne aflăm, 
ci, mai degrabă, gândurile noastre despre ele sunt cele 
care determină dacă avem puterea de a le transforma. 

Legea Compensaţiei Divine se aplică la fel în toate 
situaţiile, dar în cadrul acestei cărţi ne vom axa pe 
aplicarea ei în cazul banilor şi al lipsei acestora. Intr-o 
vreme de incertitudine economică - în care împrejurările 
ne ispitesc şi mai mult să credem mai degrabă în 
neajunsurile din planul material, decât în abundenţa din 
planul spiritual - capacitatea noastră de a gândi diferit 
face absolut toată diferenţa. 

Facturile te privesc necruţător drept în faţă. 
Pierderea bunurilor ipotecate este iminentă. Creditul nu 
mai poate fi plătit. Nu se găsesc locuri de muncă. Şi, 
odată cu toate acestea, apare haosul pe multe planuri. 
Cine nu are nevoie de un miracol în această situaţie? 

Dacă te identifici numai cu corpul tău şi cu realitatea 

acestuia, mai degrabă decât cu spiritul tău şi cu realitatea 
acestuia, atunci eşti tentat să crezi că diminuarea 
volumului de bunuri materiale diminuează cumva ceea 
ce eşti. Dar tu nu eşti doar o fiinţă a lumii materiale; tu 
eşti o fiinţă a unui spirit fără limite. Iar în spirit nu există 
lipsuri. Tu nu ai lipsuri doar pentru faptul că împrejurările 
tale manifestă lipsuri. 

In cazul în care convingerea ta intimă este „Am 
lipsuri” şi porţi această credinţă cu tine, vei perpetua sau 
crea, în mod inconştient, împrejurările care să o reflecte. 
Dar împrejurările tale sunt în întregime flexibile: ele 
reflectă, pur şi simplu, comenzile date de mintea ta. 

Indiferent de ceea ce se petrece în lumea materială, 
adevărul tău imuabil este realitatea ta spirituală. Când îţi 
aminteşti acest lucru, invoci Legea Compensaţiei Divine. 

Tu eşti o idee plină de iubire în Mintea lui Dumnezeu. 
Circumstanţele nu ar trebui şi nu trebuie să te ispitească 
să crezi altfel. Universul te inundă cu iubire, nu datorită a 
ceea ce ai făcut sau nu ai făcut, ci datorită a ceea ce eşti. 
Gândeşte-te la universul însuşi ca la un mesaj personal, 
plin de iubire, trimis ţie de Dumnezeu. Prin alinierea ta 
la gândurile Lui - gânduri pline de iubire infinită pentru 
tine şi pentru ceilalţi - câştigi putere asupra formelor- 
gând de vibraţie joasă, care există în lume. 

într-un sens material, situaţia ta ar putea fi cu adevărat 
sumbră. Poate că ai fost tratat injust sau poate chiar ai 
fost trădat de alţii. Tu însuţi ai făcut, poate, o greşeală 
enormă. Totuşi, ceea ce contează este ce gândeşti acum: 

zăboveşti în trecut sau îi permiţi unui miracol să se 
manifeste în prezent? Te învinuieşti, pe tine şi pe alţii, 
sau te binecuvântezi, pe tine şi pe ceilalţi? Te agăţi 
de credinţa ta în realitatea dezastrului, sau îţi deschizi 
mintea către posibilitatea unui miracol? Realiniază-ţi 
gândurile cu cele ale lui Dumnezeu şi, în orice clipă, 
universul este gata să o ia de la început. 

Erorile şi întorsăturile greşite nu trebuie să ne abată 
din cale. Universul deţine o capacitate de corecţie similară 
celei din cadrul unui dispozitiv GPS. Dacă ai programat o 
adresă în GPS, dar apoi faci întoarceri diferite faţă de cele 
recomandate de acesta, dispozitivul creează automat un 
nou traseu. Tot astfel acţionează şi universul. 

Poate că te-ai gândit să ajungi la nivelul financiar 
dorit, obţinând o anumită diplomă, mergând la un anumit 
loc de muncă sau făcând o anumită investiţie. Dar apoi s-a 
întâmplat ceva: situaţia economică s-a înrăutăţit, ai făcut 
o greşeală sau altcineva a facut-o. Legea Compensaţiei 
Divine ne asigură că universul va crea, pur şi simplu, un 
nou traseu. Ceea ce lipseşte va deveni abundent din nou, 
iar rănile vor fi vindecate. „Pe neaşteptate” - sau, datorită 
unei mentalităţi orientate spre miracol - miracolele vor 
curge în mod natural. 

De ce? Pentru că perfecţiunea este căminul tău etern, 
la care universul este programat să te readucă, ori de câte 
ori vei fi deviat, din orice motiv, de la gândurile care te 
duc şi te menţin acolo. 

Atât de mult eşti iubit. 

CAPITOLUL 2 


Putpppa cpedîntei 


C u ani în urmă, la începutul carierei mele de 
_ orator, am avut ideea unei seri de spiritualitate şi 
divertisment muzical — idee despre care credeam că era 
minunată. A fost într-adevăr, o idee minunată, dar am mai 
avut şi altă idee, care n-a mai fost atât de bună: în loc să-i 
informez pe oameni cu privire la cât de frumoasă urma 
să fie seara respectivă, am ales să-i surprind plăcut, odată 
ajunşi acolo! Geniu în marketing, ştiu... Prin urmare, 
bineînţeles că n-au venit prea multe persoane. Până la 
urmă, eu prezentasem evenimentul sub forma: trebuie să 
aveţi încredere în mine că va fi ceva care să merite! 

închiriasem un teatru imens şi frumos, am avut 
muzicieni fantastici - seara a fost cu adevărat de primă 
clasă, minunată. Un comentariu comun printre cei aflaţi 
acolo, a fost: „Oh, dacă aş fi ştiut cât de frumoasă urma 
să fie seara asta, aş fi adus cu mine zece prieteni!”. Măcar 
de-ar fi fost aşa! 

Credinţa nu este doar un principiu 
teologic; este un „muşchi" mental şi 
emoţional. 


Părinţii mei zburaseră din Houston la Los Angeles 
pentru această ocazie, iar la sfârşitul spectacolului au 
venit în culise pentru a mă felicita. Când tatăl meu m-a 
îmbrăţişat, am izbucnit în lacrimi. 

„Oh, tati” am suspinat. „A fost un mare eşec!” 

„Ce tot spui?” a exclamat el. „A fost minunat!” 

„Da, dar nu a fost suficientă lume!” m-am plâns eu. 
„Tati, am pierdut zece mii de dolari!” 

„Dă-i încolo, soro!” mi-a spus el. „Mai înainte de 
toate, sunt mândru de tine că ai făcut zece mii de dolari, 
pe care ai putut să-i pierzi, şi apoi sunt mândru că ai riscat 
pentru ceva atât de minunat. Dacă vei avea necazuri 
cu cineva pe tema asta, spune-i doar că poţi amortiza 
pierderea r.” 

A doua zi şi în zilele următoare, o prietenă de-a mea, 
care cântase în cadrul spectacolului, se tot frământa în 
legătură cu pierderea mea financiară. Dar în loc să mă 
alătur îngrijorării ei, de altfel, plină de compasiune, i-am 
urmat întocmai sfatul tatălui meu şi i-am spus întruna: 
„Toni, pot amortiza pierderea”. 

Am spus-o de atâtea ori, încât am început să mă 
conving şi pe mine însămi, şi cred că, în timp, am reuşit 
s-o conving şi pe ea. în acel moment, nu deţineam 
controlul asupra a ceea ce se întâmplase în trecut, dar 
deţineam controlul asupra modului în care gestionam în 
prezent ceea ce se întâmplase. Da, făcusem o greşeală, 
dar universul nu ar fi vrut să mă oprească acolo. Drumul 
înspre, sau departe de redresarea financiară, rezidă în 
modul în care aleg să gândesc în legătură cu ceea ce s-a 
întâmplat: o dovadă a unui eşec absolut şi a unui destin 
tragic sau o oportunitate de a mă ierta pe mine însămi şi 
de a-mi începe miracolul. 

Ceea ce îmi trebuia atunci, mai mult decât orice altceva, 
era credinţa - credinţa că puteam merge mai departe şi că, 
până la urmă, aveam să-mi recuperez pierderea. 

Credinţa nu este doar un principiu teologic; este 
un „muşchi” mental şi emoţional. Este un aspect al 
conştiinţei, o funcţie a minţii. Cu fiecare atitudine pe care 
o avem, demonstrăm credinţă - fie credinţa că lucrurile 
pot merge bine, fie credinţa că lucrurile pot merge rău. 
Problema noastră este că noi tindem să avem o credinţă 
enormă în puterea tragediilor noastre şi o credinţă mult 
prea mică în puterea miracolelor. 

însăşi credinţa noastră este o forţă puternică: 
amplificăm puterea unui lucru, amplificându-ne credinţa 
în puterea lui. 

Ca orice muşchi, credinţa devine puternică atunci 
când este folosită şi slăbeşte atunci când nu este utilizată. 

în momentul în care credinţa în iubire şi în puterea ei 
miraculoasă devine o formă-gând care ne ghidează 
modul de a gândi, ea devine o putere extraordinară, prin 
care ne transformăm vieţile. 

Nu este suficient că puterea spirituală există: 
este necesar să avem credinţa că ea există pentru ca 
noi s-o putem folosi în favoarea noastră. Credinţa ne 
influenţează starea psihică şi emoţională, care, la rândul 
său, influenţează puternic modul în care experimentăm 
ceea ce se petrece în vieţile noastre. 

Când ai în faţă un maldăr de facturi pe care nu ştii 
cum le vei putea plăti, când eşti vânat de creditori sau 
când te temi că îţi vei pierde casa, când te confrunţi 
cu imaginile dezastrului economic şi cu recesiunea, cu 
lipsurile de fiecare zi, este uşor să-ţi fie teamă că situaţia 
ta financiară nu va face decât să se înrăutăţească. Pare 
mai simplu să crezi în puterea pierderilor financiare 
decât să crezi în posibilitatea redresării economice. 

Dar credinţa nu este oarbă - este vizionară. Să ai 
încredere într-un rezultat pozitiv nu înseamnă că negi 
existenţa unei probleme sau că ignori obstacolele - pur 
şi simplu, înseamnă că susţii o soluţie. 

în situaţia în care crezi că dezastrul economic este 
temelia realităţii existenţei tale, doar pentru că simţurile 
tale fizice şi împrejurările muritoare practic strigă că 
aşa este, atunci această credinţă este o forţă puternică. 
Credinţa ta este literalmente folosită împotriva ta. 

Dar dacă îţi priveşti greutăţile financiare actuale 

drept ceea ce sunt ele, de fapt - o deviere temporară de 
la perfecţiunea iubirii, petrecută în cadrul unei realităţi 
muritoare, dar neavând loc realmente, pentru că numai 
iubirea este reală - atunci această viziune a ta lucrează 
la crearea unui miracol. îţi eliberează energia, gândurile 
şi emoţiile şi îţi deschide mintea către experimentarea 
miracolelor. 

Pentru că asta este un miracol: o schimbare în 
modul de gândire, care îţi schimbă apoi experienţa. 
Această schimbare în percepţie - dorinţa ta de a privi 
dincolo de aparenţe - îţi permite să invoci un set diferit 
de probabilităţi pentru viitor. Ea îţi permite să priveşti 
dincolo de ceea ce se întâmplă, la ceea ce ar putea să 
se întâmple, creând, astfel, spaţiul pentru manifestarea 
acelei posibilităţi. 

Credinţa înseamnă putere. Ea îţi schimbă viaţa, 
schimbându-te pe tine. 

Ea te plasează pe o fundaţie diferită de a fi în interiorul 

A 

tău. Iţi conferă o încredere bazată pe ceva ce se află în 
tine, dar care nu este din tine, ceva ce poate face pentru 
tine ceea ce tu nu poţi face. Te împiedică să te afunzi în 
mentalitatea de victimă - o atitudine care atrage şi mai 
multă victimizare - şi te ridică la o atitudine pozitivă, care 
atrage şi mai multe rezultate pozitive. Lucrurile în care 
alegem să ne investim credinţa influenţează literalmente, 
direct, ceea ce urmează să se întâmple. 

Citatul din Biblie : „Fericiţi cei care cred şi nu pot 
vedea” înseamnă „Puternici sunt cei care îşi amintesc 
cine sunt, chiar şi atunci când împrejurările îi tentează 

să creadă altfel”. 

Este destul de uşor să crezi în abundenţa infinită a 
lui Dumnezeu, atunci când ai un milion de dolari în cont, 
dar ceea ce este important de reţinut este că tot ceea ce se 
vede începe într-un loc care iniţial nu se vede. 

Când un pilot nu poate vedea orizontul datorită slabei 
vizibilităţi, el nu presupune că orizontul a dispărut. în 
condiţii de vizibilitate redusă, pilotul zboară cu ajutorul 
dispozitivelor care pot evalua o situaţie mai clar decât o 
poate face el. Credinţa este ca şi cum ai zbura cu ajutorul 
dispozitivelor: implică ipoteza că, doar fiindcă tu nu poţi 
vedea o posibilitate într-un moment, asta nu înseamnă că 
ea nu există. 

Şi credinţa nu înseamnă doar să ştii că iubirea este 
întotdeauna prezentă: credinţa înseamnă, totodată, să 
ştii că ceea ce nu este iubire nu există cu adevărat! Da, 
sigur că există în cadrul realităţii noastre tridimensionale 
şi muritoare - facturile, pierderea bunurilor ipotecate, 
concedierea, recesiunea - dar ea nu este realitatea s upremă. 
Puterea ta de a invoca adevărul suprem se află în claritatea 
cu care ştii să recunoşti ceea ce este adevăr şi ceea ce este 
iluzie. Iubirea este reală şi nimic altceva nu există. 

Cu fiecare gând pe care-1 avem, noi ne manifestăm 
fie credinţa în iubire, fie credinţa în frică. 

Credinţa în iubire: „Nu am un loc de muncă, în 
sensul în care îl defineşte lumea aceasta, dar ocupaţia 
mea divină este stabilită de Dumnezeu. Sunt aici ca să 
iubesc şi să fiu iubit, şi aceasta este ceea ce îmi defineşte 
valoarea. Niciun eşec terestru nu-mi stabileşte valoarea 

în univers şi nicio lipsă materială nu-mi diminuează 
plenitudinea întru Dumnezeu. îmi accept greşelile şi îi 
iert pe ceilalţi pentru greşelile lor. Aşez această situaţie 
de lipsă aparentă în mâinile Lui şi rămân cu credinţa 
absolută că ea se va schimba în mod miraculos, chiar în 
timp ce rostesc aceste cuvinte .” 

Credinţa în frică: „Sunt un ratat total. Sunt prea 
bătrân ca să-mi pot găsi un alt serviciu; sunt preferaţi 
cei mai tineri. Situaţia economică nu se va redresa ani 
întregi de acum înainte. Toate locurile de muncă sunt 
ocupate. Sistemul e blocat. Am dat-o în bară rău de tot. 
Mi-a copt-o cutare persoană. Nu voi putea plăti niciodată 
facturile astea. Probabil că o să-mi pierd şi casa. Renunţ. 
Nu are rost. E prea târziu. Am dat greş. Să-l ia naiba 
pe preşedinte. Să-i ia naiba pe republicani. La naiba cu 
toate corporaţiile. La naiba cu sindicatele. Să-i ia naiba 
pe bogaţi. Să-i ia naiba pe săraci.” 

Gândurile aflate în slujba fricii dezactivează Legea 
Compensaţiei Divine. De ce? Pentru că sunt neiubitoare. 
Sunt gânduri agresive, iar miracolele se petrec numai 
sub auspiciile gândurilor pline de iubire. Iubirea şi 
numai iubirea este cea care ne dă puterea de a transcende 
formele-gând de vibraţie joasă şi aparenţele lumii fizice. 
Doar iubirea pentru noi înşine şi pentru ceilalţi ne dă 
autoritatea divină de a reprograma traiectoriile după care 
se desfăşoară vieţile noastre. 

Miracolele iubirii sunt create în fiecare moment dat, 
fără a fi împiedicate de absolut nimic din ceea ce a fost 
în trecut. Acesta este felul în care lucrează universul. 

Credinţa ta în iubire nu determină puterea iubirii, dar 
determină dacă vei experimenta acea putere sau nu. Nu 
poţi stinge lumina, dar îţi poţi acoperi ochii cu mâinile, 
plângându-te apoi ce întunecoasă este camera. Universul 
este luminat, infinit şi etern, cu lumina iubirii şi cu noi 
posibilităţi. Poţi crede în acest lucru şi experimenta 
miracole. Sau poţi crede în iluziile lumii muritoare, 
experimentând la nesfârşit lipsuri şi neajunsuri. 

Am recuperat cei zece mii de dolari pe care i-am 
pierdut cu atât de mulţi ani în urmă, la Los Angeles, şi, 
deşi nu pot spune cu certitudine că de atunci n-am mai 
făcut nicio greşeală financiară, nu am uitat niciodată 
ceea ce m-a învăţat tatăl meu în acea seară: că pot 
recupera pierderea. Chiar dacă am mai trecut prin situaţii 
determinate de greşelile mele sau de greşelile altcuiva, 
am învăţat că ceea ce rezultă din frică nu durează 
permanent. Fiecare dintre noi alege cum cataloghează 
ceea ce i se întâmplă în viaţă, iar a privi o situaţie cu 
încredere în miracole înseamnă a privi prin ochii şi cu 
puterea lui Dumnezeu. 

Dacă îţi aminteşti că eşti o fiinţă spirituală, că numai 
Dumnezeu este sursa puterii tale şi că universul este 
inerent conceput pentru a veni în întâmpinarea nevoilor 
tale, atunci ai o mentalitate orientată spre miracole. Iţi 
exerciţi dominaţia asupra planului muritor, atunci când îţi 
aminteşti că tu nu eşti din el. Te vei aşeza „întâmplător” 
lângă cineva care caută o persoană cu abilităţile tale, 
pentru a o angaja. „întâmplător”, îţi va veni ideea unui 
proiect nou şi fabulos, pentru care vei obţine finanţare 

cu uşurinţă. „întâmplător”, vei primi un cec de la cineva 
care îţi datora bani de ani întregi şi care nu ţi i-a retumat 
până acum. 

De ce? Pentru că există un tărâm al infinitei creativităţi, 
care se află dincolo de mintea muritoare, în interiorul 
Minţii lui Dumnezeu. Aceasta nu este o fantezie, ci, mai 
degrabă, realitatea spirituală a universului. Dacă alegi să 
nu crezi în asta, aceasta este alegerea ta; dacă alegi să 
crezi în asta, acesta este miracolul tău. 

Universul este programat să materializeze, prin tine, 
cele mai înalte posibilităţi pentru creativitatea şi bucuria 
ta. Şi aceastanu se va schimba absolut niciodată. în Mintea 
lui Dumnezeu, nu eşti niciodată prea bătrân; în Mintea lui 
Dumnezeu, nu eşti niciodată necorespunzător; în Mintea 
lui Dumnezeu, nu eşti niciodată definit de C.V.-ul tău 
sau de eşecurile tale. în Mintea lui Dumnezeu, nu există 
nicio greşeală pentru care să nu-ţi fie dată oportunitatea 
de a o corecta şi nici ceva care să te fi afectat, din partea 
altcuiva, şi care să nu poată fi compensat, atunci când 
ierţi şi mergi mai departe. 

Niciuna dintre împrejurările tale materiale nu are 
puterea de a opri motorul intenţiei cosmice, care este 
aceea ca tu să fii binecuvântat. Şi eşti binecuvântat„etem” 
- cu alte cuvinte, clipă, după clipă, după clipă. în fiecare 
secundă, indiferent ce s-a întâmplat în trecut, universul a 
aranjat şi continuă să aranjeze posibilităţi infinite, pentru 
ca tu să prosperi. Dacă nu poţi să-ţi dai seama de asta 
acum - dacă disperarea şi anxietatea atârnă ca un văl 
înaintea ochilor tăi, împiedicându-te să-ţi aduni măcar 


26 



LEGEA COMPENSAŢIEI DIVINE 


puţină credinţă în Dumnezeu - atunci acum, în acest 
moment, sprijină-te pe credinţa mea! Două minţi unite, 
indiferent de poziţia lor în timp sau spaţiu, pot înlătura 
orice lanţuri care ne leagă şi ne pot readuce pe acel tărâm 
atât de încântător, unde lucrurile se reaşază şi unde există 
întotdeauna o şansă de a o lua de la început. 

CAPITOLUL 8 


fiăfaei din iubire piatra de temelie 


S ă doreşti iubirea, să crezi în puterea iubirii - 
*toate acestea sunt lucruri minunate. Dar roata 
atinge drumul spiritual în locul în care decidem dacă 
acţionăm, sau nu, în virtutea iubirii. 

Una dintre zonele în care nu este întotdeauna 
simplu să pui iubirea pe primul loc este cea a banilor. 
Şi nu din cauză că subiectul ar fi mai complicat decât 
oricare alt domeniu al vieţii - ci pentru că, pur şi simplu, 
mentalitatea înrădăcinată în lume este aceea că profitul, 
şi nu iubirea, este piatra de temelie. într-o lume dominată 
de sărăcie, această mentalitate are sens. într-o lume în 
care sărăcia nu ar exista, ea nu ar avea niciun sens. 

A pune iubirea pe primul plan nu presupune o viaţă 
de „sacrificiu”, aşa cum mulţi au fost învăţaţi să creadă. 
De fapt, este exact invers. Să pui iubirea pe primul plan 
înseamnă să ştii cine eşti şi că ai dreptul la miracole. 
Să pui iubirea pe primul loc înseamnă să ştii că universul 

te susţine în crearea binelui, a sacrului şi a frumosului, 
înseamnă să ştii că te afli pe Pământ cu un scop şi că scopul 
însuşi va crea oportunităţile pentru a fi dus la îndeplinire. 

Să faci din iubire piatra ta de temelie nu te determină 
să „pierzi’ - în final, este calea prin care ajungi, inevitabil, 
să câştigi. Deoarece ceea ce dăruieşti, vei primi, iar ce 
refuzi, îţi va fi refuzat. Aşa cum mi-a spus cândva un 
prieten, universul ţine contabilitatea perfect. 


Să pui iubirea pe primul loc înseamnă să ştii 
că universul te susţine în crearea binelui, a 
sacrului şi a frumosului. înseamnă să ştii 
că te afli pe Pământ cu un scop şi că scopul 
însuşi va crea oportunităţile pentru a fi dus la 
îndeplinire. 


Să faci din iubire piatra de temelie nu înseamnă 
că trebuie să dăruieşti tot ce ai sau să nu ceri niciodată 
să fii plătit pentru serviciile pe care le oferi. Principiul 
schimbului corect îi oferă iubire atât celui care dăruieşte, 
cât şi celui care primeşte. 

Să faci din iubire piatra de temelie nu înseamnă că 
eşti constrâns să faci orice şi oricând îţi cere cineva ceva. 
Iubirea dă întotdeauna răspunsul plin de iubire - dar, 
câteodată, răspunsul plin de iubire este „nu”. 

Totuşi, să facem din iubire piatra de temelie înseamnă 
să luăm în serios ideea că suntem pe Pământ pentru a 
face ceea ce i-ar plăcea Iubirii să facem şi să facem cu 
ajutorul resurselor noastre numai ceea ce suntem ghidaţi 
din interior să facem. Ştiu din propria mea experienţă că, 
atunci când am acţionat în felul acesta, am câştigat şi în 
plan financiar, şi în alte moduri. Iar când nu am acţionat 
astfel, am pierdut. 

Calea iubirii poate să nu conducă imediat şi pe 
termen scurt la strângerea unei bogăţii. Dar urmarea 
căii iubirii duce la încredere, relaţii mai profunde şi, 
în consecinţă, la o probabilitate mai mare de a avea o 
situaţie viitoare bună. Abundenţa noastră interioară este, 
în cele din urmă, sursa abundenţei noastre exterioare. 
Cine suntem - şi nu doar serviciile pe care le oferim - 
creează bani. 

Persoanele care sunt pozitive şi energice atunci când 
se prezintă la serviciu, oare nu ele sunt cel mai probabil 
promovate? Oamenii care sunt drăguţi cu tine şi te ajută 
atunci intri în magazinul lor, oare nu ei au afacerea la care 
este cel mai probabil să revii? Persoanele care îţi inspiră 
siguranţă autentică şi încredere în excelenţa muncii lor, 
oare nu ele sunt cele pe care, cel mai probabil, le vei 
angaja pentru următorul tău proiect? Ştiţi vorba aceea 
despre persoanele de treabă, care ajung să termine pe 
ultimul loc? E o minciună. 

Totuşi, uneori ne temem că, dacă ne dăruim iubirii, 
vom cădea, cumva, într-o baltă de slăbiciune - că 
iubirea ne va face vulnerabili, uşor de rănit sau mai 

puţin eficienţi. Suntem de părere că este în regulă ca 
Dumnezeu să fie stăpân peste vieţile noastre spirituale, 
dar că am face bine să nu-L facem stăpân şi peste banii 
noştri! Odată, o femeie mi-a spus: „Nu m-ar deranja să-I 
dau lui Dumnezeu banii mei, dar, dacă sunt mai mult de 
două sute de mii de dolari, cred că ar fi mai bine dacă 
i-aş gestiona eu!”. Şi iată ce face gluma aceasta atât 
de amuzantă: de cele mai multe ori, tocmai în privinţa 
banilor avem cea mai mare nevoie de miracole! 

Iubirea este echilibrul nostru. Nu ne conduce către 
un comportament lipsit de înţelepciune. Nu ne determină 
să ne aruncăm banii în mod nechibzuit, atunci când ar 
fi nevoie să-i păstrăm pentru familia noastră. Nu ne 
conduce la lipsă de respect faţă de principiile gestionării 
banilor sau faţă de legile comerciale corespunzătoare. 
Nu ne determină să ne comportăm iraţional şi nechibzuit. 
Iubirea nu distruge lucrurile; iubirea face ca toate 
lucrurile să fie în regulă, prin alinierea evenimentelor 
din planul lumii cu şabloanele fireşti ale unui univers 
creativ, care funcţionează în baza intenţiei. 

Iubirea ne face să ne trezim dimineaţa cu un 
sentiment al menirii noastre şi cu un şuvoi de idei 
creative. Iubirea ne inundă sistemul nervos cu energie 
pozitivă, făcând u-ne mult mai atractivi pentru potenţialii 
angajatori, clienţi şi parteneri creativi. Iubirea ne umple 
cu un farmec puternic, care ne permite să producem 
idei şi proiecte noi, chiar şi în cadrul unor situaţii ce par 
restrictive. Iubirea ne determină să ne ispăşim greşelile 
şi să îndreptăm consecinţele lor. Iubirea ne determină să 

acţionăm cu desăvârşire, integritate şi excelenţă. Iubirea 
ne determină să ne punem în serviciul celorlalţi, să 
iertăm şi să sperăm. Aceste aspecte sunt contrare unei 
conştiinţe a sărăciei; ele reprezintă materialele unei 
creaţii spirituale a bunăstării. 

în 1992, am publicat o carte cu titlul A Return io 
Love [O întoarcere la Iubire]. La vremea aceea, eram 
un pic naivă - nu stătusem să mă gândesc la lucruri 
precum contractele specifice publicării unei cărţi, statutul 
de bestseller sau drepturile de autor. Eram bucuroasă că 
pot să trăiesc din donaţiile sugerate la conferinţele mele 
despre Un Curs în Miracole. Când scriam cartea, cred 
că nici măcar nu m-am gândit la cât de bine s-ar putea 
vinde. îmi aduc aminte că speram să se vândă suficiente 
exemplare cât să nu mă simt stânjenită! în realitate, a fost 
a cincea carte cea mai bine vândută în America, în acel an, 
datorită, în principal, entuziasmului lui Oprah Winfrey. 

La vremea aceea, am avut un sentiment puternic 
că banii nu vor veni direct din carte - ci că vor veni 
prin ea, dar nu cu adevărat, din ea. Am simţit ca şi cum 
banii ar fi fost o plată divină pentru ceva mai mult decât 
cartea, în principal pentru activitatea caritabilă pe care 
o desfâşurasem gratuit în anii de dinainte. A fost plata 
pentru felul în care am încercat să-mi trăiesc viaţa, 
curăţând toată dezordinea trecutului şi încercând să fiu 
în slujba celorlalţi. Căutătorul nu urmăreşte să „obţină 
bani”, ci să facă un schimb de energie. Şi atunci când 
energia pe care o dăruim poartă conştiinţa iubirii, energia 
ce curge înapoi spre noi ia acea formă care ne serveşte 

cel mai bine. Mi-am dat seama că, dacă am trăit cinstit şi 
am muncit din greu, cineva, cumva, a avut grijă de mine. 

înainte de publicarea cărţii, îmi trăiam viaţa cu un 
anumit grad de naivitate. Nu îmbrăţişasem principiile mai 
sofisticate conform cărora se presupune că bunăstarea 
este creată şi, în consecinţă, am fost binecuvântată pe 
neaşteptate. Sub nicio formă, activităţile mele din timpul 
acelor ani nu ar fi putut fi considerate că sunt bune pentru 
afacere, pentru că nu exista nicio afacere! Dar eram, în 
felul meu propriu, în afacerea Tatălui meu. Şi apoi, atunci 
când a fost publicată cartea, am văzut cum ceea ce făcusem 
fără plată 1 s-a întors la mine înmiit şi chiar mai mult. 

Astfel acţionează Legea. 


1 în engleză, expresia este for Iove ( gratis ; fără plată), însă, dacă 
traducem cuvintele separat, înseamnă din iubire . (N.T.) 


33 



CAPITOLUL 4 


Cum dezactivăm Jfygea: r 
imaginea negativă dedpnc dine 


L egea Compensaţiei Divine reprezintă modul 
> natural de funcţionare a universului, dar 
depinde de fiecare dintre noi să ne eliberăm mintea de 
gândurile care o blochează. Gândurile lipsite de iubire 
dezactivează Legea. Ele sabotează dinamica prin care 
universul este programat să ne susţină. 

Când gândim sau rostim ceva negativ, chiar dacă 
noi considerăm că nu vorbim serios, gândul respectiv 
poartă energie creatoare. Fiecare gând este o cauză care 
creează un efect. O minte nedisciplinată, uşor atrasă 
către necredinţă şi gânduri lipsite de iubire, reprezintă 
un obstacol enorm în calea succesului. 

Gândurile negative care dezactivează Legea Com- 
pensaţiei Divine au tendinţa de a se grupa în trei categorii: 

(1) Imaginea negativă despre sine, 

(2) Mânia şi 

(3) Vinovăţia. 


Vom studia aceste categorii în cadrul acestui capitol 
şi al următoarelor două, începând cu imaginea negativă 
despre sine. 


Creşterea spirituală implică renunţarea 
la poveştile trecutului nostru, astfel încât 
universul să poată scrie o poveste nouă. 


Eliberarea de ideile negative despre sine este 
importantă nu numai din cauză că ele îţi fac rău; e 
importantă pentru faptul că ele nu sunt adevărate. 
Călătoria spirituală este o cale de renunţare la gândurile 
ego-ului nostru şi de a permite să fie înlocuite cu 
gândurile lui Dumnezeu. Motivul pentru care să adopţi o 
imagine pozitivă despre tine este acela că ea te descrie în 
felul în care gândeşte Dumnezeu despre tine. 

Totuşi, în opoziţie cu gândurile lui Dumnezeu, există 
acele numeroase imagini negative despre sine, cărora le 
permitem să cutreiere nestingherite prin mintea noastră: 
„Nu sunt suficient de bun.” 

„Sunt un ratat.” 

„Nu am ştiut niciodată cum să fac bani - pur şi 
simplu nu am ce-mi trebuie pentru asta.” 

„Tatăl meu (sau mama, profesorul etc.) a avut 
dreptate. Nu voi ajunge niciodată cineva.” 

„Sunt prost.” 

„Nu am suficient talent.” 

„Sunt prea bătrân.” 

„Nimeni nu mă vrea.” 

„Nimeni nu mă apreciază.” 

„Sunt depăşit.” 

„Toate joburile bune au fost date altora ...” 

„Nu există niciun loc de muncă disponibil pentru mine.” 
„în momentul ăsta, nici măcar nu mai are rost să încerc.” 
„Am fost tras pe sfoară.” 

„Sistemul e compromis.” 

Toate aceste gânduri dureroase apar din identificarea 
exagerată cu planul material. Identificarea cu şinele tău 
material, în locul celui spiritual, te va expune întotdeauna 
la proiecţiile urii de sine, pentru că şinele muritor nu 
reprezintă ceea ce eşti. Planul muritor este, în cel mai 
bun caz, o paradă permanent schimbătoare de percepţii 
individuale, cărora le lipseşte o temă consecventă. 
Câteodată te vei considera demn de propria ta stimă, 
iar alteori nu - în funcţie de ceea ce se află în contul 
tău bancar, de opiniile celorlalţi despre tine şi aşa mai 
departe. Cu greu poate constitui aceasta o bază solidă 
pentru succesul în carieră... 

în planul muritor, niciunul dintre noi nu este perfect 
tot timpul. Dar în planul spiritual, noi toţi suntem, în 

permanenţă, perfecţi. Cine suntem noi cu adevărat 
- creaţii perfecte ale lui Dumnezeu, inalterabile şi 
nelimitate, niciunul dintre noi nefiind mai mult sau 
mai puţin sclipitor decât oricine altcineva - reprezintă 
imaginea de sine cea mai benefică posibil. Să te vezi pe 
tine în funcţie de realitatea ta spirituală, în loc de cea 
materială, înseamnă iluminare. Din această perspectivă, 
vezi că tu eşti lumina. Niciun gând sau situaţie a 
întunericului - adică lipsa iubirii din propria ta minte 
sau din mintea altcuiva - nu are vreo influenţă asupra 
adevărului a cine eşti sau a ceea ce universul a planificat 
pentru tine. Trecutul tău, greşelile tale, părerile celorlalţi 
despre tine, nici măcar eşecurile tale nu limitează în 
niciun fel ceea ce eşti sau ceea ce este posibil pentru tine, 
în acest moment. 

Una dintre cele mai obişnuite idei negative despre 
sine - o idee care stă la baza multor altor sentimente 
izvorâte dintr-o gândire greşită - este aceea că nu suntem 
suficient de buni; că ceva în noi este defectuos. 

Poate fi tentant să credem că „unii dintre noi au acel 
ceva, iar alţii nu”. Unii sunt talentaţi, iar alţii nu. Unii dintre 
noi sunt inteligenţi, iar alţii nu. Unii sunt născuţi pentru a 
avea succes, iar alţii nu. Şi, de multe ori, ne vedem pe noi 
înşine în partea a doua a acestor comparaţii. 

Atâta timp cât ne credem separaţi de restul 
universului, ne mărginim la a ne compara cu ceilalţi. 

Un Curs în Miracole ne învaţă că toţi suntem speciali 
şi că niciunul nu este special. Toţi purtăm amprenta lui 
Dumnezeu şi, pe deasupra, o purtăm împreună, ca o 

singură fiinţă. Niciunul dintre noi nu are o capacitate 
mai mare sau mai mică decât oricine altcineva de a fi 
folosit drept canal pentru geniul ce se revarsă constanl 
din Mintea lui Dumnezeu. Acest geniu se revarsă în noi 
ca într-o singură fiinţă, dar este acceptat de noi separat. 
Geniul lui Dumnezeu este un dar oferit nouă tuturor, dar 
este alegerea noastră dacă îl primim sau nu. 

Ne lipseşte încrederea în ceea ce există înăuntrul 
nostru, pentru că ne lipseşte încrederea în Cine există 
înăuntrul nostru. 

Fiecare dintre noi are un rol unic în vindecarea 
lumii. Fiecăruia ne-a atribuit Dumnezeu o anumită 
funcţie, pe care numai noi o putem îndeplini. La nivelul 
funcţiei noastre divine, niciunul dintre noi nu se află în 
competiţie cu celălalt. Universul are un număr infinit de 
porţii de tort. A mea nu ia dintr-a ta, iar a ta nu ia dintr-a 
mea. Este loc pentru ca darurile fiecăruia să înflorească. 
Există loc mai mult decât suficient pentru noi toţi. 

Când vizionarul şi geniul universal recunoscut, 
Buckminster Fuller, a fost întrebat cum defineşte el 
geniul, răspunsul lui a fost: „Cineva care a avut mama 
potrivită”. Presupun că s-a referit la cineva care a avut 
parte, în copilărie, de cea mai bună programare pozitivă, 
cineva căruia sau căreia i s-a spus, de mic copil, că este 
inteligent sau inteligentă şi că va reuşi. Dacă din copilărie 
ni se spune că suntem meniţi să reuşim, atunci vom tinde 
spre succes. Dacă de mici ni se spune că suntem sortiţi 
eşecului, atunci vom tinde spre eşec. 

Dar, chiar dacă mama sau tatăl tău nu ţi-a spus că 
eşti minunat, atunci când erai copil, Tatăl /Mama Divină 
îţi spune asta acum. înţelegerea spirituală este un remediu 
pentru orice programare falsă pe care ai fi putut s-o primeşti 
în copilărie. în loc să analizezi la infinit o înregistrare din 
copilărie, o poţi şterge, imprimând una nouă peste ea. O 
poveste, nu contează cât de reală faptic, rămâne totuşi doar o 
poveste. Creşterea spirituală implică renunţarea la poveştile 
trecutului, astfel încât universul să poată scrie o poveste 
nouă. Nu îţi renegi copilăria - o transcenzi. 

Eşti un copil al Domnului, porţi în tine amprenta eternă 
a Sursei tale perfecte şi eşti îndreptăţit, din fire, la miracole. 
Aceasta nu este o consideraţie arogantă a ego-ului, ci, mai 
curând, o smerită acceptare a cine eşti cu adevărat. Pur şi 
simplu, ai în interiorul tău puterea eternă a universului. 

Deoarece eşti un copil al lui Dumnezeu, plămădit 
din iubire, numai iubirea are putere asupra ta. Şinele tău 
muritor poate fi deteriorat, dar şinele tău spiritual, nu. 
Nu este necesar să te identifici cu distrugerile din această 
lume, pentru că efectele acestora sunt temporare. Fiecare 
lucru plin de iubire ce ţi s-a întâmplat vreodată a fost 
real, şi orice altceva a fost iluzie. Asemenea iluzii nu au 
vreun efect asupra viitorului tău decât dacă le porţi cu 
tine în prezent. Depinde în totalitate de fiecare dintre noi 
dacă ne considerăm pe noi înşine bunuri deteriorate. 

Desigur că e posibil ca lucrurile să fi fost dure în 
trecut, dar trecutul s-a încheiat şi nu te poate atinge decât 
dacă rămâi în el. Chiar acum, în acest moment, universul 

nu-i răspunde trecutului tău, ci adevărului a cine eşti, 
cine ai fost întotdeauna şi cine vei fi mereu. 

Cu toţii avem „materialul potrivit”, pentru că toţi 
suntem gazdele lui Dumnezeu; vocea Lui, şi nu a ego-ului, 
este vocea pe care o putem asculta şi pe care putem 
învăţa s-o urmăm. Fiecare dintre noi este menit să fie un 
vas pentru realităţile spirituale ale talentului, creativităţii 
şi inteligenţei. Ele nu sunt lucruri pentru care să îţi asumi 
vreun merit personal - dar nici lucruri pentru care să îţi 
ceri scuze că le ai. 

In calitate de copil al lui Dumnezeu, se întâmplă 
pur şi simplu să fii beneficiarul unei puteri şi a unor 
posibilităţi nelimitate. Chiar dacă ai ştiut dintotdeauna 
acest lucru, sau nu, chiar dacă l-ai practicat, sau nu, în 
tine se află chiar acum, abilitatea latentă de a crea şi 
îndeplini lucruri aflate dincolo de cele mai îndrăzneţe 
visuri ale tale. 

Şi acest lucru nu se schimbă niciodată. Nicio 
circumstanţă muritoare nu-i diminuează puterea lui 
Dumnezeu. Nu contează ce C.V. ai sau câte diplome ai 
obţinut. Nu contează ce greşeli ai făcut sau cum merge 
economia. Contează numai unde îţi plasezi conştiinţa acum. 

Această recunoaştere a infinitei puteri a lui 
Dumnezeu şi a infinitei Sale iubiri pentru noi este 
importantă în legătură cu o altă idee negativă despre 
sine, foarte apăsătoare pentru mulţi dintre noi: gândul 
că suntem prea bătrâni pentru a materializa serviciul sau 
banii în existenţa noastră. 

încă o dată, suntem provocaţi să gândim în felul 
în care gândeşte Dumnezeu. Trupul îmbătrâneşte, însă 
spiritul nu. Universul nu ne lasă niciodată, în niciun 
moment, şi nu se întâmplă vreodată ca el să considere că 
nu suntem suficient de buni sau că suntem depăşiţi. Poţi 
bloca revărsarea miracolelor la uşa ta doar dacă gândeşti 
astfel despre tine însuţi. 

în mod special noi, femeile, suntem tentate să credem 
că valoarea noastră scade odată cu diminuarea frumuseţii 
fizice. Şi totuşi, uneori se întâmplă ca frumuseţea 
noastră interioară să strălucească cel mai mult, atunci 
când frumuseţea exterioară începe să pălească. Sau, 
după cum spunea Ralph Waldo Emerson: „Pe măsură 
ce îmbătrânesc, frumuseţea mi se furişează înăuntru.’' 
Pentru univers, noi nu suntem niciodată invizibili. 

Este adevărat că în tinereţe avem unele însuşiri 
minunate, pe care le pierdem pe măsură ce înaintăm în 
vârstă, dar este la fel de adevărat că, atunci când suntem mai 
avansaţi în vârstă, avem unele însuşiri minunate pe care 
nu le posedam atunci când eram tineri. Darurile vârstei 
nu sunt chiar atât de tangibile precum cele ale tinereţii, 
dar nu sunt mai puţin reale. Cu cât ni le revendicăm - 
apreciind în totalitate darul nematerial al înţelepciunii, 
care vine din acumularea experienţei de viaţă - universul 
va urma direcţia noastră, reflectându-ne înapoi valoarea 
pe care, mai întâi, noi ne-am acordat-o nouă înşine. Aşa 
cum scria Emily Dickinson: „Nu îmbătrânim odată cu 
trecerea anilor, ci ne înnoim în fiecare zi.” 

Da, dacă eşti mai în vârstă, pot fi persoane care să nu 
dorească să te angajeze din acest motiv; dar universului 
miraculos nu-i pasă de vârsta ta. Universul este flexibil 
şi, dacă suntem deschişi către posibilităţi infinite, atunci 
oportunităţile vor apărea. Aşa cum afirmă Un Curs în 
Miracole : „Miracolele sunt naturale. Atunci când ele nu 
apar, ceva a mers prost.” Astăzi, sunt exemple, în lume, de 
octogenari însufleţiţi şi care arată foarte bine! Dacă Betty 
White 2 3 poate fi cea mai senzuală bunicuţă din Cleveland 1 , 
atunci cu siguranţă că totul este posibil. Nu cred că cineva 
ar putea crede că ea nu-şi poate găsi de lucru. 

Aşadar, cum renunţăm la lucrurile negative pe 
care ni le spunem, la repetarea cronică a gândurilor 
şi sentimentelor care ne determină să alunecăm pe 
panta emoţiilor? Uşor de zis: „Nu voi mai gândi aşa”, 
dar nu întotdeauna este şi uşor de făcut. Formele-gând 
înrădăcinate sunt ca o depunere de sedimente pe conştiinţa 
noastră. Dar nu ni se cere să fim propriii noştri reformatori 
- ni se cere doar să-i predăm lui Dumnezeu gândurile 
şi emoţiile care au nevoie să fie reformate. Spiritul Lui 
dinăuntrul nostru va face restul. Cel mai mare miracol 
pe care Dumnezeu ni-1 oferă este că, atunci când noi Ii 
cerem. El ne schimbă mintea. 

Aşa cum se spune în Cursul în Miracole : „Iubirea 
se primeşte prin rugăciune şi se exprimă prin miracole.” 


2 Betty Marion White, actriţă şi scriitoare americană în vârstă de 91 
ani. (N.T.) 

3 Referire la rolul spumos jucat de Betty White în serialul de televi- 
ziune Hol in Cleveland. ( N.T.) 


42 



LEGEA COMPENSAŢIEI DIVINE 


Doamne Dumnezeule, 

Simt cum alunec într-o groapă a plângerii de milă, 
a egocentrismului şi a negativită(ii. 

Ştiu că nu ar trebui să gândesc în acest fel, dar mi-e 
frică şi nu mă pot opri. Te rog , înlocui eşte-mi gândurile 
cu ale Tale, Doamne Dumnezeule. 

îmi doresc să mă văd diferit. Te rog, trimite-mi un 
miracol. Amin. 



CAPITOLUL 5 

Cum dezactivăm JJegea: mânia 


M ânia este a doua categorie de gânduri care 
dezactivează puterea Legii Compensaţiei 
Divine. Mânia este o impuritate emoţională care 
împietreşte inima şi închide mintea. 

Nu neg faptul că, în multe cazuri, este de înţeles 
de ce eşti mânios. Poate că ai datorii, poate că ai un 
loc de muncă necorespunzător sau nu ai deloc unde să 
munceşti, fără ca tu să ai vreo vină pentru asta. Poate că 
cineva te-a concediat pe nedrept, a spus minciuni despre 
tine vreunui şef, a furat bani de la tine sau te-a exploatat 
pentru câştigul lui financiar. Cu toate că ai încercat să fii 
cât se poate de responsabil, ai fost pur şi simplu înlăturat 
de circumstanţe aflate în afara controlului tău. 

Aceste lucruri se întâmplă. Şi este normal să te simţi 
mânios atunci când se întâmplă. 

Şi totuşi, chiar şi atunci, iubirea este răspunsul. Fără 
iubire, universul nu se poate programa să compenseze 
ceea ce ţi-a fost luat. Dacă nu ne eliberăm de mânie, 
aceasta poate bloca universul miraculos, iar ideea că ai 
fost persecutat va căpăta putere, recreând apoi scenariul 
în care vei fi victimizat. 

Iertăm, aşadar, deoarece ne urmărim 
propriul nostru interes. Te iert, pentru că 
vreau să mă eliberez de durere. Te iert, pentru 
a mă elibera de ceea ce ai făcut. Dincolo 
de greşeala ta, mă îngrijesc de iubirea din 
interiorul tău, astfel încât să mă pot îngriji, 
dincolo de greşeală, de iubirea din mine - 
pentru că numai atunci pot primi un miracol. 


Nu am fost creaţi pentru a fi expuşi efectelor lipsei de 
iubire, din noi sau din ceilalţi. Aşa cum menţionează Un 
Curs în Miracole : „Hristos din tine nu poate fi crucificat.” 
Şinele material poate fi nedreptăţit, dar şinele spiritual, nu. 
Simte-ţi emoţiile, da, dar fii suficient de conştient de sine, 
pentru a şti diferenţa dintre procesarea emoţiilor şi rezultatul 
lor final. Să-ţi simţi emoţiile este sănătos; să te agăţi de ele 
mai mult decât ai nevoie este slăbiciune. Exprimă-ţi mânia 
într-un mediu protejat, iar apoi fii conştient când vine vremea 
să încetezi să-ţi mai exprimi durerea. 

Nu contează dacă cineva îţi spune că „ai dreptul” 
să fii supărat - ai dreptul, desigur, să simţi orice vrei 
să simţi! Dar singurul mod în care poţi experimenta 
miracole este să priveşti situaţiile prin prisma mentalităţii 
orientate spre miracole. 

Dacă ţii mânie, nu răneşti pe nimeni, decât numai pe 
tine. Aşa cum afirmă Un Curs în Miracole: „Preferi să ai 
dreptate sau să fii fericit?” Ţelul tău este să aduni oameni 
care să se plângă împreună cu tine, care să încuviinţeze 
că ai fost persecutat sau preferi companioni spirituali 
care să ţi se alăture în recunoaşterea faptului că nu poţi fi 
persecutat, deoarece eşti copilul lui Dumnezeu? 

Universul ştie că ai fost rănit şi se ocupă deja 
de cazul tău, pentru a îndrepta orice rău care s-ar fi 
putut produce. Dacă persistă, mânia ta pune piedici 
în mecanismul de funcţionare a acestei maşinării 
miraculoase, care este universul. 

Tu nu ai fost neapărat cauza a ceea ce ţi s-a întâmplat, 
dar eşti responsabil pentru modul în care te raportezi la 
ceea ce ţi s-a întâmplat. Da, indiferent ce s-a întâmplat, 
s-a întâmplat; dar ceea ce se întâmplă acum depinde de 
tine. Poţi răspunde călăuzit de ego, asigurând existenţa 
suferinţei, sau poţi răspunde călăuzit de spirit, asigurând, 
astfel, producerea unui miracol. 

Nivelul rănilor este nivelul iluziei. Identificându-ne 
cu acest nivel, experimentăm efecte la acest nivel. Un 
lucru are puterea de a ne răni în măsura în care credem 
în puterea lui. Dacă credem în realitatea unei răni, atunci 

ne vom simţi răniţi în mod real. Vindecarea rezidă în 
amintirea a ceea ce este real. 

Lipsa de iubire nu este, până la urmă, reală. Ea 
există într-o realitate tridimensională, dar tu eşti mai 
mult decât o simplă fiinţă din planul muritor. Dacă 
îţi aminteşti acest lucru, te ridici deasupra suferinţei 
cronice care năpăstuieşte această lume. Te înalţi în 
tărâmurile nemuritoare, unde tot ceea ce nu este iubire se 
îndepărtează de tine în mod natural, iar tu nu mai suferi. 

Va dura până când acest lucru se va manifesta? 
Probabil că da. Dar viteza cu care se schimbă modul 
tău de gândire determină viteza cu care se schimbă 
împrejurările tale muritoare. 

Asta nu înseamnă că negăm în mod absurd că nu s-a 
întâmplat ceva - înseamnă doar că îi negăm puterea de 
a ne afecta pe noi, în esenţă. Mânia, dacă există, trebuie 
conştientizată negreşit, dar a acţiona disfuncţional în 
virtutea ei este, în cel mai bun caz, periculos şi în cel 
mai rău caz, distructiv. Ar trebui să ne simţim mânia, 
să acceptăm că există şi apoi să i-o predăm Spiritului 
Sfânt, spre transformare. După aceea, în loc să ne 
investim energia în a ridiculiza ceea ce este, devenim 
capabili să afirmăm şi să creăm ceea ce ar putea fi. Ceva 
miraculos se petrece atunci când spunem: „Sunt supărat, 
dar nu vreau să mai fiu. Doamne, ajută-mă să văd această 
situaţie diferit. Amin.” 

Câteodată, suntem supăraţi pe oameni pe care nici 
măcar nu-i cunoaştem. Mulţi simt o mânie justificată 

faţă de bănci, politicieni, Wall Street 4 şi faţă de toţi cei 
care s-au îmbogăţit - sau care i-au servit pe cei bogaţi — 
cu preţul oricui altcuiva. 

Există o furie legitimă, etică, faţă de situaţia 
economică actuală, însă furia legitimă nu trebuie să 
includă mânia personală. 

Martin Luther King Jr. a fost insultat de politica de 
discriminare rasială instituţionalizată, dar temperamentul 
său nonviolent l-a ridicat deasupra mâniei personale. 
Mahatma Gandhi a fost insultat de politica de colonizare 
pe care au dus-o englezii în India, dar temperamentul său 
nonviolent l-a ridicat deasupra mâniei personale. 

Reţineţi că, în ambele cazuri, faptul că aceşti doi 
bărbaţi s-au ridicat deasupra vibraţiei joase a mâniei, 
le-a dat putere să devină şi mai eficienţi în eradicarea 
situaţiilor care le-au adus ofensă. 

Nonviolenţa nu a însemnat că ei au privit în altă 
parte, pentru a nu vedea problema, ci că au privit prin 
problemă, spre un tărâm al posibilităţilor care exista 
dincolo de situaţiile care i-au mâniat. Această abilitate 
- autoritatea spirituală a făcătorului de miracole, dacă 
vreţi - le-a dat puterea de a invoca lumea pe care îşi 
doreau s-o vadă. 

Dacă rămân în mânia mea, mă racordez la tărâmul în 
care pot să fiu făcut mânios. Privesc pe cineva din afara 
mea ca sursă a pierderii mele, condamnându-mă astfel, pe 


4 Wall Street - districtul financiar al oraşului New York; termen uti- 
lizat ca simbol pentru întreaga piaţă financiară a Statelor Unite, pre- 
cum şi pentru marile interese financiare din New York. (N.T.) 


48 



LEGEA COMPENSA ŢJEJ D/l'INE 

mine însumi, la experienţa pierderii. într-un mod pervers, 
este ca şi cum aş idolatriza chiar persoanele care m-au 
rănit. Pentru că, dacă eu cred că ele îmi pot lua binele, 
atunci înseamnă că eu cred că ele au fost sursa binelui 
meu! Cred, probabil, că ele sunt mai puternice decât 
însuşi Dumnezeu, din moment ce mă gândesc că ele mă 
pot priva definitiv de ceea Dumnezeu doreşte să am. 

Dincolo de mânie, se află capacitatea noastră de 
a ierta. Iertarea înseamnă sâ-i priveşti pe oameni prin 
prisma cunoaşterii spirituale a inocenţei lor, în locul 
percepţiei muritoare a vinovăţiei lor. 

Iertarea este, într-adevăr, o modalitate diferită de 
a gândi, deoarece presupune chiar renunţarea la acel 
aspect al minţii despre care noi credem că ne protejează 
de răni viitoare. Este un act radical, dar, cu siguranţă, 
nu înseamnă slăbiciune. De fapt, iertând, nu le oferim 
victoria celor care ne-au greşit, ci ne eliberăm de acel 
aspect al minţii care blochează corecţia divină. Prin 
urmare, a nu ierta le asigură victoria celor care ne-au 
greşit, prin faptul că le permitem să ne modeleze realitatea. 
Mânia, atitudinea defensivă, martiriul ş.a.m.d. nu atrag 
miracole. Mila şi compasiunea, da. 

A pune o problemă în mâinile Domnului înseamnă 
să ne rugăm ca modul în care gândim despre problemă 
să fie schimbat. Dacă numai iubirea este reală şi doar 
ea are putere asupra noastră, atunci greşelile noastre şi 
ale altora ne pot afecta numai dacă alegem să rămânem 
agăţaţi de ele. 

Iertăm, aşadar, deoarece ne urmărim propriul nostru 
interes. Te iert, pentru că vreau să mă eliberez de durere. 
Te iert, pentru a mă elibera de ceea ce ai făcut. Dincolo 
de greşeala ta, mă îngrijesc de iubirea din interiorul 
tău, astfel încât să mă pot îngriji, dincolo de greşeală, 
de iubirea din mine - pentru că numai atunci pot primi 
un miracol. Atunci când înlătur barierele din calea 
deschiderii mele spre iubire, universul se va reprograma 
imediat, pentru a-mi trimite miracole. Iertarea este cea 
mai puternică cheie spre noi începuturi. 

Nimic din toate acestea nu este întotdeauna uşor. 
E greu atunci când treizeci de ani de muncă asiduă îţi 
sunt daţi deoparte printr-o decizie managerială rece şi 
calculată, luată de cineva care are jumătate din vârsta ta. 
E dureros când cineva în care ai avut încredere îţi fură 
banii, împrăştie minciuni despre tine sau te sacrifică 
pentru a obţine el avantaje. Dar furia şi condamnarea 
nu vor face decât să întârzie vindecarea. Oricât de greu 
ne-ar fi uneori să ne adunăm puterile ca să fim dispuşi să 
iubim. Un Curs în Miracole afirmă că „fărâma noastră 
de bunăvoinţă este totul”. Când suntem dispuşi să 
vedem inocenţa din altă persoană, chiar dacă ea a avut 
un comportament lipsit de iubire faţă de noi, activăm 
Legea Compensaţiei Divine. 

Apoi miracolele încep automat să curgă. Ele vor 
veni sub orice formă care compensează cel mai bine 
eroarea originală, inclusiv - dacă aceasta îţi va servi cel 
mai bine - sub forma mult mai multor bani decât cei pe 
care i-ai pierdut iniţial. 

Să cauţi, oare, o reparaţie legală pentru răul suferit, 
dacă într-adevăr acesta a fost cazul? Poate, dacă interior 
te simţi condus să faci asta. Dar dacă nu cauţi să şi ierţi, 
nicio sumă de bani nu-ţi va vindeca suferinţa. Indiferent 
câtă dreptate lumească ţi se va face, vei continua să simţi 
o rană în inimă. Dreptatea exterioară ne va face prea 
puţin bine, dacă în interior rămânem victime. 

Poate că lucrul cel mai plin de iubire pe care 
putem să-l facem este să reparăm un rău făcut pe seama 
noastră - sau pe seama altcuiva. Dacă ne angajăm pe 
calea iubirii, asta nu înseamnă că ignorăm importanţa 
dreptăţii. Trebuie să acţionăm întotdeauna pentru 
dreptate, pentru că dreptatea este a lui Dumnezeu. Dar 
să căutăm să eliberăm emoţia interioară a mâniei, astfel 
încât miracolele să poată curge. Aşa cum spunea Martin 
Luther King Jr.: „Scopul nostru este acela de a crea o 
comunitate plină de iubire, iar acest lucru va necesita 
o schimbare calitativă în sufletele noastre, precum şi o 
schimbare cantitativă în vieţile noastre.” 

Poate că lucrul cel mai plin de iubire pe care putem 
să-l facem este să combatem şi să reparăm răul făcut pe 
seama noastră (aşa cum au făcut şi King, şi Gandhi). Dacă 
ne angajăm pe calea iubirii, asta nu înseamnă că ignorăm 
preocuparea pentru dreptate. Dimpotrivă, continuăm să 
lucrăm pentru dreptate, dar eliberăm emoţia interioară 
a mâniei, astfel încât să le putem permite miracolelor 
să funcţioneze. Dreptatea exterioară nu ne va ajuta la 
nimic, dacă rămânem victimizaţi în interior. 

Se spune deseori, că putem fi aspri sau că putem fi 
mai buni . 5 Dacă ducem mai departe mânia şi blamarea, 
vom deveni, inevitabil, aspri. Cu greu se poate spune că 
asprimea este trăsătura de personalitate pe care cineva 
o caută la un angajat, la un partener, la o persoană pe 
care s-o promoveze sau în care să investească. Faptul că 
stăm agăţaţi de vechile răni poate inspira simpatie pentru 
o vreme sau chiar sprijin temporar. Dar nu va inspira 
invitaţii la un nou început, nici din partea altor persoane, 
nici din partea universului însuşi. 

Doamne Dumnezeule , 

Te rog ajută-mă să-mi iert greşelile din trecut. Te 
rog ajută-mă să-i iert pe aceia care mi-au refuzat binele. 
Te rog, arată-mi inocenţa din noi toţi. îmi doresc să văd 
că doar iubirea este reală, dar durerea împrejurărilor se 
ţine ca o gheară de inima mea. 

Te rog, inundă-mi mintea cu percepţie divină, ca să 
pot zări dincolo de vălul iluziei şi să pot deveni liber, 
pentru a o lua din nou de la început. îţi mulţumesc. 
Doamne. Amin. 


5 Joc de cuvinte în limba engleză: bitter = aspru; better = mai bun. 
(NT.) 


52 



CAPITOLUL 6 


Cum dezactivam J*egea; vinovăţia 


O i altă categorie importantă de gânduri care 
dezactivează Legea Compensaţiei Divine o 
constituie vinovăţia. 

Câteodată, avem destul de mult succes în a-i ierta 
pe ceilalţi, dar nu suntem la fel de buni în a ne ierta pe 
noi înşine. Gândim: „Bine, pot crede că universul a fost 
programat să-mi ofere ceea ce mă făcea fericit, dar apoi 
am dat-o în bară. Şi nu mă pot ierta.” 

Mulţi dintre noi avem amintiri neplăcute - chiar 
dureroase - legate de bani, şi multe dintre ele intră în 
categoria „greşeala mea, fir-ar să fie!” 

Având în vedere impactul semnificativ pe care 
erorile financiare îl pot avea asupra vieţilor noastre şi 
ale familiilor noastre, sentimentele de vinovăţie pot fi 
îngrozitoare. Dacă unul dintre copiii tăi nu poate merge 
anul acesta la lecţiile de dans, datorită unei greşeli pe 

care ai facut-o tu, sau dacă nu poate merge la facultate 
sau dacă nu poate avea nunta pe care a visat-o - şi 
câteodată consecinţele sunt mult mai dramatice - atunci 
sentimentele generate de eşec pot fi intense. 

Poate că am greşit în trecut, dar nu suntem 
legaţi de acele greşeli în prezent - atâta timp 
cât acum suntem dispuşi să gândim aşa cum 
nu am făcut-o atunci, să acţionăm aşa cum nu 
am facut-o atunci, să curăţăm prezentul de 
ceea ce trebuie curăţat şi vine din trecut şi să 
fim acum cine nu am fost atunci. 


Ego-ul este cel care ne programează să facem 
greşeala şi apoi ne pedepseşte sadic pentru ea. Ne 
îndeamnă să facem ceva prostesc, după care ne va face 
să credem că, dacă am făcut o asemenea greşeală, suntem 
cele mai proaste şi mai iresponsabile fiinţe umane aflate 
în viaţă. Acum totul e îngrozitor şi nu va putea merge 
decât înspre şi mai rău! 

Dar ego-ul minte. A minţit când ne-a convins să 
facem ceva prostesc; minte, de asemenea, când ne spune 
că, deoarece am făcut un lucru atât de îngrozitor, suntem 
persoane oribile, pentru care nu există speranţă. 

Vinovăţia e crudă şi. nu te lasă niciodată în pace. 
Te duce la obsesie, ură de sine, autopedepsire şi îţi 

distruge imaginea de sine. însă întotdeauna trebuie să îţi 
aminteşti: vinovăţia nu este adevărată, pentru că ai fost 
creat ca un copil inocent al lui Dumnezeu, iar realitatea 
Sa este de neschimbat. De aceea, natura universului este 
construită în aşa fel încât tu să poţi compensa erorile 
trecutului şi să o poţi lua de la început. 

Uneori, după ce am făcut o greşeală, persoane bine 
intenţionate încearcă să ne consoleze, spunându-ne lucruri 
precum: „Există un motiv pentru care s-a întâmplat asta”, 
în timp ce noi, în inima noastră, ştim că „Da, există un 
motiv pentru care s-a întâmplat asta, şi îţi spun eu care 
este: am făcut o greşeală stupidă !” Câteodată e necesar 
să înfruntăm realitatea crudă că am făcut o greşeală şi să 
o privim cu ochii larg deschişi. 

Următorul pasaj din I Ching se adresează cu putere 
nevoii noastre de sinceritate brutală faţă de noi înşine, 
atunci când am greşit: „Doar atunci când avem curajul 
să privim lucrurile exact aşa cum sunt, fără a ne înşela 
pe noi înşine şi fără a ne face iluzii, o lumină, care se va 
arăta din evenimente, va face ca drumul spre succes să 
poată fi recunoscut.” 

E posibil să avem nevoie să simţim ruşinea de a 
şti că am făcut ceva prostesc şi să ardem de durerea 
provocată de această greşeală, dar din asta vom ieşi o 
persoană mai smerită, mai integră şi mai cu picioarele 
pe pământ. Un eşec rămâne un eşec doar dacă refuzăm 
să învăţăm din el. Orice situaţie care ne învaţă o mai 
mare smerenie, moderaţie, înţelepciune cu privire la 
sine şi la ceilalţi, responsabilitate, iertare, profunzime 

a reflecţiei, abilitatea de a lua decizii mai bune şi ceea 
ce este cu adevărat important nu este, în final, un eşec. 
Uneori, ceea ce considerăm a fi un eşec în momentul 
în care se întâmplă serveşte, de fapt, la generarea unei 
schimbări în interiorul nostru, care creează un succes 
chiar mai mare pe viitor. 

Oamenii măreţi nu sunt aceia care nu au căzut 
niciodată. Oamenii măreţi sunt aceia care, atunci când 
cad, cercetează adânc în interiorul lor şi găsesc puterea 
de a se ridica. Uneori, acea noapte neagră a sufletului 
ne învaţă câteva lucruri foarte importante despre noi 
înşine - despre cine am fost şi despre cine alegem să fim 
acum; despre ce am făcut bine şi despre ce am greşit. 
Persoanele sănătoase spiritual sunt acelea care îşi asumă 
responsabilitatea pentru propriile greşeli, îşi acceptă 
erorile, fac ceea ce pot pentru a remedia lucrurile şi îi 
permit iertării şi compasiunii să-i purifice. 

Dacă eşti ca noi toţi, precis ai dat-o în bară regeşte, 
într-un moment sau în altul. Dar nu-ţi serveşte nici ţie şi 
nici altcuiva să te biciuieşti încontinuu. Să ai remuşcările 
corespunzătoare? Da. Să creşti din greşeli şi să faci 
lucrurile cât poţi de bine? Da. Dar să rămâi blocat în 
mocirla urii de sine? Cu desăvârşire, nu. Poate că am 
greşit în trecut, dar nu suntem legaţi de acele greşeli în 
prezent - atâta timp cât acum suntem dispuşi să gândim, 
aşa cum nu am facut-o atunci, să acţionăm aşa cum nu 
am facut-o atunci, să curăţăm în prezent ceea ce trebuie 
curăţat din trecut şi să fim acum cine nu am fost atunci. 

Când ne asumăm responsabilitatea deplină pentru 
situaţiile în care ştim, în inima noastră, că am acţionat 
inadecvat sau fără integritate ori în care nu am ştiut să 
respectăm oportunităţile şi abundenţa care, odată, erau 
ale noastre, experimentăm miracolul ispăşirii. Ispăşirea 
este un proces mental prin care ne corectăm percepţiile, 
modificând astfel traiectoria probabilităţilor ce vor 
apărea ca rezultat. 

Ispăşirea este ca un buton de resetare spirituală. Este 
un dar de la Dumnezeu, ce ne oferă oportunitatea de a 
ne curăţa karma de greşelile din trecut recunoscându-le, 
asumându-ne responsabilitatea pentru ele, acceptându-le 
şi făcând tot ce e posibil pentru a ne schimba tiparele de 
comportament ce ne-au dus la crearea situaţiei care ne 
produce ruşine acum. 

Recunoaştem greşelile din trecut şi ne rugăm: 
„Vreau să fiu altfel decât am fost înainte. Te rog, arată- 
mi cum.” Universul corectează atunci toate limitările 
cauzate de gândirea noastră greşită. Vinovăţia dispare 
din mintea noastră, în timp ce gândurile de compasiune 
şi iubire îi iau locul. 

Buddha a descris Legea Karmei, sau Legea Cauzei şi 
Efectului, astfel: pentru fiecare acţiune, există o reacţiune. 
Prin urmare, dacă am acţionat fără înţelepciune, este de 
aşteptat să suferim. 

Cu circa cinci sute de ani mai târziu, Iisus a revelat 
alchimia milei lui Dumnezeu, care postulează că, într-un 
moment de graţie, toată karma este arsă, toate datoriile 
sunt plătite şi iertate. De la confesiunea catolicilor. 


57 



MARIAN NE W1LL1AMSOS 

la Ziua Ispăşirii a evreilor, până la cei care practică 
întrunirile în doisprezece paşi, în cadrul cărora îşi fac 
inventarul moralităţii, noţiunea de ispăşire este parte a 
învăţăturilor de înţelepciune din principalele religii şi 
sisteme spirituale ale lumii. 

Ispăşirea poate aduce un nivel profund de smerenie 
- în timp ce avem în faţă un maldăr de facturi şi ne 
confruntăm cu înţelegerea inconfortabilă a faptului 
că ar fi trebuit să fim mai responsabili sau în timp ce 
ne gândim la ce anume a dus la concedierea noastră şi 
ştim, în inima noastră, că noi înşine am fost problema. 
Poate că am participat la beţia turbulentă a nechibzuinţei 
financiare care a caracterizat ultimele câteva decade ale 
societăţii noastre. Poate că am cumpărat prea mult, am 
economisit prea puţin sau am fost prea nepăsători în 
privinţa banilor, ori neserioşi când i-am folosit. Ispăşirea 
ne dă puterea să ne iertăm pe noi înşine - ne dă înapoi 
respectul de sine. Am făcut ceea ce am putut ca să ne 
îndreptăm greşelile, iar bunătatea unui univers milos se 
deschide pentru noi, în moduri pe care se poate să nu ni 
le fi imaginat vreodată. 

Nu există greşeală pe care s-o fi făcut vreodată 
şi care să nu poată fi corectată divin, atâta timp cât 
recunoşti gândurile greşite care te-au condus la greşeală, 
oricare au fost ele. şi i le predai lui Dumnezeu. Un 
miracoJ nu este doar o „reparaţie”: este o intervenţie a 
unui sistem de gândire aflat dincolo de al nostru, având 
puterea, literalmente, de a anula consecinţele deciziilor 
din trecut, rezultate dintr-o gândire greşită. 

Un Curs în Miracole ne spune sa ne întoarcem 
exact la momentul în care a intervenit greşeala, să 
acceptăm faptul că atunci nu i-am permis adevărului 
nostru interior să ne ghideze decizia şi să ne amintim că 
putem alege din nou, acum. Şi asta este ceea ce facem: 
punem acel moment în mâinile lui Dumnezeu şi ştim că 
nu avem nevoie să ne simţim vinovaţi, pentru că „El va 
anula toate consecinţele deciziilor noastre greşite, dacă 
II vom lăsa”. 

Miracolele transcend legile timpului şi ale spaţiului. 
In prezentul miraculos, greşelile din trecut sunt anulate. 

Timpul pe care i-1 ia lumii materiale ca să 
oglindească schimbarea noastră, de la o gândire bazată 
pe frică, la o mentalitate orientată spre miracole, este 
simbolizat, în Vechiul Testament, de cei patruzeci de 
ani care le-au trebuit israeliţilor, după ce au scăpat de 
condiţia de sclavi, ca să ajungă în Pământul Făgăduinţei. 
Este exprimat, în Noul Testament , prin cele trei zile de 
după răstignire, până la învierea lui Iisus. în poveştile 
biblice despre Moise şi Iisus, mintea celui apropiat de 
Dumnezeu a devenit un canal pentru reconstrucţia lumii 
muritoare. Prin puterea gândirii noastre, şi noi putem să 
ne modificăm radical experienţa lumii. 

Dumnezeu ne iubeşte la fel, şi când facem lucrurile 
cu înţelepciune, şi când facem greşeli. Iubirea Lui 
pentru noi nu se bazează pe comportamentul nostru, 
ci pe cine suntem noi, iar El ştie cine suntem - 
inocenţi pe dinăuntru - pentru că El ne-a creat astfel. 
Când greşim,' este pentru că în acel moment uităm 

cine suntem, iar răspunsul Lui la acest lucru nu este 
să ne pedepsească, ci să ne corecteze. 

Asta nu înseamnă că tu nu trebuie să faci nimic 
pentru a îndrepta lucrurile; de fapt, orice lecţie pe care 
nu ai reuşit s-o înveţi anterior, va trebui s-o înveţi acum. 
Mila universului rezidă în faptul că ţi se dă oportunitatea 
să faci asta. S-ar putea să nu primeşti imediat acea mărire 
de salariu; s-ar putea să fie necesar să te smereşti şi să te 
descurci cu mai puţini bani, pentru o vreme. S-ar putea 
să nu ajungi personaj important, într-o poziţie nouă; s-ar 
putea să trebuiască să fii coborât cu câteva trepte, înainte 
de a putea face următoarea ta urcare spectaculoasă. 
Dar vei vedea scrisul de mână al lui Dumnezeu în toate 
acestea, dacă participi - în loc să opui rezistenţă - la 
echilibrarea balanţei spirituale. Vei şti, în inima ta, că 
acesta este un lucru bun şi vei fi bucuros să-ţi câştigi 
calea înapoi spre tărâmul abundenţei. Odată ce ţi-ai 
revendicat prosperitatea interioară, universul va începe 
procesul revendicării ei exterioare. 

Eşti programat interior ca să te ridici la cea mai 
înaltă posibilitate creatoare a ta şi nimic din ceea ce 
faci nu poate şterge dorinţa sufletului tău de a o atinge 
sau dorinţa universului de a ţi-o oferi. Nicio deviere de 
la iubire - din partea ta sau a altcuiva - nu poate opri 
universul de la intenţia sa divină, că viaţa ta trebuie să fie 
una de abundenţă şi bucurie. 

Conform Unui Curs în Miracole , orice miracol pe 
care l-ai deviat este „ţinut în siguranţă pentru tine, până 
când eşti pregătit să-l primeşti”. Universul are o poliţă de 

asigurare încorporată. Orice ai pierdut, este programat 
să ţi se retumeze - poate sub altă formă, în altă situaţie, 
în alt oraş sau împreună cu alţi oameni, dar, prin puterea 
ispăşirii, se va întoarce la tine. 


Doamne Dumnezeule, 

Simt că am dat greş. 

Simt că toate eforturile mele nu au folosit la nimic, 
îmi este ruşine pentru întorsătura pe care a luat-o 
viaţa mea. 

Nu ştiu ce să fac sau unde să mă duc. 

Te rog, dragă Doamne, repară-mi inima, 

Vindecă-mi mintea şi schimbă-mi împrejurările. 
Aşterne o cale pentru mine, pentru a putea ieşi din 
întuneric, la lumină. 

îmi ispăşesc greşelile şi mă rog pentru iertare. 

Te rog să faci Tu. pentru mine, ceea ce nu pot face eu. 
Iţi mulţumesc, Doamne. 

Amin. 



CAPITOLUL 7 


Confimntapca cu pnyudeeătile noa&tne 

O v altă cale prin care facem să devieze bunăstarea 
este prin credinţa neconştientizată că nu prea e 
în regulă să ai bani. La fel cum unii oameni au prejudecăţi 
referitoare la săraci, alţii au prejudecăţi referitoare la bogaţi. 

Susţin mişcarea Occupy Wall Street 6 pentru că, în 
ultimele decenii, în Statele Unite ale Americii, a avut loc 
o demontare sistematică a garanţiilor adecvate, oferite de 
echitatea economică. Dar am remarcat, la câţiva dintre 
participanţii la această mişcare, că pasiunea lor pare a 
fi mai puţin un entuziasm pentru drepturile tuturor de a 


6 Occupy Walt Street - OIVS - este denumirea dată unei mişcări 
de protest care a început la 17 septembrie 2011 în Zuccotti Park, 
aflat în districtul financiar Wall Street, din New York, problemele 
principale ridicate fiind inegalitatea economică, lăcomia, corupţia 
şi influenţa inoportună a corporaţiilor asupra guvernului. Sloganul 
OWS, „Noi suntem cei 99%”, se referă la inegalitatea dintre ve- 
nituri şi distribuţia bogăţiei în America între cei mai bogaţi 1% şi 
restul populaţiei. (N.T.) 

participa la motorul prosperităţii economice şi mai mult o 
critică instinctivă împotriva oricui ia parte la acesta. Prin 
urmare, acest lucru face ca mişcarea să fie vulnerabilă 
tuturor tipurilor de critică eronată - că susţinătorii 
mişcării sunt împotriva bogaţilor şi aşa mai departe. Cu 
greu poate fi vorba despre asta. Mesajul nu este că, în 
America, oamenii nu ar trebui să se poată îmbogăţi, ci 
că terenul de joc ar trebui să fie atât de accesibil, încât 
oricine care munceşte suficient de mult să se poată 
îmbogăţi. Şi că banii ar trebui să poată cumpăra multe 
lucruri în America, dar nu şi guvernul american! 

Atâta timp cât facem banii în mod corect, 
nu numai că primim o binecuvântare, ci şi 
răspândim binecuvântarea 
de la unii, la ceilalţi. 


Indiferent cât de mult ne zbatem pentru abundenţă 
financiară, vom avea mari greutăţi în a o atinge, dacă în 
subconştient îi dezaprobăm pe cei care o au. Dacă spunem 
ceva, dar gândim altceva, vom sfârşi întotdeauna cu 
rezultate confuze. Mulţi oameni se programează singuri 
pentru eşec, muncind din greu, dar emiţând un semnal 
ambivalent în univers, despre faptul că ar vrea sau nu ar 
vrea cu adevărat bani. 

Gânduri ca „Vreau, dar nu ar trebui să vreau, aşa 

că. . . nu, nu vreau cu adevărat; dar de fapt, vreau, dar nu 
vreau să admit că vreau” indică ambivalenţă. 

Acest amestec confuz de gânduri aduce, inevitabil, o 
combinaţie confuză de experienţe. Mulţi oameni eşuează 
să materializeze banii pentru că, la un anumit nivel 
profund, ei nu cred că ar trebui să-i aibă. 

Fiind învăţaţi că sărăcia e sfântă, ei cred, prin 
urmare, că oamenii bogaţi nu sunt, poate, virtuoşi. Fiind 
învăţaţi că bunăstarea este o resursă finită, unii cred că a 
materializa bani pentru ei înşişi înseamnă, prin definiţie, 
a lua de la altcineva. Indiferent care este motivul, mulţi 
oameni cred că nu este în regulă să-ţi doreşti bani. Şi 
dacă renegi dorinţa, literalmente renegi banii. 

Această carte nu tratează numai modul în care putem 
atrage miracole, dar şi modul în care le respingem. 

Judecata este una dintre cele mai mari bariere în 
calea propriilor noastre împliniri miraculoase. Dacă 
judeci pe altcineva pentru că se bucură de prosperitate, îţi 
vei sabota inconştient propria bunăstare. Dacă gândeşti 
că, într-un fel, este mai curat să fii sărac, atunci, cel mai 
probabil, aceasta vei materializa: sărăcie. 

Am primit odată, o scrisoare de la o femeie, pe 
nume Judy, care conducea o afacere numită Cafe Joy 
(Cafeneaua Bucuriei). îmi spunea căe disperată, deoarece 
cafeneaua ei era pe punctul de a fi închisă. îi datora bani 
proprietarului, iar acesta refuza să fie cooperant. Peste 
toate acestea, proprietarul magazinului care se învecina 
cu cafeneaua făcea toate eforturile posibile ca să intre în 


64 



LEGEA COMPENSA ŢI El Dl VINE 

posesia spaţiului în care era cafeneaua. Ea scria: 

Noi am muncit din greu, patru ani de zile, 
pentru a pune afacerea pe roate. Locul acesta 
este foarte special şi aş fi devastată să-l pierd. 

Nu numai că servim hrană sănătoasă, dar am 
creat ceea ce oamenii numesc „ un loc frumos şi 
liniştii ". Am creat, de asemenea, o comunitate, 
am sprijinit şi am reunit artişti, precum şi vecini 
şi colegi... acest spaţiu devenind un loc foarte 
special şi important pentru cartierul nostru. 

Nu a fost niciodată o afacere pentru bani - 
accentul s-a pus întotdeauna pe camaraderie şi 
pe sănătate - astfel încât sunt tristă şi confuză 
în legătură cu motivul pentru care ne este 
luată... şi sunt supărată în special pentru că 
pierd acest loc în favoarea unor oameni care, 
pur şi simplu, sunt în stare să plătească mai 
mult decât putem plăti noi. 

Intrigată, am invitat-o pe Judy la mine. In timp 
ce discutam, mi-au plăcut pasiunea şi viziunea ei cu 
privire la cafenea, dar am remarcat şi că avea nişte 
atitudini interesante cu privire la bani, afaceri şi 
capitalism în general. Ca proprietar de afacere, avea 
nevoie să facă profit pentru a rămâne pe linia de 
plutire, dar a rostit lucruri din care reieşea clar că nu 
respecta efortul de a face asta. A vorbit despre profit 
cu un dispreţ subtil. Indiferent că voia să admită sau 

nu, din moment ce conducea o mică afacere, era o 
capitalistă; de asemenea, părea să proiecteze asupra 
tuturor afacerilor capitaliştilor ideea că 99% dintre ei 
sunt nişte speculanţi lipsiţi de etică! 

Judy îi trimitea mesaje ambivalenţe universului, 
mintea ei conştientă spunând un lucru, iar subconştientul 
ei auzind altceva. Discutând mai departe cu ea, am 
aflat că avea atât o calificare în domeniul social, cât 
şi experienţă în zona non-profit, precum şi excelente 
abilităţi antreprenoriale. Integrate, experienţele ei din 
trecut ar fi putut forma un mariaj excelent între valorile 
şi aptitudinile ei practice. Dar acele lucruri se aflau 
în război în interiorul ei. Judy se afla în conflict cu ea 
însăşi: deţinea o afacere, da, dar se simţea aproape ca 
şi cum i-ar fi fost ruşine de asta. Era în situaţia în care 
nu voia să-şi admită sieşi că afacerea trebuia să aducă 
bani pentru a rezista, deoarece, cumva, aceasta ar fi făcut 
experienţa imorală sau impură. 

Provocarea lui Judy consta în a face pace cu faptul 
că profitul era necesar pentru cafeneaua pe care o 
deţinea. Şi putea face asta doar privind mai profund la 
motivul pentru care se gândise vreodată că profitul nu 
ar trebui să existe. 

Mi-a spus: „Niciodată nu am vrut să am mai mult 
decât persoanele din jurul meu” - ca şi cum, dacă ea ar fi 
avut mai mult decât alţii, asta ar fi scăzut cumva abundenţa 
disponibilă pentru ceilalţi. Acest tablou al lumii financiare, 
în care presupunem că există doar un număr finit de porţii 
de plăcintă, iar dacă eu iau o felie, atunci rămâne mai 

puţin pentru tine, se numeşte joc cu suma zero. 

Dacă eu simt că, dacă îţi cer ţie să mă plăteşti, te 
jupoi, bineînţeles că mă simt vinovat când îţi cer bani! 
Aceasta va crea confuzie în programarea universală şi 
îmi va deturna abundenţa. 

Dar dacă simt că îţi ofer un serviciu onorabil, pentru 
care îţi cer o plată echitabilă şi corectă, atunci pot să mă 
simt bine cu privire la acest schimb, deoarece sporesc 
abundenţa amândurora. Schimbul corect este un principiu 
spiritual, nu numai unul economic. Atâta timp cât facem 
banii în mod corect, nu numai că primim o binecuvântare, 
ci şi răspândim binecuvântarea de la unii, la ceilalţi. 

Universul spiritual nu operează după principiul 
jocului cu suma zero. In tărâmul spiritului, abundenţa 
este infinită, iar creativitatea mea nu ia din a ta; de 
fapt, o sporeşte pe a ta. Eu furnizez energie printr-un 
serviciu sau produs, iar tu furnizezi energie prin banii 
pe care îi plăteşti pentru el. Intr-un schimb echitabil, 
ambele părţi câştigă. 

Chiar şi la nivelul lumesc, niciun economist nu crede 
că există o sumă fixă a bunăstării. In schimb, economiştii 
vorbesc despre cele mai bune strategii pentru crearea 
bunăstării, despre cum schimbul de bunuri şi servicii 
poate spori cantitatea totală de bunăstare din lume. în 
acest fel, ei oglindesc dinamica spirituală aflată la lucru 
în privinţa banilor. 

Judy mi-a spus că s-a rugat pentru a fi eliberată de 
orice rezistenţă legată de câştigul bănesc, iar în timpul 
conversaţiei noastre am privit împreună, în profunzime, 

la cauza rezistenţei. Convingerile adânc fixate în interior 
nu sunt eliminate ca prin minune, atunci când ne rugăm. 
Ele sunt aduse în conştiinţă atunci când ne rugăm; apoi 
este responsabilitatea noastră să le predăm şi să cerem 
să fie eliminate. Spiritul va lua de la noi numai ceea ce 
suntem dispuşi să eliberăm. 

Judy a menţionat că avea obiceiul de a le spune 
clienţilor - chiar scrisese pe meniu! - următoarele 
cuvinte: „Vă mulţumim pentru sprijinul dumneavoastră!” 
M-am uitat mirată când am auzit asta şi am întrebat-o: 
De ce nu le-ai spune: „Vă mulţumim pentru afacerea 
dumneavoastră?” 

Ea a început să recunoască rezistenţa pe care o 
manifesta - şi anume, credinţa nerecunoscută că era ceva 
nedrept sau în neregulă în a face bani. Pe de o parte, avea 
nevoie să facă bani, pentru ca afacerea să-i prospere - 
şi era foarte conştientă de munca grea depusă de ea şi 
de angajaţii ei, prin care furnizaseră servicii de calitate 
comunităţii. Pe de altă parte, avea sentimente ambivalenţe 
cu privire la a primi bani. Războiul se dezlănţuise în ea şi, 
astfel, şi în cafeneaua ei. 

încă o dată, tot ceea ce experimentăm în această 
lume este o oglindire a gândurilor noastre. Dacă îţi 
este ruşine să celebrezi banii, nu te aştepta ca banii să 
te celebreze pe tine. 

Dacă tu crezi că a face bani înseamnă a-i înşela 
pe ceilalţi, a-i exploata sau a băga mâna pe nedrept în 
buzunarul altcuiva, atunci, ca persoană corectă ce eşti. 

nu te vei simţi bine în legătură cu asta. şi nici nu ar trebui. 

Dar cafeneaua lui Judy este ceea ce ar trebui să fie 
capitalismul pieţei libere. Nu există nimic pentru care 
să te ruşinezi. (Capitalismul are feţe diferite în societăţi 
industrializate diferite, iar acest lucru nu este conştientizat 
de unii oameni. Critica îndreptată spre practicile de 
afaceri lipsite de etică nu este o critică inerentă la adresa 
capitalismului însuşi.) 

Am întrebat-o pe Judy de ce simţea nevoia să-şi vadă 
clientela într-o astfel de lumină deplorabilă - ca şi cum ar 
fi fost vorba de orfanii din Oliver Twist şi nu de adulţi în 
toată puterea cuvântului, oameni înstăriţi. Le făcea oare 
vreun serviciu, dacă aproape îi infantil iza, în numele 
echităţii economice? In calitate de lucrător social, Judy 
venise în contact cu multe persoane aflate în dificultate, 
care aveau nevoie de o mână de ajutor; este posibil ca ea 
să fi adus în activitatea ei de patron al cafenelei o energie 
care era potrivită muncii ei în domeniul social, dar care 
nu era neapărat potrivită în contextul de faţă. Clienţii ei 
nu veneau la ea pentru a primi ajutor; ci veneau pentru 
cafeaua ei! 

Legea Compensaţiei Divine i-ar fi adus orice 
miracol de care avea nevoie: o cale prin care să ajungă la 
o înţelegere corectă cu proprietarul spaţiului, precum şi o 
modalitate prin care să redeschidă Cafeneaua Bucuriei. 
Judy avea nevoie, mai mult decât orice, să-şi alinieze 
gândirea la tiparele naturale ale universului, aşa că ne-am 
rugat pentru asta. Ea a adoptat o atitudine diferită şi s-a 

deschis către noi începuturi. 

Am auzit spunându-se că rugăciunea nu schimbă atât 
de mult situaţia în care te afli, ci mai degrabă te schimbă 
pe tine pentru a-i face faţă situaţiei. Ea schimbă efectele 
asupra vieţii tale, pentru că te schimbă pe tine la nivelul 
cauzei. Principiul Incertitudinii al lui Heisenberg afirmă 
că, atunci când cel care percepe se schimbă, se schimbă 
şi ceea ce este perceput. Faptul că Judy a reuşit să aibă o 
nouă atitudine însemna - la propriu, şi nu doar la figurat 
- că oportunităţile pe care altfel nu le-ar fi experimentat, 
aveau să apară acum. 

Dacă ar fi rămas la: „Situaţia e groaznică”, „îl urăsc 
pe proprietar”, „La naiba cu proprietarul afacerii vecine” 
şi „Acum nu mai e nicio speranţă”, adăugând astfel 
acest eveniment la C.V.-ul ei de victimă, cu siguranţă 
că universul i-ar fi dovedit că are dreptate. Dacă ne 
convingem pe noi înşine că nu mai e nicio speranţă, atunci 
subconştientul nostru scoate din tablou orice dovadă care 
ar putea susţine contrariul. 

Atitudinea lipsită de speranţă şi negativitatea ar 
fi putut-o duce pe Judy la multe lucruri diferite, însă 
niciunul dintre ele miraculos: depresie, anxietate, 
asprime, resentimente, mânie, victimizare şi multe alte 
forme de suferinţă. Până la urmă, proprietarul chiar fusese 
intolerabil, vecinul fusese incorect, iar clienţii cafenelei 
profitaseră de ea. Ar fi fost multe locuri pe care Judy le 
putea alege pentru a rămâne: frica are multe adrese. 

Dar Judy voia un miracol şi era pregătită să-l 
primească. Un Curs în Miracole afirmă că putem fi 

nemulţumiţi sau putem avea un miracol; nu le putem 
avea pe amândouă. Treaba lui Judy a fost să-şi vindece 
mintea de falsele convingeri, de mânie şi de resentimente, 
indiferent de cât de grea era această sarcină - şi de a-şi 
aminti faptul că nu există grad de dificultate în materie 
de miracole. Ea a făcut în mod perseverent aceste lucruri. 
Şi-a privit greşelile din trecut, a fost deschisă pentru a 
le corecta şi a fost pregătită să avanseze spre o stare de 
spirit superioară. 

Unul dintre lucrurile la care i s-a cerut lui Judy 
să renunţe a fost ataşamentul ei faţă de formă. Fusese 
întotdeauna ataşată de un anume cartier şi de un 
anume spaţiu fizic pentru vechea ei cafenea. Dar 
universul nu ne va susţine niciodată vreun ataşament 
faţă de formă. Spunem deseori: „Vreau ca binele meu 
să vină sub această formă specifică” - aceşti bani, 
această slujbă, acest loc în care să trăiesc, această 
persoană şi aşa mai departe. 

Dar iubirea nu este formă; este conţinut. Promisiunea 
lui Dumnezeu nu este aceea că vom obţine întotdeauna 
ceea ce dorim. Promisiunea Lui este că, în toate, iubirea 
va fi aceea care, în cele din urmă, va triumfa. Ca o 
reflectare a Minţii lui Dumnezeu, universul are intenţia 
ca tu să te dezvolţi la adevăratul tău potenţial, iar uneori 
aceasta înseamnă să nu primeşti ceea ce doreşti, pentru a 
realiza că eşti în regulă fără acel lucru - ceea ce, contrar 
a ceea ce crezi, îţi aşterne apoi calea pentru a atrage acel 
lucru sau ceva mai bun! 

Pierderea reprezintă pentru noi o oportunitate de a 

practica încrederea în existenţa unor posibilităţi infinite. 
Universul nu a investit în cafeneaua lui Judy, ci în 
iluminarea lui Judy. Dezvoltarea adevăratului potenţial 
implică detaşarea , şi nu ataşamentul de formă; ea admite 
înţelegerea faptului că forma este limitată, dar spiritul 
nu. Şi de aceea ne eliberăm: ne eliberăm de ataşamentul 
de formă, astfel încât substanţa universală să se poată 
rearanja. Ne rugăm: „Doamne, eu mă las în voia Ta. Am 
încercat să controlez această situaţie - m-am străduit cât 
de mult am putut - şi acum totul se prăbuşeşte. Tot ce mi-a 
rămas este să mă rog pentru un miracol. Te rog, ghidea- 
ză-mi gândirea spre un nivel mai înalt. Amin.” Din punct 
de vedere spiritual, acesta nu este sfârşitul, ci începutul. 

Este aproape amuzant atunci când doctorii spun: 
„Am făcut tot ce era posibil. Singurul lucru pe care îl mai 
putem face acum este să ne rugăm”, ca şi cum Dumnezeu 
este doar ultima noastră opţiune, cea pe care o alegem 
atunci când toate celelalte lucruri cu adevărat eficiente 
au eşuat. Până la urmă, ce înseamnă puterea infinită a 
universului pe lângă ştiinţă, tehnologie şi toate celelalte? 

Ne activăm puterea spirituală, rugându-ne din 
primul moment în care o idee îşi face apariţia: 

Doamne, 

Fie ca această idee de afacere să servească celui 
mai înalt bine al tuturor! 

Dacă nu presupune cea mai potrivită utilizare a 
abilităţilor mele, te rog să mi-o ştergi din minte. 
Dacă presupune cea mai potrivită utilizare a abilităţilor 

mele, te rog aşterne calea ca ea să aibă succes. 
Ghidează-mi gândirea şi acţiunile ! 

Amin. 

Rugaţi-vă în fiecare zi ca munca voastră să fie în 
serviciul vindecării lumii: 

Doamne, 

Fie ca această afacere să fie o binecuvântare pentru 
toată lumea care lucrează în cadrul ei şi pentru toţi 
cei care beneficiază de ea. 

Fie ca şi unii, şi ceilalţi să aducă şi să atragă 
prosperitate şi iubire. 

Amin. 

Nu uitaţi: Voi nu-i cereţi unei forţe aflate în afara 
voastră să schimbe, ca prin minune, împrejurările 
exterioare; voi cereţi ca Ghidul Divin aflat în interiorul 
vostru să vă schimbe natura gândurilor. Şi rugaţi-vă 
pentru vindecare şi corecţie, ori de câte ori o acţiune 
rezultată dintr-un mod de gândire greşit, al oricui, 
deturnează iubirea: 

Doamne, 

Am nevoie de un miracol. 

Ştiu că Tu eşti mai mare decât problema mea legată 
de afacerea pe care o am, dar singur nu pot s-o 
rezolv. Te rog, ghidează-mi gândirea, deschide-mi 
inima şi trimite-mi un miracol. Amin. 

înainte ca Judy să plece de la mine în ziua aceea, 
am ieşit amândouă pe balconul apartamentului meu şi 
am privit de sus panorama oraşului. Privind la distanţă, 
am putut zări locul în care se afla cafeneaua ei, dar am 
văzut, de asemenea, şi alte străzi şi împrejurimi. Ideea 
era evidentă: Dumnezeu nu este limitat de o formă. 

Pe măsură ce modificările în modul de a gândi al 
lui Judy au început să capete viaţă, au început să apară 
şi schimbările. Nu a durat prea mult până ce Judy a 
găsit un loc nou, perfect pentru cafeneaua ei. A reuşit 
să ajungă la o înţelegere decentă cu fostul proprietar; o 
rudă impresionată de munca ei asiduă şi de atitudinea 
ei pozitivă i-a finanţat mutarea în noul loc; şi alte forme 
de susţinere i-au apărut „pe neaşteptate”. Toate acestea 
i-au redat energia personalităţii sale, i-au adus înapoi 
zâmbetul pe chip şi au dat din nou formă ideii pe care 
o iubea atât de mult, aceea de a avea o cafenea aflată în 
serviciul comunităţii. Abundenţa interioară a lui Judy - 
dorinţa ei de a munci din greu, integritatea ei, dragostea 
faţă de misiunea ei, vigilenţa faţă de propria gândire şi 
credinţa - toate acestea au activat Legea Compensaţiei 
Divine. Ceea ce odată părea a fi o lipsă în viaţa ei, s-a 
transformat într-un bine şi mai mare. 

împrejurările noastre se pot schimba - şi deseori aşa 
se întâmplă - dar iubirea lui Dumnezeu este neschimbată 
şi inalterabilă. Răspunsul compensatoriu al iubirii, la 
orice tip de lipsuri sau limitări, este conţinut în tiparele 
universului. Indiferent de problema pe care o avem, 
universul are grijă de ea. Judy şi-a amortizat pierderea - 


74 



LEGEA COMPENSA ŢfEI DIVINE 

sau, mai exact, spiritul a amortizat-o pentru ea. A scăpat 
de sentimentul de vinovăţie în legătură cu ideea că banii 
se fac doar pe cheltuiala altora. A învăţat că a avea succes 
nu este un păcat, ci o binecuvântare. 

Şi iată că şi-a primit miracolul. 



CAPITOLUL 8 

Capitularea apinfluată 


lJKTirnănui nu-i place să se îngrijoreze în privinţa 
ĂNl banilor. Nimănui nu-i place să-şi piardă slujba. 
Nimeni nu vrea să se confrunte cu posibilitatea de a 
fi falit. Dar aceste lucruri se întâmplă. Şi atunci când 
intervin, ele nu sunt simple incidente aleatorii. 

Legea Cauzei şi a Efectului este piatra de temelie a 
universului. Fiecare efect are o cauză, aşa cum fiecare 
cauză are un efect. Iar nivelul originar, primar, al cauzei 
este gândul. Cu alte cuvinte, gândul este cauza iniţială a 
tot ceea ce se întâmplă, şi tot gândul este cauza iniţială 
a oricărui efort de schimbare. Cartea Genezei afirmă că 
lumea a început după ce „Dumnezeu a vorbit'’. Gândurile 
Lui au creat universul şi îl re-creează continuu. 

Fiecare gând de iubire este o Cauză (cu majusculă); 
fiecare gând de frică este o cauză (cu minusculă). Cauza 
cu minusculă lucrează cu gândurile de frică. Gândurile C 
(de iubire) domină gândurile c (de frică), pentru că iubirea 


76 



este reală şi frica, nu; iubirea vine de la Dumnezeu, frica, 
nu. Orice aspect produs de o gândire bazată pe frică se 
întâmplă numai în cadrul iluziei lumeşti, iar iluziile nu 
pot rezista în prezenţa iubirii. 

Experimentăm cine suntem cu adevărat şi 
care este menirea noastră, în orice moment în 
care ne revărsăm iubirea în univers. 


Starea voastră naturală este prosperitatea exterioară, 
pentru că starea voastră interioară este prosperitatea 
spirituală. Prin prosperitate exterioară, nu mă refer 
neapărat la un grad ridicat de bunăstare, aşa cum defineşte 
lumea bunăstarea, ci la un nivel de subzistenţă materială 
care nu include lipsurile sau frica. 

Dincolo de vălul iluziei, care reprezintă cadrul nostru 
perceptual, există un univers de miracole. Acest univers 
nu este o lume de vis. El este casa noastră spirituală, la 
care suntem meniţi să ne întoarcem - nu cândva, după ce 
murim sau după multe vieţi de efort, ci în fiecare clipă a 
vieţilor noastre. Inima este busola care ne conduce acolo. 
Universul plin de miracole este acolo unde sufletul nostru 
trăieşte cu adevărat, chiar şi în uitarea noastră muritoare. 
Nu este o metaforă, ci o dimensiune reală a conştiinţei. 
Este Sfântul Graal al căutării spirituale. 

O- schimbare a gândirii de la frică, la iubire este 

miracolul. Miracolul nu este un eveniment supranatural. 
Este un eveniment metafizic („Meta” înseamnă mai 
mare , astfel că realitatea metafizică se referă la o 
realitate care este mai mare decât cea fizică). Nu este 
nimic supranatural la iubire sau la efectele sale; de fapt, 
iubirea este adevărata noastră stare de a fi. Modul de 
gândire al lumii este pur şi simplu răsturnat, naturaleţea 
iubirii fiind simţită uneori aproape ca nenaturală, iar 
caracterul nenatural al fricii părând natural. Cel mai 
puternic şi eliberator lucru pe care îl putem face este să 
ieşim din gândirea bazată pe frică, ce domină lumea - să 
renunţăm la programarea mentală ce ne-a fost inoculată 
şi să acceptăm în locul ei, una nouă. 

Au fost perioade în care ceea ce am crezut a fi cel 
mai bun mod de gândire ne-a dus direct într-un şanţ. 
Uneori, deşi ne-am jucat ceea ce credeam a fi cele mai 
bune cărţi, tot am dat faliment. Am făcut ceea ce am 
crezut că trebuie să facem şi, totuşi, am pierdut totul. 
Am încercat să facem tot ce puteam mai bine şi tot am 
ajuns să fim ameninţaţi de dezastru. 

Aceste evenimente se întâmplă atunci când suntem 
pregătiţi să facem un lucru de care suntem înspăimântaţi: 
să admitem faptul că nu mai avem idei, că avem nevoie 
de ajutorul pe care suntem incapabili să ni-1 acordăm. 
Apoi realizăm - cam atunci când genunchii ni se izbesc 
de podea - că acesta nu este momentul în care totul s-a 
sfârşit ; ci este momentul în care totul începe. Ce anume 
începe? Conştienţa noastră referitoare la cine suntem cu 
adevărat, la Cine păşeşte împreună cu noi şi la motivul 

pentru care ne aflăm aici. 

Experimentăm cine suntem cu adevărat şi care este 
menirea noastră în orice clipă în care ne revărsăm iubirea 
în univers. Acesta este momentul în care, în sfârşit, „am 
ajuns”, cultivând o atitudine prin care ne vedem pe noi 
înşine ca fiind aici pentru a servi un plan mai măreţ 
decât al nostru propriu, ca vase prin care iubirea, care 
este inima tuturor lucrurilor, curge pentru a binecuvânta 
lumea. Desigur că nu e cazul să anunţăm acest lucru 
tuturor celor cu care ne întâlnim, dar este ceva la care 
fiecare dintre noi se poate gândi şi conform căruia poate 
acţiona. Şi aceasta face toată diferenţa. 

Deschiderea completă către iubire este foarte 
diferită de „mentalitatea de succes” despre care am 
fost învăţaţi de lume. Nu e vorba despre a lua taurul de 
coame, despre încercarea de a-i înlătura pe alţii pentru 
a ajunge tu în frunte sau despre strădania disperată 
de a ajunge în vârful piramidei. In calitate de copii ai 
lui Dumnezeu, fiecare dintre noi se află deja în vârful 
piramidei. Singurul vârf real al piramidei este iubirea, 
iar iubirea este ceea ce suntem. 

Conştientizând faptul că eşti aici doar pentru a iubi, 
realizezi că, atâta timp cât faci asta, ţi-ai împlinit deja 
menirea. Iar iubirea nu trebuie să fie ceva grandios. După 
cum spunea Maica Tereza: „Nu există fapte mari; există 
doar fapte mici, făcute cu multă iubire.” Poate fi vorba 
despre un salut mai binevoitor, adresat controlorului de 
la ieşirea din băcănie, sau scuze adresate unei persoane 
pe care ai rănit-o sau o simplă exprimare a milei, 
compasiunii sau iertării. 

Este important nu numai ceea ce dăruieşti, când 
iubeşti, ci şi cât de mult te deschizi tu, pentru a primi. Pe 
măsură ce dăruieşti iubire, universul îţi va trimite înapoi 
iubire. Este vorba despre cauză şi efect. 

Atunci când ne vedem pe noi înşine ca pe nişte 
canale pentru energia creatoare infinită a universului, 
avem şi gânduri mai măreţe decât: „Cum fac rost de un 
serviciu?” Suntem înălţaţi într-un tărâm al conştiinţei în 
care întrebări de genul: „In ce mod pot servi cel mai bine 
lumea?” prevalează asupra celor de genul: „Cum pot 
ieşi din asta?” In acel tărâm, obţinem în mod natural un 
serviciu, câştigăm bani în mod natural şi creăm în mod 
firesc prosperitatea exterioară, care reflectă prosperitatea 
din inimile noastre. Asta nu înseamnă că nu mai trebuie 
să ne facem jocul de glezne. Ba da, dar picioarele noastre 
devin ghidate de o cunoaştere despre care e posibil să nu 
fi ştiut că o avem. 

Nu facem asta doar pentru a câştiga bani sau pentru 
a găsi de lucru; facem asta pentru a trăi în fluxul unei 
vieţi pline de sens şi bucurie. într-un mod foarte real, 
banii sunt pe ultimul loc. Suntem aici pentru a face o 
muncă ce aparţine unui plan superior celui al simplilor 
bani. Asta nu înseamnă că banii nu trebuie respectaţi sau 
folosiţi în mod adecvat, cu responsabilitate şi moderaţie. 
Dimpotrivă - şi vom suferi în consecinţă atunci când 
uităm să procedăm astfel. Dar banii în sine nu sunt nici 
buni, nici răi. Ei reprezintă un lucru material care, ca toate 
lucrurile materiale, sunt impregnaţi cu sfinţenie, dacă 
simt creaţi în mod corect şi sunt folosiţi în scopuri divine. 

Calea către abundenţă este să ne lăsăm abilităţile 

şi talentele în grija lui Dumnezeu, cerând ca ele să fie 
folosite de Dumnezeu pentru a ajuta la vindecarea lumii. 
Prea multă lume simte că are talent, dar pur şi simplu nu 
ştie ce să facă cu el. Nu am crescut într-o societate care 
să întrebe: „Care sunt darurile tale şi cum pot face ele 
ca lumea să devină un loc mai frumos?” Mai degrabă 
suntem întrebaţi: „Ce vei face ca să-ţi câştigi existenţa?” 
Asta ne scoate din ritmul nostru natural, pentru că pur 
şi simplu sufletul nu gândeşte în acest fel. Nu există o 
înclinaţie mai naturală decât aceea de a servi iubirea. 
Ceva foarte puternic se întâmplă atunci când ne rugăm: 
„Doamne, te rog, foloseşte-mă.” Atunci când ne facem 
pe noi înşine disponibili universului pentru scopurile 
sale întru iubire, oferta ne este acceptată imediat. 

Atunci când ceva, orice - inclusiv banii - este separat 
de înclinaţiile noastre naturale, universul miraculos este 
împiedicat să-şi urmeze cursul natural. Dacă facem din 
iubire piatra noastră de temelie, atunci vieţile noastre vor 
prospera în mod natural. Uneori, ceea ce mai târziu ne va 
aduce o avere, vine mai întâi printr-un impuls creativ pe 
care nimeni nu-1 crede neapărat profitabil la început. 

Nu face un lucru deoarece crezi că ţi-ar putea aduce 
bani; fa-I pentru că îţi îmboldeşte inima să cânte. Porunca 
biblică „Căutaţi mai întâi împărăţia Cerurilor şi apoi tot 
restul vi se va adăuga vouă!” înseamnă conştientizea- 
ză-ţi unimea cu tot ceea ce există şi tot ceea ce ar putea 
contribui la binele tău va apărea din puterea acestui gând. 

S-ar putea ca, într-o zi, să fii chemat să faci o sarcină 


81 



MARIAMNE WlLLIAMSObi 

care nu-ţi aduce niciun ban. Dar dacă ea contribuie la 
statutul tău de fiinţă umană, la caracterul şi integritatea 
ta, dacă te învaţă despre tine şi lume, dacă îţi aduce o 
oportunitate de a te deschide complet către viaţă - atunci 
este o activitate prosperă. în altă zi, te-ai putea afla într-o 
slujbă care nu-ţi place cu adevărat, dar, dacă eşti sincer cu 
tine, realizezi că te învaţă să fii disciplinat sau smerit sau 
responsabil - lecţii necesare pentru a atrage şi gestiona 
banii în mod corect. 

Banii vin din univers şi vor ajunge atunci când 
sunt creaţi - nu doar de o cauză materială, ci de energia 
corectitudinii. Corectitudine înseamnă „utilizare corectă” 
a minţii, iar singura utilizare corectă a minţii este iubirea. 

Universul ştie care ne sunt nevoile şi este programat 
să ni le împlinească. Atunci când începem să ne întrebăm: 
„Am împlinit nevoile iubirii?” mai des decât întrebăm: 
„Mf-a împlinit iubirea nevoile?”, miracolele care apar în 
mod natural în prezenţa iubirii, ne vor cădea la picioare 
şi în braţe. 

Pentru mintea egotică, capitularea înseamnă 
renunţare. Pentru mintea spirituală, capitularea înseamnă a 
dărui şi a primi. Odată ce suntem acolo, în interiorul acelui 
loc sfânt, unde totul este bogăţie interioară, aurul exterior 
al prosperităţii lumeşti apare în mod miraculos. Vine, 
invitându-ne să ne folosim bunăstarea cu responsabilitate 
şi s-o împărţim cu generozitate, aşa cum a împărţit-o 
universul cu noi. 



CAPITOLUL 9 

Tnamcendenca ffriou 

P )entru mintea egotică, niciunul dintre lucrurile 
de genul: „iubeşte şi totul va fi bine” nu sună 
atractiv - nici măcar sănătos. 

Şi totuşi, sarcina noastră spirituală, în viaţă, este să 
transcendem ego-ul. Ego-ul este mintea bazată pe frică. 
Este propria noastră putere mentală, întoarsă împotriva 
noastră. Este partea din noi care crede că trebuie să ne 
zbatem ca să ajungem în faţă, că trebuie să concurăm 
cu toţi ceilalţi, că există numai o cantitate limitată de 
succes în lume. 

Dar mintea egotică nu este ceea ce suntem noi 
cu adevărat, iar ceea ce spune ea nu este adevărat. 
Este propria noastră ură de sine, deghizată în iubire 
de sine. Ego-ul pretinde că ne ajută când, de fapt, ne 
ademeneşte în iadul anxios al gândurilor confuze şi 
producătoare de confuzie. 

Ego-ul este constituit din tiparele cronice şi 
autodistructive - pe care le perpetuează - prin care ne 
sabotăm pe noi înşine, prin care pierdem oportunităţi, 
distrugem relaţii şi ne subminăm pe noi înşine, într-o 
mulţime de feluri. Totuşi, aceste tipare autodistructive 
nu se anunţă ca fiind astfel. Ego-ul este foarte seducător. 
Se arată sub veşmântul consideraţiilor responsabile, 
spunându-ne că un lucru este rezonabil, ceva despre 
care abia mai târziu aflăm că nu a fost nicidecum 
rezonabil; a părut doar, din cine ştie ce motiv nebunesc, 
o idee bună la acea vreme. 

Ego-ul, sau mintea bazată pe frică, este 
credinţa falsă că suntem separaţi de 
Dumnezeu. 


Modul de gândire egotic, bazat pe frică, al lumii 
(care este la 1 80 de grade faţă de modul de gândire al lui 
Dumnezeu), cade ca un văl pe ochii noştri, ascunzând 
ceea ce este real. Şi atunci, cum transcendem ego-ul şi 
cum ridicăm vălul? Acest văl al iluziilor se ridică automat, 
atunci când ne amintim cine suntem şi de ce suntem aici. 

Cheia pentru a avea putere în orice situaţie stă în 
clarificarea a două aspecte: Cine sunt, cu adevărat? şi 
De ce sunt aici? Răspunsurile corecte la aceste două 
întrebări îţi dau puterea de a înfăptui miracole. 

Mintea ta este sfântă, pentru că este o creaţie a lui 
Dumnezeu. A fost creată în scopul răspândirii în lume a 
iubirii Lui. Munca ta este orientată spre succes în măsura 
în care este dedicată scopurilor iubirii. Aminteşte-ţi acest 
lucru şi mintea ta se va umple cu o putere de nepătruns. 

Până când nu ne vom alinia cu adevărul spiritual, 
vom fi vulnerabili la gândurile ego-ului. Conform Unui 
Curs în Miracole , cu fiecare gând pe care îl avem suntem 
fie gazda lui Dumnezeu, fie prizonieri ai ego-ului. 

îmi aduc aminte cum îmi spuneam, cu ani în urmă, 
că nu aveam de ce să mă tem de diavol. Am realizat 
că nu există o forţă a răului care să vâneze planeta în 
căutarea sufletelor oamenilor şi că acea idee era doar 
în mintea mea. Dar apoi am realizat că acela e cel mai 
rău loc în care putea să existe. Nu prea e o veste bună 
faptul că singurul loc în care întunericul există, se află 
în capul tău. 

Ego-ul reprezintă o tentaţie constantă spre percepţii 
lipsite de iubire şi locuieşte în noi toţi. El creează limitări; 
apoi ne face să credem că limitările sunt insurmontabile. 
Confecţionează o problemă, apoi ne convinge că 
problema este de nerezolvat. Faptul că ego-ul se află în 
interiorul minţii tale nu înseamnă sub nicio formă că îţi 
este prieten. Pe de altă parte, faptul că este în interiorul 
minţii tale înseamnă că numai tu îl poţi schimba ! 

La una dintre conferinţele mele, un bărbat mi-a 
povestit că a avut o viaţă fericită ca profesor de pian, dar 
că, din cauza crizei economice care a lovit din plin atâta 

lume, nu mai avea suficienţi elevi pentru a trăi din asta. 
Dan mi-a spus că se rugase pentru un miracol. 

Până aici, toate bune şi frumoase. Nu mult după 
aceea, a primit o înştiinţare despre un post ce se înfiinţase 
în cadrul unui institut educaţional aflat aproape de 
locuinţa lui, post care părea să fie potrivit calificării sale. 
Fusese recomandat cu entuziasm pentru această poziţie 
şi simţea cu certitudine că avea şanse mari să-l obţină. 

Perfect. în continuare, toate bune şi frumoase. Legea 
Compensaţiei Divine părea să-şi facă treaba. Dar apoi, 
ego-ul s-a apucat de lucru. 

Iată cum a descris Dan procesul gândirii sale. Şi-a 
spus că problema era că poziţii ca aceasta erau prea legate 
de politică, prea încărcate cu dramă instituţională şi că el 
ar fi trebuit să joace un anumit fel de joc pentru a putea 
concura pentru job. După multă analiză, a decis să nu 
aplice. Observaţi cum s-a strecurat ego-ul în gândirea 
lui: da, m-am rugat pentru un miracol, dar am decis 
că ceea ce mi-a apărut în cale nu este suficient de bun. 
Dacă ar fi fost cu adevărat un miracol, ar fi arătat exact 
aşa cum mi-am imaginat. Odată ce judecata s-a instalat, 
miracolul a fost blocat. 

Priviţi cât de viclean este ego-ul în acest caz, 
respingând oportunitatea în numele valorilor şi 
determinându-1 pe Dan să creadă că alegerea lui, bazată 
pe frică, era cumva superioară din punct de vedere etic. 

Cum ar fi arătat un proces de gândire al minţii 
orientate spre miracole? în primul rând, odată ce te rogi 
pentru un miracol, consideră-1 realizat. în al doilea rând. 

fii atent când universul îţi trimite o oportunitate, chiar 
dacă ea nu arată aşa cum te-ai aştepta. Dacă o posibilă 
soluţie la problemă apare într-o formă pe care ego-ul tău 
nu a planificat-o, atunci, de obicei, aceasta este cu atât 
mai mult - şi nu cu atât mai puţin - un semn al faptului 
că ea vine de la Dumnezeu. 

L-am întrebat pe Dan cum a putut fi sigur că ar fi 
fost vorba, cu adevărat, de o implicare politică. Zvonurile 
de pe stradă cu privire la faptul că situaţia era „politică’*, 
erau bazate pe împrejurări din trecut, care nici măcar nu 
aveau vreo legătură cu el. Nu erau neapărat adevărate şi, 
chiar dacă ar fi fost, asta nu înseamnă că trebuiau să se 
aplice şi în cazul lui. 

Cum putea fi el sigur de ceea ce îi oferea această 
împrejurare, înainte măcar de a se deschide experienţei? 
Exact ca cineva care aude soneria de la uşă şi care, fără 
măcar să deschidă uşa, presupune că ştie cine e de partea 
cealaltă, cu ce este îmbrăcată persoana respectivă şi de 
ce se află acolo - aşa că decide să nu deschidă uşa! 

Nu este suficient faptul că miracolele vin la noi 
întotdeauna - mai trebuie să şi fim receptivi sau „pregătiţi 
pentru miracol”. Pentru a primi miracolele, trebuie să 
avem atât o minte deschisă, cât şi o inimă deschisă. Ego- 
ul obişnuieşte să le închidă pe amândouă. 

A fi deschis către miracole este o disciplină şi o artă. 
Trebuie să ne ferim de gândurile care ne spun că ştim cum 
arată un miracol, ce înfăţişare va avea sau în ce formă va 
veni; de fapt, prin însăşi natura lor, miracolele reprezintă o în- 
trerupere a tiparelor şi o discontinuitate în situaţia existentă. 

Legea Compensaţiei Divine croieşte o nouă 
traiectorie, una care nu este bazată pe trecut, ci, mai 
degrabă, doar pe iubirea lui Dumnezeu pentru tine. 
Dumnezeu nu cunoaşte limite şi nici nu se pleacă în faţa 
poruncilor lipsei şi neajunsurilor dictate de ego. El nu 
împărtăşeşte modul meschin în care te evaluează ego-ul 
- şi nici tu nu ar trebui s-o faci. 

Cum scăpăm de acest intrus din mintea noastră? Ego- 
ul nu este ceva de care să scapi , pentru că, în realitate, 
el nu există. Este doar o halucinaţie muritoare, pe care 
am achiziţionat-o cu toţii. El reprezintă absenţa iubirii, 
în acelaşi mod în care întunericul reprezintă absenţa 
luminii. Când aprindem lumina, întunericul dispare; 
când comutăm pe iubire, ego-ul dispare. Tot ceea ce îi 
consacrăm adevărului, va putea să-i reziste minciunii. 

Ego-ul, sau mintea bazată pe frică, este credinţa 
falsă că suntem separaţi de Dumnezeu. In conformitate 
cu Un Curs în Miracole , credem că avem multe 
probleme diferite, dar în realitate, avem una singură: 
această credinţă falsă. 

Cu mulţi ani în urmă, după una dintre prelegerile 
mele, un bărbat a venit la mine şi mi-a spus: „Toată această 
treabă cu «bizuie-te pe Dumnezeu» nu mă reprezintă”. 
I-am spus că, de câte ori, în propria mea viaţă, nu m-am 
bizuit pe Dumnezeu, m-am trezit bizuindu-mă pe ceva 
sau pe cineva pe care ar fi fost de dorit să nu mă sprijin! 

Nu este o slăbiciune să te bazezi pe puterea 
universului, care rezidă în interiorul nostru. Faptul 
că putem fi eroi solitari, fără a depinde de cineva sau 

de ceva, este un mit. Sufletul se hizuie pe Dumnezeu, 
iar aceasta face parte din natura sa. 

Idolatria este atunci când ne bazăm pe ceva sau cine- 
va care nu reprezintă de fapt sursa binelui nostru suprem, 
dar despre care credem, dintr-un motiv nesănătos, că o re- 
prezintă. Aceasta este o tentaţie aproape inevitabilă pentru 
noi toţi, trăind, aşa cum o facem, într-o lume în care pla- 
nul material este considerat a fi singura realitate veritabilă. 

Acest gând eronat - că lumea materială este salvarea 
noastră - este nebunia care stă la baza tuturor erorilor. 
Este iluzia principală a ego-ului. In aspectul profesional 
al vieţilor noastre, această iluzie poate duce la greşeli 
diverse: frica deghizată în umilinţă; comportamentul 
iresponsabil deghizat în risc rezonabil; cheltuielile peste 
măsură deghizate în atitudine de abundenţă; publicitatea 
lipsită de etică, pretinsă „a nu fi mare lucru”, deghizează 
modul în care „se fac lucrurile”, în realitate. 

Conexiunea noastră cu planul spiritual este antidotul 
la nebunia ego-ului. Ea ne dă înţelepciune, o scară de 
valori şi corectitudine. Ne dă încredere şi putere. Este 
rugăciunea ca munca noastră să fie folosită de Dumnezeu, 
pentru ca lumea să devină un loc mai bun. 

Bob Dylan a cuprins acest adevăr în cântecul său 
Trebuie să serveşti pe cineva. „Poate fi diavolul sau poate 
fi Dumnezeu/dar trebuie să serveşti pe cineva.” A nu 
servi pe nimeni sau nimic nu este o opţiune. Rugaţi-vă să 
serviţi universul, iar universul vă va servi pe voi. 

Ceea ce este plasat proactiv în serviciul iubirii, este 
protejat de ghearele fricii. Ceea ce este plasat proactiv în 

serviciul sănătăţii psihice, este protejat de ghearele nevro- 
zei. Ceea ce este plasat proactiv în serviciul a ceea ce este 
bine, sacru şi frumos, este protejat de forţele distrugerii. 

la-te în serios pe tine, ia în serios munca pe care 
o faci şi pe Dumnezeul din tine - dedică-te scopurilor 
iubirii zilnic, în fiecare ceas, chiar în fiecare moment - şi 
ego-ul nu va avea nicio şansă. Ştie să recunoască o minte 
sfântă, atunci când o vede. 


Doamne, 

Iţi dedic Ţie talentele şi abilităţile mele. 

Fie ca ele să fie folosite într-un mod care să-Ţi 

servească scopurilor Tale. 

îţi predau Ţie afacerea şi finanţele mele. 

Fie ca munca mea să se ridice la potenţialul ei maxim, 
Ca o binecuvântare pentru întreaga lume. 

Şi aşa şi este. 

Amin. 



90 



CAPITOLUL 10 

‘Pozitwffatea 


M ajoritatea oamenilor realizează efectele 
vătămătoare ale negativităţii la locul de 
muncă: tânguiala, văicăreala, mânia şi, în general, modul 
negativist de a vorbi creează bariere evidente pe drumul 
către împlinire. Fie că este vorba despre o plângere 
individuală cu privire la sistemul care „nu mă va lăsa 
să reuşesc”, fie despre cineva care începe să insiste că o 
idee creativă „pur şi simplu nu poate fi realizată, aşa că 
nici să nu mai vorbim despre asta”, atitudinile negative 
opresc miracolele aflate pe drum. 

Dacă puterea negativităţii este clară pentru aproape 
oricine, prin comparaţie cu ea, puterea pozitivităţii 
energice nu primeşte atenţia cuvenită. Pozitivitatea este 
mai mult decât absenţa negativităţii; ea este prezenţa 
pozitivului - prin gând, cuvânt şi acţiune. Cu alte cuvinte, 
nu este de ajuns să nu fii, pur şi simplu, negativ. Dacă 

suntem interesaţi de crearea miracolelor, de invocarea 
celei mai puternice manifestări creative, atunci trebuie să 
fim pozitivi în mod proactiv. Există trei tipuri de atitudine 
pozitivă care fac toată diferenţa: pozitivitatea cu privire 
la ceilalţi oameni, pozitivitatea cu privire la posibilităţi 
şi pozitivitatea în ceea ce ne priveşte pe noi înşine. 

Haideţi să începem cu pozitivitatea cu privire la 
ceilalţi oameni. Până la urmă, puţini dintre noi înfăptuim 
ceva doar prin noi înşine. O serie de angajatori, angajaţi, 
colegi, asociaţi, clienţi şi aşa mai departe formează o 
matrice de relaţii, care stă la baza oricărui succes lumesc. 

Nu-ţi considera viaţa profesională ca fiind 
separată de viaţa spirituală, ci ca fiind centrul 
vieţii tale spirituale. Indiferent de natura 
ocupaţiei tale, ea îţi este slujirea. 


Orice relaţie, fie ne dă energie, fie ne ia energie, în 
funcţie de ceea ce îi oferim sau îi refuzăm. Şi nu numai 
comportamentul nostru faţă de ceilalţi, ci şi adevăratele 
noastre gânduri despre ei construiesc şi/sau distrug 
relaţii. Din moment ce toate minţile sunt unite, fiecare 
ştie, în subconştient, totul. Gândirea pozitivă despre 
cei cu care lucrăm (sau despre cei cu care ne-ar plăcea 
să lucrăm) are o putere miraculoasă. Când ne gândim 
la cineva cu dragoste, realizăm un contact între suflete. 

invocând astfel exprimarea sinelui superior al persoanei 
respective. Acest lucru, la rândul său, creşte posibilitatea 
ca el sau ea să ne întâlnească la nivelul sinelui nostru 
superior, crescând şansele pentru crearea unei sinergii şi 
unei creativităţi la nivel înalt, între noi. 

Să te gândeşti cu iubire la cineva este o măsură mult 
mai sofisticată decât simpla vizualizare a rezultatelor 
pozitive ce decurg dintr-o relaţie de afaceri. De fapt, 
acest lucru nici nu este cu adevărat pozitiv, decât dacă 
intenţia noastră centrală este aceea de a fi în serviciul 
celorlalţi. Să gândeşti pozitiv despre cineva înseamnă, 
din punct de vedere spiritual, să binecuvântezi persoana 
respectivă, să te rogi pentru fericirea ei şi să te rogi ca 
noi să fim un instrument care să aducă şi mai mult bine 
în viaţa acelei persoane. 

Indiferent de situaţiile care aduc oamenii împreună, 
în planul spiritual fiecare relaţie este o misiune. 

Suntem aduşi împreună de un univers ce funcţionează 
pe baza intenţiei, dintr-un singur motiv: iluminarea 
tuturor celor implicaţi. Fie că suntem conectaţi prin 
relaţii profesionale sau de familie, fie că ne întâlnim 
ocazional sau rămânem împreună o viaţă, scopul fiecărei 
relaţii este vindecarea lumii. 

Ego-ul ne separă gândurile referitoare la sfera 
profesională de cele legate de sacru, decretând că sfera 
profesională este materială, iar Dumnezeu este spiritual, 
astfel că cele două nu se întâlnesc. Având în vedere 
că lumea însăşi este o simplă proiecţie a gândurilor 
noastre, oricum nu există o separare fundamentală între 

spiritul nostru (gândul plin de iubire) şi orice, facem. A 
ne separa gândurile referitoare la sfera profesională de 
cele legate de devoţiunea spirituală duce, prin urmare, 
la pierderea puterii personale, pentru că ne aruncă 
din mintea spirituală, în frică. în frică, uităm cine 
suntem cu adevărat. Uitând cine suntem, uităm Cine 
sălăşluieşte înăuntrul nostru. Uitând Cine sălăşluieşte 
în interiorul nostru, pierdem conexiunea conştientă 
cu propria noastră putere. Amintindu-ne Cine se află 
în interiorul nostru şi dedicându-ne scopurilor Sale, 
atingem rezultate miraculoase. 

în consecinţă, priveşte-ţi viaţa profesională ca parte 
centrală a vieţii tale spirituale, şi nu ca fiind separată 
de aceasta. Indiferent de natura ocupaţiei tale, ea îţi 
este slujirea. Fiecare relaţie, activitate, împrejurare face 
parte din slujirea ta, în măsura în care gândeşti în acest 
fel. O astfel de devoţiune îţi ridică vibraţia gândirii, 
îmbunătăţind astfel experienţa pe care ceilalţi o au cu 
tine şi pe cea pe care tu o ai cu ei. 

Prin ochii noştri fizici, un grup de oameni care 
lucrează împreună este văzut ca fiiind format din 
entităţi prudente şi separate, legate doar prin pura 
coincidenţă a întâmplării de a lucra în acelaşi loc şi în 
acelaşi timp. într-adevăr, dacă acesta ar fi un univers 
aleatoriu, chiar aşa ar fi. 

Dar universul nu este aleatoriu şi fiecare are o 
însărcinare divină, ca să fie acolo unde se află. Această 
însărcinare nu presupune neapărat că situaţia trebuie să 
rămână aşa cum este: uneori, lecţiile iubirii înseamnă să 

înveţi să spui nu. Dar, într-un fel sau în altul, tot ceea ce 
se întâmplă are un sens. 

Lecţiile vin sub multe forme diferite şi pentru 
fiecare persoană aflată într-o anume situaţie, lecţia este 
diferită. Pentru cineva, lecţia poate fi aceea de a oferi 
mai mult. Pentru altcineva, de a fi mai binevoitor. Pentru 
o persoană, de a asculta mai mult. Pentru o alta, de a se 
exprima mai mult. Totuşi, indiferent de situaţie, a munci 
împreună este o oportunitate de creştere pentru fiecare 
dintre cei implicaţi. Iar creşterea fiecăruia este un canal 
pentru manifestarea miracolelor. 

Am participat odată, la o întâlnire de afaceri, 
împreună cu un grup de persoane care încercau să 
lanseze un nou proiect. Conversaţia s-a centrat pe bani: 
De unde vor obţine bani? Cum vor atrage banii necesari 
finanţării proiectului? Cum vor putea atrage investitori? 

Stând acolo împreună cu grupul, mă tot gândeam 
la cât de mult aur nevăzut se ascundea chiar acolo, la 
acea masă de conferinţe. Doar că nu se săpase pentru 
a se ajunge la el - de fapt, nimeni nu părea măcar să 
realizeze că el se afla chiar acolo. Fiecare persoană de 
la masă purta comori interioare de nepreţuit, sub forma 
ideilor şi a creativităţii. De unde ştiu asta? Ştiu pentru 
că, în calitate de copii ai lui Dumnezeu, noi toţi purtăm 
aceste comori. 

Civilizaţia modernă nu a descătuşat în profunzime 
potenţialul uman, pentru că perspectiva asupra lumii, 
mult prea materială, nu recunoaşte existenţa unui 
potenţial uman profund. în consecinţă, continuăm să 

proiectăm asupra unor surse externe - banii şi ceea ce 
pot cumpăra ei - noţiunea idolatrică legată de faptul că 
avem nevoie de acele surse pentru a crea succesul. De 
fapt, este exact invers. Atunci când deschidem uşa către 
adevăratul succes - împărtăşindu-ne pasiunea şi ideile 
în scopul unui bine mai înalt, fiecare persoană fiind 
invitată să-şi exprime contribuţia sa unică la întreg - 
orice mijloace materiale necesare pentru susţinerea 
activităţii vor fi furnizate în mod miraculos, de către 
un univers care se auto-organizează. Odată ce energia 
acumulată este suficient de puternică, afacerea se va 
materializa de la sine. 

Energia poate crea bunăstare, dar bunăstarea, în 
sine, nu poate crea energie. Nicio sumă de bani, nicio 
tehnologie sau strategie nu poate egala valoarea creată 
de oamenii pasionaţi, ce caută împreună noi posibilităţi. 
Bunăstarea materială decurge din sursa imaterială a 
imaginaţiei şi a pasiunii omeneşti - pasiunea pentru o 
idee, un ţel, o posibilitate a ceva ce nu există încă. O 
asemenea pasiune nu poate fi cumpărată, ci doar inspirată. 
Un salariu nu poate genera entuziasm uman prin el însuşi 
- cel puţin nu pentru mult timp. Entuziasmul uman nu 
este creat de bani - el creează banii. 

Dar la masa aceea de conferinţe nu exista niciun 
recipient în care oamenii să-şi poată revărsa inimile, 
cu atât mai puţin ideile. Nimeni nu i-a întrebat despre 
ei înşişi sau despre viziunile lor creative mai profunde, 
în mod ironic, ceea ce le lipsea era ceva ce nu costa 
niciun ban: conştiinţa unei preocupări autentice. Această 

preocupare este esenţa adevăratei conduceri. Un lider 
adevărat nu este individul din vârf care doar le dă ordine 
subordonaţilor. Un lider este cel care oferă spaţiu pentru 
manifestarea geniului celorlalţi. 

Cu mulţi ani în urmă, un tânăr care lucra pentru 
mine şi-a descris locul de muncă în felul acesta: „Suntem 
acolo, pe partea cealaltă a străzii, facem casetele audio 
şi nimeni nu vine vreodată să ne întrebe ce facem sau 
măcar să observe că existăm.” Am rămas buimacă. Un 
elefant stătea lângă mine şi eu nici măcar nu realizasem 
că se afla în încăpere. 

La ce mă gândeam, mai exact? Dacă cineva din 
echipa mea putea fi atât de nefericit, atât de ignorat, oare 
cum puteam să cred că această activitate era capabilă să 
producă în mod real, în lumea aceasta? Aşa cum spunea 
Mahatma Gandhi: „rezultatul este conţinut în mijloace.” 
Nicio companie sau organizaţie plină de oameni nefericiţi 
nu se va ridica vreodată la potenţialul ei maxim. 

Cu toţii suntem selectivi în privinţa aplicării 
principiilor spirituale, până la proba contrarie, şi ani 
întregi nu am ştiut să văd aspectul de slujire al locului 
de muncă însuşi. Aveam o preocupare profundă pentru 
publicul meu şi pentru nevoile sale, dar am avut o 
viziune deformată asupra a ceea ce le datoram, sau nu, 
oamenilor care mă ajutau să-mi servesc publicul. 

Locul nostru de muncă poate fi bârlogul ego- 
ului sau sanctuarul spiritului. Poate fi un loc primitor 
pentru atitudinile lipsite de respect, pentru proclamarea 
drepturilor, pentru aroganţă, lene, exploatare, lipsă de 

loialitate şi lăcomie. Dar locul de muncă poate fi, de 
asemenea, un frumos cămin pentru cele mai benefice 
energii, dacă alegem în mod proactiv să le exprimăm. 
Ego-urile noastre sunt mai vigilente în le a monitoriza 
altora păcatele, decât în a le identifica pe ale noastre 
proprii; suntem rapizi în a remarca ceea ce noi 
considerăm a fi greşelile celorlalţi şi, uneori, lenţi în 
a le privi pe ale noastre. Angajatorului i se pare mai 
simplu să-l blameze pe angajat; angajatului i se pare 
mai simplu să-l blameze pe angajator. Cel ce caută 
adevărul nu urmăreşte să arunce vina pe cineva - el 
caută doar să înţeleagă şi să se transforme. 

Cât despre tânărul care îmi spusese că nu păream 
să dau dovadă că-mi păsa dacă el exista sau nu, 
comentariul său a deschis poarta unui stăvilar de 
conştientizare din partea mea. L-am dezamăgit ca 
angajator şi ştiam asta. Mi-a luat ani întregi ca să 
înţeleg faptul că fiecare loc de muncă ar trebui să 
găzduiască o echipă a pozitivităţii. Fiecare angajat 
are dreptul să se simtă apreciat pentru darurile cu 
care este înzestrat şi fiecare angajator are dreptul să 
se aştepte la cele mai înalte standarde de excelenţă. 

Cum ar fi putut liderul de la întâlnirea de afaceri 
menţionată anterior să dezgroape aurul angajaţilor săi? 
înainte să fi mers la întâlnire, ar fi putut spune o rugăciune 
pentru fiecare persoană care urma să participe sau ar fi 
putut să îi salute lăuntric, de la suflet la suflet, în orice 
fel ar fi fost autentic pentru el. în timpul întâlnirii, i-ar 
fi putut privi pe rând pe fiecare, gândind: „Iubirea din 

interiorul meu salută iubirea din interiorul tău” (desigur 
că nu ar fi fost potrivit să spună un astfel de lucru cu 
voce tare!). La nivel conştient, nimeni nu ar fi ştiut că 
ceva a intervenit. Dar la un nivel invizibil, la un nivel 
miraculos, fiecare dintre cei aflaţi la acea masă ar fi fost 
aliniat la o poziţie psihologică şi emoţională mai înaltă. 
Fiind salutaţi interior, membrii grupului s-ar fi simţit 
invitaţi să-şi împărtăşească darurile. 

Dacă eşti interesat de crearea unei echipe a 
pozitivităţii, haide să începem acum: 

Scrie pe o foaie de hârtie numele fiecărei persoane 
cu care ai lucrat în trecut - angajaţi, angajatori, colegi, 
clienţi, agenţi şi aşa mai departe. închide ochii şi 
permite-le să îţi apară în imaginaţie sub forma unui 
rând de oameni care aşteaptă să intre la un film. Pentru 
că exact asta au fost, cu excepţia faptului că nu şi-au 
aşteptat rândul pentru a vedea un film, ci pentru a juca 
într-un film: filmul vieţii talel 

în timp ce te gândeşti la acele persoane din trecutul 
tău, aminteşte-ţi că fiecare relaţie este o misiune, în 
cadrul căreia oamenii sunt aduşi împreună, pentru că 
ei reprezintă o maximă şi mutuală oportunitate pentru 
evoluţia sufletului. Faptul că unele persoane ţi-au plăcut 
sau nu este irelevant; faptul că ele te-au plăcut sau nu 
este irelevant. Ceea ce este relevant este să vezi acum 
ce lecţie e posibil să nu fi învăţat atunci, ca să nu mai 
fie necesar să o repeţi. 

în spaţiul interior al minţii tale, fa o plecăciune 
în faţa fiecărei persoane care stă la rând. în inimă, 

binecuvântează, cere-ţi iertare şi iartă oriunde este 
necesar. Iar iertarea completă este necesară, dacă vrem 
să atragem şi să producem miracole. Mulţumeşte-i 
fiecărei persoane pentru binecuvântarea pe care ţi-a 
oferit-o, chiar dacă această binecuvântare a fost sub 
forma unei lecţii învăţate. 

Referitor la fiecare persoană în parte, întreabă-te: 
Am făcut tot ceea ce puteam? Aş fi putut face mai mult? 
Aş fi putut acţiona diferit? Apoi pune fiecare relaţie în 
mâinile lui Dumnezeu. 

Acum, imaginează-ţi un alt rând de persoane, printre 
care se regăsesc şi unele persoane din primul rând: toate 
persoanele cu care lucrezi acum sau cu care ai putea 
lucra. în interiorul tău, fa o plecăciune în faţa spiritului 
fiecăreia dintre ele. Recunoaşte darurile fiecăruia şi 
mulţumeşte-i pentru ceea ce a făcut pentru tine. Umple-ţi 
inima cu o atitudine de apreciere. Roagă-te să fii un vas 
de iubire care atrage performanţa şi geniul lor. 

Acum, imaginează-ţi persoanele cu care ţi-ar plăcea 
să lucrezi: persoane cu care ai fi încântat să colaborezi 
sau pentru care ai fi bucuros să lucrezi. Fii conştient de 
faptul că ele s-ar putea să fie persoanele destinate să 
se afle pe calea ta în viaţă, sau nu; ele pot reprezenta 
doar o imagine a tipului de oameni care activează în 
zona proiectelor pe care ţi le doreşti. Orice ar fi ceea 
ce vizualizezi, onorează imaginea şi las-o în grija lui 
Dumnezeu. Roagă-te ca energia ta să se extindă într-o 
asemenea măsură, încât să îţi fie natural să te afli în 
aceeaşi încăpere cu astfel de oameni, lucrând şi creând 

împreună cu ei. Singurele bariere care există sunt cele 
aflate în mintea ta. Caută să îndepărtezi barierele din 
calea iubirii şi miracolele le vor înlocui. Barierele vor 
dispărea în neant, acolo de unde au venit. 

Poate că ai posibilitatea de a te ruga împreună cu 
echipa ta, dar este posibil ca acest lucru să nu fie potrivit, 
în orice caz, tu te poţi ruga în fiecare zi pentru fericirea 
şi împlinirea fiecărei persoane cu care lucrezi sau cu care 
îţi doreşti să lucrezi. Procedând astfel, îţi vei face partea 
ta. Miracolele vor urma. 

Al doilea tip de pozitivitate se referă la modul în 
care privim posibilităţile. într-o zi, un bărbat, pe nume 
Jonathon, a venit la mine destul de deprimat datorită 
problemelor financiare. Din câte spunea, se părea că 
mereu intra în încurcături şi nici nu făcea în viaţă ceea ce 
îşi dorea cu adevărat. Lucrase ca tâmplar, dar jinduia să 
fie muzician. Mereu avusese încurcături financiare - de 
fapt, acum avea de plătit o taxă pe care nu şi-o permitea 

- şi se părea că nu se descurcase niciodată ca muzician. 

în timpul discuţiei noastre, mi-a spus de nenumărate 
ori: „Am o problemă cu ideea de a se avea grijă de mine. 
Niciodată nu am crezut că pot exista destui bani.” De 
obicei, când aud astfel de explicaţii, ochii îmi sticlesc 

- mai întâi, pentru că ele sunt profeţii care se auto- 
împlinesc, iar în al doilea rând, pentru că miracolul 
nu e niciodată în trecut, ci în prezent. în universul lui 
Dumnezeu, se găseşte întotdeauna destul. 

Cu cât mă informam mai mult cu privire la situaţia 

în care se afla Jonathon, cu atât descopeream mai mult 
că el nu era un simplu dulgher, ci fusese considerat unul 
excelent; şi totuşi, refuzase majoritatea angajamentelor 
care i se oferiseră. îmi spunea că făcuse acest lucru 
pentru că îşi dorea cu adevărat să fie muzician şi nu voia 
să-i transmită un mesaj greşit universului. îşi închipuise 
că, dacă muncea prea mult ca dulgher, posibilitatea de a 
face o carieră muzicală ar fi dispărut. 

I-am semnalat faptul că, din ceea ce îmi spunea, nu 
existau oportunităţi în domeniul muzicii la momentul 
acela, dar că exista o taxă de plătit! Din punct de 
vedere metafizic, nu avea sens să-i demonstrez că, 
dacă ar fi muncit pentru a câştiga banii de care avea 
nevoie pentru a-şi plăti facturile, universul nu l-ar fi 
răsplătit cu uşi închise. Lucrurile stăteau exact invers: 
ori de câte ori ne mişcăm în viaţă cu integritate şi 
impecabilitate, uşile ni se deschid. 

Din această poveste, partea care mi-a atras cel mai 
mult atenţia a fost faptul că, în timp ce se ruga pentru a 
face rost de bani, refuza ofertele de a munci! Semăna cu 
povestea aceea veche a cuiva care, găsindu-se în mijlocul 
unei furtuni, cu apa năvălind în jurul său, se ruga să fie 
salvat, dar când i s-a oferit să fie luat cu maşina, cu 
barca şi în final chiar cu elicopterul, a refuzat, susţinând: 
„Dumnezeu va avea grijă de mine.” Curând s-a înecat şi 
a ajuns în rai. întâlnindu-se cu Dumnezeu, L-a dojenit, 
plângându-se că în momentul în care a avut nevoie de El, 
Dumnezeu nu a fost acolo. Iar Dumnezeu i-a răspuns: 
„Ce vrei să spui prin faptul că nu am fost acolo când 

ai avut nevoie?! Ţi-am trimis o maşină; ţi-am trimis o 
barcă; ţi-am trimis un elicopter!...” 

Mi s-a părut că Jonathon avea un concept ciudat 
despre „a se avea grijă de cineva”. Se are grijă de noi, 
dar, aşa cum se spune, „Dumnezeu îi ajută pe aceia care 
se ajută pe ei înşişi”. Pentru că expresia aceasta e folosită 
atât de des, a devenit un clişeu, dar e folosită tocmai 
pentru că este adevărată. 

Amerindienii au ajuns la concluzia că, oriunde se 
află vreo otravă în pădure, un antidot la otravă poate fi 
găsit la câţiva paşi. De obicei, ceea ce căutăm se găseşte 
chiar în faţa noastră. Universul este construit să ne ofere 
ceea ce ne este necesar, dar trebuie să păşim în experienţa 
vieţii cu o atitudine pozitivă, pentru a ne putea bucura de 
darurile sale. Am cunoscut oameni care păreau să creadă 
că ar trebui să fie suficient faptul că se trezesc dimineaţa, 
merg la serviciu şi se aşează la birou. Ei bine, nu este. 
Atitudinea noastră - disponibilitatea de a aduce la serviciu 
toate resursele noastre emoţionale, psihologice, materiale 
şi intelectuale - face toată diferenţa. Nu contează doar 
ceea ce ne aduce nouă un serviciu, ci şi ceea ce îi ducem 
noi serviciului. „Voi face tot ceea ce îmi stă în putinţă” - 
şi, da, uneori chiar „Sunt dispus să şterg geamurile” - este 
atitudinea unui învingător, şi nu a unui învins. 

Jonathon vedea meseria de dulgher ca pe ceva aflat 
cumva sub potenţialul lui, refuzând să recunoască ceea 
ce mie mi se părea un dar evident ce fusese aşezat drept 
în faţa lui. Faptul că a reuşit ca dulgher nu i-a limitat 
posibilităţile de a reuşi ca muzician; dulgheria era o cale 

de a câştiga bani, de a-şi plăti facturile şi de a avea ceva 
bani pentru a se putea susţine, în vreme ce-şi urma orice 
visuri avea în inima sa. Subapreciindu-şi propria muncă, 
îşi limita posibilităţile ce se aflau în faţa sa. Doar această 
schimbare în percepţie ar fi făcut toată diferenţa. 

Nu contează dacă ne aducem contribuţia la univers 
ca dulgher sau ca muzician, ca profesor sau ca artist, 
ca portar sau ca îngrijitor, ca părinte sau ca agent de 
vânzări. Ceea ce contează este conştiinţa noastră în timp 
ce facem asta: dorinţa de a ne pune în slujba celorlalţi în 
orice fel s-ar prefigura şi capacitatea de a nu privi nimic 
ca aflându-se deasupra sau sub potenţialul nostru, ci ca 
pe ceva important, pentru că se află în faţa noastră. 

Nu ar trebui să spunem niciodată da sau nu, fără a 
reflecta şi a medita înainte, deoarece menirea supremă a 
unei situaţii nu este întotdeauna evidentă, iar din fiecare 
situaţie e ceva de învăţat, căci altfel nu s-ar mai întâmpla. 

Intr-un univers în care scrisul de mână al lui 
Dumnezeu se vede pretutindeni, nu trebuie să ne 
îngrijorăm niciodată că viaţa ne va îndepărta de binele 
nostru cel mai înalt. Ne va purta întotdeauna spre binele 
nostru suprem, în măsura în care aducem în ea, în mod 
proactiv şi pozitiv, plenitudinea a ceea ce suntem. 

Al treilea tip de pozitivitate se referă la modul în care 
ne privim pe noi înşine. Un Curs în Miracole ne spune că 
toţi copiii lui Dumnezeu sunt speciali şi niciunul dintre 
ei nu este special. Cu toţii suntem impregnaţi cu aceeaşi 
strălucire potenţială, pentru că suntem toţi impregnaţi de 
spiritul lui Dumnezeu. 

Credinţa că talentul tău sau abilităţile tale te fac pe 
tine să fii special va produce frică, pentru că un asemenea 
mod de a gândi presupune o separare între tine şi ceilalţi. 
Separarea dintre tine şi ceilalţi înseamnă separarea dintre 
tine şi Dumnezeu, iar separarea de Dumnezeu nu produce 
putere, ci, mai degrabă, o isterie ascunsă. „Sunt cel mai 
tare” nu este, de fapt, o formă-gând orientată spre succes; 
„Personal, nu sunt mare lucru, dar sunt aici, prin urmare 
cred că sunt cel prin care se presupune că va curge geniul 
lui Dumnezeu în această situaţie particulară” este mult 
mai bine. Este o dovadă de smerenie - şi nu de aroganţă 
- să realizezi că geniul lui Dumnezeu se află în interiorul 
tău. Aminteşte-ţi doar că geniul însuşi nu se află în tine 
mai mult decât în oricine altcineva. 

Treaba noastră nu este să ne creăm geniul - nici 
nu am putea, oricum - ci să ne punem la dispoziţia 
geniului lui Dumnezeu. Da, trebuie să depunem 
eforturi în ceea ce facem, să depunem eforturi pentru 
a ne îmbunătăţi aptitudinile, pentru că spiritul poate 
fi transmis numai printr-un vas pregătit. Dar, odată ce 
am făcut pregătirile la care am fost invitaţi, îi putem 
preda îndeplinirea finală a unei sarcini şi-i putem 
permite Spiritului Sfânt să curgă prin noi. 

Puterea noastră ca făcători de miracole la locul de 
muncă este să ne rugăm să fim folosiţi - ca mâinile, 
picioarele, minţile şi comportamentele noastre să se afle 
în slujba unui bine mai înalt; să ne rugăm să fim vase 
goale, prin care Dumnezeu va produce minunile Sale 
extraordinare. Pur şi simplu, suntem aici pentru a servi 

unui plan mai înalt, al cărui scop este iluminarea lumii, 
şi în aceasta stă fericirea şi succesul nostru. 

Am o prietenă care este o strălucită scenaristă de 
televiziune. I-am citit scenariile şi sunt copleşită de 
fiecare dată. Dar când vorbeşte despre faptul că trebuie 
să prezinte unul dintre acele scenarii în faţa conducerii 
reţelei de televiziune, ai crede că urmează să-şi plombeze 
douăzeci de carii fără anestezie. Una este să lucrezi ca 
un profesionist desăvârşit, aşa cum este ea, la activitatea 
de a scrie în sine - acest lucru eu îl admir foarte mult. 
Dar angoasa şi nervozitatea dinaintea fiecărei întâlniri 
de prezentare, eu le pun sub semnul întrebării. Pentru 
că Cel care a fost sursa scrierii va conduce şi întâlnirea, 
dacă II va lăsa! Un Curs în Miracole afirmă că ar trebui 
să fim mai puţin interesaţi de cât de pregătiţi suntem şi 
mult mai conştienţi de faptul că Dumnezeu este pregătit. 

In Evanghelia lui Toma, există o povestire în 
care Iisus le spune discipolilor săi să meargă şi să 
„propovăduiască evanghelia” (prin acest lucru El voia 
să spună, pur şi simplu, „demonstraţi iubirea”). Dorind 
îndrumări mai precise, ei îl întreabă ce ar trebui să 
spună, întrebare la care El răspunde: „Vă voi spune 
când veţi ajunge acolo.” 

Gândiţi-vă la povestea aceasta în lumina prietenei 
mele scriitoare de scenarii! Pregătirea ei cea mai 
importantă pentru o întâlnire cu conducerea unei 
televiziuni ar fi, desigur, să scrie scenariul cel mai bun 
posibil. Iar după aceasta? Să se abandoneze în mâinile 
Domnului, în vederea întâlnirii. Să se roage pentru oricine 

va fi acolo. Să ceară ca tot ceea ce se va întâmpla la 
întâlnire să le servească posibilităţilor creative superioare 
ale tuturor celor implicaţi. Să ştie că nu trebuie să decidă 
în avans asupra fiecărui cuvânt pe care îl va rosti la 
întâlnire, pentru că Cel ce se află în interiorul ei va revela 
toate lucrurile cu o excelenţă miraculoasă, pe care ea nu 
ar putea-o formula cu mintea ei raţională. 

Puterea ei cea mai mare este să-şi golească mintea de 
toate gândurile - aspirând către „mintea începătorului” 
Zen - şi să se roage ca gândurile ei să fie înlocuite de 
gândurile Lui. Odată ce şi-a făcut treaba şi a acumulat 
toate informaţiile necesare în mintea ei conştientă, de 
acolo subconştientul ei poate prelua situaţia. Mintea ei 
poate formula o prezentare, dar doar spiritul ei poate fi 
inspirat şi îi poate inspira pe alţii. 

în concluzie, există patru reguli pentru a avea o 
activitate creativă miraculoasă: Fii pozitiv! Trimite 
iubire! Distrează-te! Dă lovitura! 

Amin. 



CAPITOLUL 1 1 

fflete/ne ocpm/a vocaţie 

* 


U na dintre cele mai benefice transformări pe 
care le poţi face este să nu-ţi mai priveşti 
serviciul ca pe un loc de muncă, ci ca pe o vocaţie. 
Un serviciu este un schimb de energie în cadrul 
căruia tu realizezi o sarcină materială şi, în schimbul 
ei, cineva te plăteşte. Totuşi, o vocaţie este un câmp 
organic de energie, care iese la suprafaţă din cele mai 
profunde expresii ale identităţii tale. Este împlinirea 
raţiunii pentru care Dumnezeu te-a creat. Diferenţa 
între a locui sau nu în universul miraculos este dată 
de modul în care îţi abordezi serviciul: ca pe o vocaţie 
/versus/ ca pe un loc de muncă. 

Ai o vocaţie pentru că, pur şi simplu, eşti în viaţă. 
Ai o vocaţie pentru că eşti un copil al lui Dumnezeu. Ai 
o vocaţie pentru că te afli pe acest pământ cu un scop 
divin: de a te ridica la nivelul celei mai înalte posibilităţi 
creatoare, exprimând tot ceea ce eşti din punct de vedere 

intelectual, emoţional, psihologic şi fizic, cu scopul de a 
face din univers un loc mai frumos. 


Cea mai bună cale de a-ţi găsi adevărata 
ta vocaţie este să te pui în serviciul lui 
Dumnezeu, 


Când faci asta, întreaga ta viaţă devine slujirea ta. 

Dacă priveşti banii doar ca pe ceva ce primeşti în 
schimbul exercitării unei meserii, atunci nu te vei elibera 
niciodată de formele-gând limitate cu privire la bani. 
Suntem tributari legilor care conduc lumea, cu care ne 
identificăm. Dacă te identifici doar cu planul material, 
te pui pe tine în mijlocul efectelor realităţii economice 
destul de severe, exprimate prin sărăcie şi lipsuri. Dacă 
te identifici cu planul spiritual, nu te guvernează alte legi 
decât cele ale lui Dumnezeu. 

„Caut un loc de muncă”, „încerc să-mi dau seama 
ce ar trebui să fac” şi „Nu ştiu cum o voi scoate la capăt” 
sunt exprimări care-i produc confuzie universului. 
Un copil al Domnului nu are nevoie să „caute un loc 
de muncă”; un copil al Domnului nu trebuie „să-şi dea 
seama ce să facă”; un copil al Domnului nu trebuie să se 
îngrijoreze despre „cum o va scoate la capăt”. Un copil 
al Domnului este, pur şi simplu, un magnet pentru toate 
lucrurile bune. Tu, cel care priveşti viaţa ca pe o luptă 

sau ca pe un loc unde eşti pe cont propriu, nu eşti tu, cel 
real. Tu, cel real, ai deja o menire dată de Dumnezeu, iar 
universul este programat să o susţină. 

Cea mai bună cale de a-ţi găsi adevărata vocaţie este 
să te pui în serviciul lui Dumnezeu. Un Curs în Miracole 
ne oferă următoarea rugăciune zilnică: „ Unde ai vrea să 
mă vezi mergând? Ce ai vrea să mă vezi făcând? Ce ai 
vrea să mă auzi spunând, şi cui? ” 

Dacă un loc de muncă este separat de restul vieţii 
noastre, o vocaţie este o împlinire a restului vieţii 
noastre. Străduindu-ne să fim cei mai buni posibil, noi 
creăm planul interior prin care facem tot ceea ce putem 
mai bine. La nivelul sufletului vrem să muncim, să 
creăm, să fim productivi, să fim în slujba celorlalţi şi să 
ne împărtăşim darurile lumii întregi. 

De multe ori, nu obstacolele exterioare sunt cele 
care ne trag înapoi, ci mai curând cele interioare. Şi 
nimic nu ne eliberează interior mai mult decât dorinţa şi 
disponibilitatea de a servi. 

Societatea îţi poate da un loc de muncă, iar acesta 
poate să-ţi fie luat. Dar o vocaţie adevărată te situează 
într-o zonă a carierei care nu îţi poate fi luată. Ea îţi 
reflectă bunăvoinţa de a face ceea ce simţi lăuntric că 
trebuie să faci, în scopul de a ajuta la vindecarea lumii. 
In acest caz, universul înregistrează esenţa ta adevărată, 
seriozitatea ta reală şi scopul tău veridic. 

Unele lucruri pe care le faci vor aduce bunăstare 
lumească; altele nu vor aduce deloc bunăstare directă, 
dar, fiind lucrurile corecte ce trebuie făcute, vor mobiliza 

în mod miraculos bunăstare din alte surse. 

Pierderea unei slujbe nu înseamnă pierderea 
vocaţiei, pentru că, în calitate de ambasador personal al 
lui Dumnezeu, ţi s-a dat o însărcinare permanentă. Te 
afli aici ca să-L reprezinţi pe Cel ce te-a trimis, iar El nu 
se răzgândeşte în ceea ce te priveşte. în ceea ce priveşte 
misiunea ta faţă de Dumnezeu, nu rămâi niciodată şomer. 
Şi acest lucru nu este adevărat doar în ceea ce te priveşte 
pe tine - ci ni se aplică tuturor. 

Orice apare pentru a ne separa unii de ceilalţi nu 
reprezintă nivelul cel mai profund al identităţii noastre. 
Cu toţii avem meserii diferite, dar avem aceeaşi slujire. 
Unii dintre noi sunt tehnicieni, alţii matematicieni, unii 
sunt scriitori şi artişti, alţii oameni de vânzări, unii dintre 
noi nici măcar nu lucrăm în felul în care este definită 
munca de societate - dar valoarea noastră, în mod 
individual, este determinată nu de ceea ce facem, ci de 
conştiinţa cu care facem ceea ce facem. 

Ne aflăm aici pentru a fi vase disponibile pentru 
iubirea care vindecă toate lucrurile. Un loc de muncă are 
o formă, dar slujirea noastră este conţinut. Chiar dacă îţi 
pierzi locul de muncă, îţi păstrezi in continuare slujirea, 
pentru că ea este parte din cine eşti. Viaţa ta nu are mai 
puţină valoare dacă nu eşti angajat, în sensul în care 
defineşte societatea acest termen. Dacă arăţi bunătate 
faţă de oameni, dacă eşti plin de compasiune, dacă pui 
excelenţă în ceea ce faci - indiferent ce faci -, atunci îţi 
faci serviciul pe care Dumnezeu te-a trimis să-l faci. Din 
aceasta, va apărea următoarea formă care va avea nevoie 

să găzduiască energiile pe care tu le aduci cu tine. 

Oare asta înseamnă că nu este necesar să „cauţi un 
loc de muncă’', aşa cum îl defineşte societatea aceasta? 
Desigur că este necesar să cauţi! Dar o vei face cu o 
conştiinţă diferită. Nu te vei prezenta la un interviu 
pentru un loc de muncă, gândindu-te: „Cum să fac 
să-i impresionez? Chiar am nevoie de jobul ăsta.” Mai 
degrabă, procesul tău se va desfăşura cam aşa: 

1. Pui în mâinile lui Dumnezeu nevoia ta de a 
avea un loc de muncă. 

A lăsa o situaţie în mâinile lui Dumnezeu înseamnă 
a-I lăsa în grijă gândurile tale despre acea situaţie. 
Iţi programezi mintea să producă gânduri dintre 
cele mai creative, pozitive, intuitive şi benefice. Nu 
renunţi la responsabilitate şi nici nu-ţi întorci puterea 
spre ceva aflat în afara ta; îţi asumi cea mai înaltă 
responsabilitate pentru împrejurările în care te afli, 
rugându-L pe Dumnezeu să-ţi transforme mintea, 
la propriu, într-un mijloc de verificare a succeselor 
miraculoase. Mergi mai departe cu încrederea că 
Dumnezeu îţi oferă ceea ce cauţi. 

2. în timp ce eşti atent la orice oportunitate 
ce poate apărea, îţi investeşti energia plină de 
entuziasm în căutarea de idei şi în crearea de 
noi posibilităţi. 

îţi aminteşti că universul este de o abundenţă 
infinită, ca o livadă plină de fructe, care sunt doar 
pentru tine. Dar dacă ţi-e foame, nu poţi doar să te uiţi 
la livadă, de pe marginea drumului! Universul ţi-a dăruit 
livada; tu singur trebuie să culegi fructele. Eşti deschis 
oportunităţilor cu pozitivitate şi încredere. 

3. Te rogi şi meditezi, cerând ghidare interioară 
în legătură cu persoana pe care s-o contactezi, 
lucrurile pe care să le faci şi aşa mai departe. 

Când meditezi şi te rogi, emiţi, literalmente, unde 
cerebrale diferite. Primeşti impulsuri intuitive şi creative, 
care nu curg uşor printr-o minte anxioasă. Pătrunzi în 
templul interior, în camera motoarelor, de unde generezi 
probabilităţile pentru succes. „Sunt prea îngrijorat ca să 
meditez”, este unul dintre cele mai subversive lucruri 
pe care le putem spune. Când medităm, încetăm să mai 
fim anxioşi... 

4. Realizezi că nu poţi şti care sau unde va fi 
următorul tău loc de muncă. 

Ai încredere în faptul că există un plan perfect 
pentru manifestarea binelui tău cel mai înalt, pe care 
mintea ta raţională nu îl poate formula. Planul lui 
Dumnezeu funcţionează, al tău nu. Tu nu poţi şti cum 
te potriveşti cel mai bine în planul mai mare conceput 
pentru vindecarea lumii, dar Dumnezeu ştie. Sarcina ta 

este, pur şi simplu, aceea de a-ţi deschide mintea şi inima, 
pentru ca o conştiinţă superioară să poată curge prin tine. 

5 . înainte să mergi ia un interviu, la o audiţie 
sau ia o întâlnire, trimite asupra fiecărei 
persoane cu care vei fi - şi asupra situaţiei 
însăşi - un puternic suflu de lumină şi iubire. 

Scopul tău devine simplul fapt de a dărui şi a primi 
iubire - ceea ce este un alt fel de a spune ,.Facă-se 
voia Domnului!” Priveşti fiecare interacţiune ca pe o 
întâlnire între Dumnezeu şi Dumnezeu. Tu intenţionezi 
ca această situaţie şi toate situaţiile de acum încolo să 
fie una în care să-ţi exprimi şinele cel mai adevărat, 
cel mai strălucitor şi cel mai iubitor - şi laşi în mâna 
Inteligenţei universului ceea ce se va petrece după 
aceea. Nu te duci la interviu încercând să obţii un loc 
de muncă; te duci acolo ca să-ţi faci treaba! 

Aceşti cinci paşi pot părea mărunţi - cu greu pot 
părea principii de funcţionare ce pun universul în 
mişcare. Şi totuşi, exact asta sunt. 

Aminteşte-ţi că în planul spiritual nu ai concurenţi. 
Nu există nicio competiţie pentru poziţia ta. Tu, la fel 
ca oricine altcineva, eşti o expresie unică a Minţii lui 
Dumnezeu. Nu numai că ai un loc în univers: ai o funcţie 
esenţială în univers. Numai tu poţi face munca de a fi tu, 
iar universul însuşi este incomplet fără tine. Să realizezi 

acest lucru nu presupune să fii arogant, ci smerit, pentru 
că te pui pe tine în slujba celei mai mari piese de teatru 
care există: actualizarea propriului tău potenţial. 

Funcţia ta cea mai înaltă este pur şi simplu aceea 
de a fi persoana care eşti capabil să fii şi, din acest 
efort - de dezvoltare a bunătăţii şi pozitivităţii tale, 
a vulnerabilităţii şi disponibilităţii pentru viaţă - va 
răsări vocaţia ta. 

Pe măsură ce devii cine eşti menit să fii, ceea ce 
eşti menit să faci se va aşterne la picioarele tale, ca un 
covor de petale de trandafiri. Poate că te gândeşti: „Nu 
ştiu care este vocaţia mea”, dar Dumnezeu ştie. El ştie 
cum talentele şi abilităţile tale se potrivesc cel mai bine 
în planul Său de iluminare şi vindecare a tot şi toate. El 
va preamări talentele pe care le ai, aşa cum tu le vei folosi 
pentru a-L preamări pe El. Şi, pe măsură ce te abandonezi 
mai adânc iubirii, vor răsări talente pe care nici măcar nu 
ştii că le ai, care sunt latente în interiorul tău. 

Vocaţia ta este ceea ce ţi-ar plăcea să faci, indiferent 
dacă eşti plătit sau nu. Vocaţia ta este ceea ce trebuie să 
faci, pentru a fi fericit. Vocaţia ta este ceea ce te conectează 
la şinele tău cel mai profund şi la restul vieţii din jurul 
tău. Dacă nu ai nicio idee despre care ar fi vocaţia ta, 
roagă-te pur şi simplu: „Doamne, te rog, foloseşte-mă!” şi 
conştienţa vocaţiei tale va apărea în mod miraculos. 

De când era mică, fata mea era hipnotizată de 
poveştile istorice despre regi şi regine. Mereu îmi 
spunea: „Mami, spune-mi o poveste despre o regină”. 
Chiar şi atunci când era foarte mică, citea cărţi despre 

Henric al VlII-lea şi soţiile sale. urmărindu-mă prin casă 
şi povestindu-mi despre cum una dintre regine a făcut 
cutare sau cutare lucru, cum s-a întâmplat cutare sau 
cutare lucru. Acum este absolventă a facultăţii de istorie, 
în timp ce unii îmi sugerau că s-ar putea să nu-i fie uşor 
să-şi găsească un job ca profesor de istorie, nu mi-am 
făcut niciodată griji că nu va putea să trăiască din meseria 
de istoric, pentru că, pentru ea, istoria nu este doar un 
loc de muncă. Istoria este vocaţia ei. Fie că îşi va urma 
dragostea pentru istorie ca profesor sau ca scriitor, fie că 
îşi va împărtăşi cunoştinţele prin alte mijloace, pasiunea 
ei o va face, fără îndoială, utilă lumii. Nu am niciun dubiu 
că în universul miraculos, ea va fi compensată pentru 
munca pe care o face. 

Sunt întotdeauna tristă când aud părinţi care îi 
spun copilului: „Dar cum vei trăi tu din as ta ?” , când 
copilul este în mod evident pasionat de ceva. Citind 
biografia lui Steve Jobs, oricine îşi poate da seama că 
acest copil îndrăgostit de calculatoare, lucrând în garajul 
părinţilor săi, nu se gândea doar la cum va obţine un loc 
de muncă. El îi răspundea unei vocaţii mai înalte - o 
vocaţie a veacului, după cum s-a dovedit - şi nimeni nu 
se îndoieşte de abundenţa pe care a creat-o. Nu toţi avem 
talentul unui geniu în computere, dar, oricum, cu toţii 
avem o chemare către măreţie. 

Adevăratul tu, şinele tău divin, se află dincolo de 
orice limite ale lumii muritoare. Astfel sunt şi talentele, 
şi strălucirea dinăuntrul tău. Când trăieşti în această 
cunoaştere, pur şi simplu recunoscând şi apreciind 

spiritul divin ce se află în noi toţi, primeşti carisma unei 
persoane încrezătoare în sine. 

Cineva care crede în Dumnezeu apare ca încrezător 
pentru lumea din jurul său; cineva care se gândeşte la 
el sau ea însăşi ca fiind un adept al Domnului, apare ca 
un lider pentru lumea din jurul său. Vei dezvolta un fel 
de lumină invizibilă, un sentiment de certitudine umil, 
o măreţie care vine de dincolo de tine. Abilităţile tale, 
inteligenţa ta, talentele, personalitatea, împrejurările, 
visurile tale se vor reuni într-un tipar frumos. Şi vei 
vedea toate acestea ca pe vocaţia ta - o chemare înapoi 
şi înainte, într-un cântec continuu, dinspre inima ta către 
univers şi dinspre univers spre tine. 



CAPITOLUL 12 


îmbnafidaeea abundenţei 


I n calitate de copil al Domnului, eşti abundent 
interior. Abundenţa exterioară este doar o reflexie 
a cine şi ce eşti. O economie spirituală este una în care 
abundenţa este un rezultat natural al oamenilor ce îşi 
actualizează darurile primite de la Dumnezeu. Adevărata 
prosperitate înseamnă prosperarea sufletelor noastre, în 
serviciul iubirii. 

Eşti o idee în Mintea lui Dumnezeu, iar o idee nu 
îşi părăseşte sursa. Dumnezeu este infinit şi Dumnezeu 
este iubire, prin urmare, împărtăşeşti această infinitate 
şi această iubire. Pur şi simplu, acesta este adevărul 
despre cine eşti. 

Universul din care faci parte este un câmp atot- 
iubitor al posibilităţilor miraculoase, de fiecare clipă şi 
de viitor. în limbajul fizicii, nu eşti o particulă, ci o undă. 
Nu eşti un lucru static, ci, mai degrabă, o emanaţie în 

continuă evoluţie, a Minţii lui Dumnezeu. Spiritul are 
planuri mari pentru tine, pentru că Mintea lui Dumnezeu 
este un izvor nesecat şi etern al iubirii infinite. Acest 
izvor nesecat literalmente nu rămâne niciodată fără idei. 


Ni se pare că ar fi arogant să ne gândim 
la noi înşine ca fiind „Darul lui Dumnezeu 
oferit lumii”, şi totuşi, în realitate, 
exact asta suntem fiecare dintre noi. 


Faptul că tu conştientizezi aceste lucruri, ajută ca 
universul să se îndrepte spre tine, ridicându-te peste 
efectele sistemului de gândire bazat pe frică, ce domină 
această planetă. Sursa ta de putere cea mai importantă, 
în această lume, este cunoaşterea faptului că tu nu 
eşti din această lume. Niciunul dintre noi nu este cu 
adevărat acasă în această dimensiune şi - deşi e contrar 
aparenţelor - ne simţim mai confortabil în această lume, 
atunci când ştim acest lucru. Căminul nostru adevărat se 
află dincolo de vălul iluziei, iar noi suntem aici pentru a 
răspândi lumina casei noastre adevărate în toate colţurile 
întunecate ale lumii. Cu această înţelegere, ne eliberăm 
potenţialul nelimitat care se află în interiorul fiecăruia 
dintre noi, pentru a crea binele, autenticul şi frumosul. 

Acestea sunt darurile primite de la Tatăl, pe care le 

purtăm cu noi. Suntem programaţi pentru abundenţă, 
pentru că suntem abundenţi. Prosperitatea financiară este 
una dintre numeroasele căi prin care primim darurile 
lumii, în timp ce îi oferim lumii darurile pe care le 
aducem de dincolo de ea. 

Gândeşte-te cât de diferită este această percepţie despre 
tine însuţi, faţă de evaluarea meschină tăcută de ego. 

Pentru mintea bazată pe frică a ego-ului, tu eşti o 
grămadă de lut care trebuie să concureze în orice fel 
posibil, pentru a face rost de mij loacele materiale necesare 
supravieţuirii. Cu toate acestea, pentru inima iubitoare, 
tu eşti o undă imaterială de energie, aflată pe pământ cu 
o misiune spirituală. Misiunea acţionează ca un magnet, 
determinând forţele lumii să se auto-aranjeze, într-un 
fel care să susţină îndeplinirea misiunii tale. Indiferent 
dacă eşti avocat, artist, om de ştiinţă, profesor, doctor, 
om de afaceri sau orice altceva, abundenţa ta se află în 
dedicarea muncii tale scopului de înălţare a energiei 
lumii. Aceasta este funcţia noastră spirituală comună şi 
doar prin îndeplinirea ei putem fi fericiţi. 

Nu suntem deprimaţi pentru că economia este în 
jos; economia este în jos pentru că noi suntem deprimaţi. 
Iar noi suntem deprimaţi pentru că am pierdut contactul 
conştient cu înţelegerea motivului pentru care suntem 
aici. Ni se pare că ar fi arogant să ne gândim la noi 
înşine ca fiind „Darul lui Dumnezeu oferit lumii” şi 
totuşi, în realitate, exact asta suntem fiecare dintre noi. 
Ţine de smerenie, şi nu de aroganţă, să realizăm acest 
adevăr; nu ne însuşim la modul personal puterea divină 

care se află în interiorul nostru. Pentru buna funcţionare 
a minţii şi a inimii noastre, este esenţial să ne amintim 
că acea putere divină este acolo - în noi, dar nefiind 
a noastră. Orice gând sau acţiune care ne separă de 
iubire ne separă de sentimentul menirii noastre, de 
creativitatea şi de bucuria noastră. 

Ai fost creat să trăieşti o viaţă de abundenţă, având 
suportul universului în ducerea la bun sfârşit a eforturilor 
tale materiale. Natura însăşi dă dovadă de economie, 
dar nu de austeritate. Şi totuşi, mulţi dintre noi tun fost 
învăţaţi - şi asta de către unele religii - să nu credem 
în abundenţă, o astfel de abordare conducându-ne la 
evitarea abundenţei în mod subconştient sau, cel puţin, la 
eşuarea dezvoltării unor obiceiuri mentale şi emoţionale 
ce ţin de o viaţă abundentă. Este necesar să facem mai 
mult decât să eliminăm gândurile legate de sărăcie; 
este necesar să ne permitem să îmbrăţişăm proactiv 
energiile abundenţei, până la punctul identificării cu ele. 
Universului îi este la fel de uşor să materializeze şase 
zerouri, cum îi este să materializeze două. în calitate de 
copil al lui Dumnezeu, toată abundenţa universului îţi 
aparţine, pentru că abundenţa eşti tu. 

Ideea că trebuie să te lupţi pentru a experimenta 
abundenţa - fie sub forma relaţiilor de dragoste, a banilor sau 
a orice altceva - obstrucţionează magnetismul natural care, 
altfel, aduce abundenţa. Este o diferenţă între necesitatea 
de a munci şi necesitatea de a te lupta. Munca este un efort 
creativ, o extensie corectă a energiei pozitive care atrage 
abundenţă; lupta este o distorsiune a energiei creative. 

bazată pe înţelegerea greşită a relaţiei de bază a omului cu 
universul. Anxietatea şi lupta nu atrag binele în viaţa ta. 

Dacă tu crezi că ai nevoie să te lupţi, uiţi de relaţia 
ta cu universul; în consecinţă, universul va părea că uită 
de relaţia lui cu tine! Sarcina ta este pur şi simplu să fii, 
exprimând cu bucurie propria ta valoare interioară - şi 
universul va găsi o cale să aibă grijă de tine. Dar dacă te 
gândeşti: „Trebuie să mă lupt, pentru că altfel nimeni nu 
va avea grijă de mine”, atunci convingerea ta intimă este 
că nu se va avea grijă de tine - şi chiar aşa va fi! 

Universul este programat să-ţi susţină fericirea, 
şi una dintre căile prin care face asta este de a aranja 
evenimentele în aşa fel încât să nu fie nevoie să-ţi faci 
griji în privinţa banilor. De ce? Pentru că ai lucruri mai 
importante de făcut! Aceasta este motivaţia corectă 
pentru a face bani, aşa că, pur şi simplu, tu nu ai nevoie 
să te gândeşti la ei, decât ca la un instrument pentru 
îmbunătăţirea tuturor lucrurilor. 

Este dificil să te deschizi unei astfel de mentalităţi, 
dacă nu eşti deschis la ideea propriei tale măreţii 
lăuntrice. Recunoaşterea propriei tale măreţii interioare 
nu înseamnă ego; înseamnă recunoaşterea spiritului din 
interiorul tău, ceea ce te face nici mai mult, nici mai 
puţin valoros decât oricine altcineva. 

Mulţi dintre noi am fost învăţaţi, de mici copii, 
că nu ar trebui să ne exprimăm prea mult. Că ar 
trebui să tăcem din gură. Copiii învăţaţi astfel devin, 
deseori, adulţi care au obiceiul de a se face mici de 
frică, de parcă le-ar fi teamă să nu ocupe prea mult 

spaţiu. Astfel, mintea ajunge să fie în conflict cu ceea 
ce cunoaşte sufletul: deoarece fiecare dintre noi este 
centrul universului, suntem aici ca să ne exprimăm pe 
noi înşine - şi la un anumit nivel ştim asta. 

Nu este nevoie să crezi că nu ar trebui să ocupi prea 
mult spaţiu într-un univers care este, de fapt, în întregime 
al tău. Te afli aici ca să zbori cu aripile larg deschise, 
pentru gloria Celui care te-a trimis. Când zbori liber şi 
deplin, oferi cele mai mari daruri pe care le ai. De fapt, 
atunci când n-o faci, nu îi oferi universului darurile tale. 

Dacă mama sau tatăl tău, ori un profesor, un prieten 
sau oricine altcineva pe care l-ai întâlnit de-a lungul 
vieţii, te-a învăţat, din indiferent ce motiv, că treaba ta 
este să ţii capul în jos, binecuvântează-1, dar ia aminte 
că ai fost informat greşit. Un Curs în Miracole afirmă că 
cei care au reuşit cel mai mult în viaţă au realizat doar 
o fracţiune din ceea ce fiecare dintre noi este capabil 
să realizeze. Aceasta înseamnă că tu ai un potenţial de 
împlinire la fel ca orice mare artist, om de ştiinţă, sau 
ca oricine altcineva care a trăit vreodată. Potenţialul 
nelimitat se află în interiorul tău, aşteptând doar să fie 
activat, prin răspunsul tău afirmativ la această idee. 

Odată ce ştii acest lucru, devii un magnet pentru 
succes în această lume. Munceşti cu bucurie, iar 
universul răspunde. îţi deschizi inima către iubire, iar 
calea ţi se deschide. 

Iubirea, sub orice formă ne-ar servi, vine spre noi 
întotdeauna. Treaba noastră nu este să ieşim şi s-o găsim, 
ci să-i permitem să ne găsească. Banii nu sunt doar ceva 

ce „mergem şi îi facem"; ei sunt ceva pentru care trebuie 
să fim în stare şi să ..stăm liniştiţi şi să-i primim”. Ego-ul 
nu vrea ca noi să credem asta, dar tot ceea ce avem de 
făcut este să ne deschidem inimile şi toată abundenţa de 
care avem nevoie îşi va găsi calea către uşa noastră. 

într-o dimineaţă, m-am urcat în maşina pe care o 
chemasem ca să mă ducă la aeroport. L-am întrebat pe 
tânărul care conducea dacă era nou în companie, pentru 
că nu-1 mai văzusem. 

„Da” mi-a răspuns. „Tocmai m-am mutat de la New 
York, la Los Angeles. 

„Lasă-mă să ghicesc” am spus zâmbind. ..Actor?” 
„Ei bine...” a spus. „Scriitor, pictor - nu prea ştiu. 
Fac o mulţime de lucruri.” 

L-am întrebat ce fel de pictor şi ce fel de scriitor este. 
„Scriu piese de teatru. Dar nu ştiu... cred că ar 
trebui să scriu altceva ca să pot vinde.” Părea că se luptă 
cu dilema aceasta. 

„La ce te referi când spui că ar trebui să scrii altceva?” 
l-am întrebat. „La filme de groază sau aşa ceva?” 

El a încuviinţat din cap şi şi-a rotit ochii. Mă 
întrebam cum va face ca să-şi vândă opera, scriind ceva 
ce nici măcar nu-i place să scrie. 

„Ceea ce îmi trebuie este o reţea”, mi-a spus. 
„înainte, când trăiam acolo, cunoşteam o mulţime de 
oameni”. A înşirat apoi numele câtorva producători şi 
regizori de succes, intr-un fel care, parcă, ar fi exprimat 
că, dacă ar fi reuşit atunci să-i impresioneze, acum ar 
fi trăit în Bel Air. „Deci am avut relaţiile, doar că nu 

am ştiut cum să...” Şi-a mişcat braţele în jurul lui de 
parcă ar fi vrut să spună că nu ştiuse cum să se prezinte, 
cum să facă mişcarea. Părea să vadă asta ca pe motivul 
principal al eşecului său. 

„Dar problema mea reală”, a continuat el, „este că 
nu ştiu cum să scriu un moment impresionant.” Nu sunt 
sigură cum am ajuns la acel punct. „Am încredere în 
tehnica mea, dar nu am încredere în arta pe care o creez 
cu această tehnică. Ştiu cum să scriu din punct de vedere 
tehnic, dar nu ştiu cum să scriu acel moment foarte 
impresionant. Trebuie să-mi dau seama cum să fac asta.” 
„Ei bine”, i-am spus, „nu sunt sigură că poţi să-ţi 
«dai seama» cum să scrii un moment foarte impresionant, 
pentru că, prin definiţie, un astfel de mare moment nu 
vine din partea minţii care poate să-şi dea seama de 
diverse lucruri. De aceea se numeşte „artă dramatică”. 
Are mai puţin de-a face cu o formulă raţională şi mai 
mult cu o izbucnire spontană a unui adevăr emoţional.” 
„Da” a zis el. „Probabil...” 

„Şi deci, pentru asta”, am continuat, „ai nevoie să 
înveţi să-ţi accesezi propria ta autenticitate şi sensibilitate. 
Altfel cum o poţi transmite celorlalţi? Nu ştiu cum îţi poţi 
accesa autenticitatea, când pari să gândeşti că ar trebui să 
fii altcineva decât eşti, dorind altceva decât îţi doreşti de 
fapt şi făcând altceva decât vrei să faci?” 

„Da, aveţi dreptate” a spus, oftând. „Trebuie doar 
să-mi dau seama cum să fac toate astea.” 

Uf. „Ei bine, se pare că repeţi cumva acelaşi lucru. 

Poate că nu e chiar nimic de care trebuie să-ţi dai seama. 
Poate că e vorba doar de acea revelaţie pe care ai putea s-o 
laşi să pătrundă în interiorul tău. Mintea ta subconştientă 
va face restul. Subconştientul este un organizator mai 
bun decât va fi vreodată mintea ta conştientă.” 

In momentul acela mă gândeam că, probabil, 
se întreba cine este doamna ţicnită care stă în spate. 
Cappuccino-ul pe care îl băusem îşi făcea efectul. 

„Universul se poate organiza singur. Embrionul 
nu are nevoie să-şi dea seama cum să devină bebeluş. 
Mugurii nu au nevoie să-şi dea seama cum să înflorească. 
Natura îşi are planul deja aranjat.” 

„Sau te poţi gândi şi altfel” am continuat eu. 

La un moment dat, i-am spus această analogie. 
„Gândeşte-te la un morman de pilitură de fier. Care ar 
fi cel mai bun mod prin care ai putea să-i dai piliturii 
de fier o anumită formă, folosindu-ţi degetele sau 
folosind un magnet? 

Şinele tău interior este ca un magnet. Numeşte-1 
Hristos, Lumina Interioară sau oricum vrei; în interiorul 
tău se află un spirit care atrage în mod natural toate 
tiparele şi detaliile care ar putea forma cea mai frumoasă 
viaţă a ta. Uite ce ţi-a pregătit pentru dimineaţa aceasta!” 
Am râs, în timp ce ne-am oprit la aeroportul din 
Los Angeles şi căutam cu privirea indicatoarele pentru 
Liniile Aeriene Southwest. 

„Da, mă gândeam la asta. . . ” a spus el. „Dar cu ce aţi 
spus că vă ocupaţi?” 

„Oh, eu doar vorbesc mult despre lucrurile astea” 

am zâmbit, în timp ce coboram din maşină. 

Intr-adevăr, universul se auto-organizase în acea 
dimineaţă. Tânărul primise informaţiile care l-ar fi putut 
ajuta în munca lui, dacă era deschis către ele; iar eu am 
primit o demonstraţie despre cum se trag oamenii pe ei 
înşişi înapoi, prin faptul că nu-şi amintesc cine sunt - mi 
s-a sugerat că ar trebui să includ acest subiect în cartea 
de faţă, adăugându-1 astfel, muncii mele\ 

Totuşi, niciunul dintre noi nu ar fi fost atât de ajutat, 
dacă nu am fi fost suficient de deschişi la inimă şi la minte 
pentru a ne angaja în dialoguri prietenoase cu persoana din 
faţa noastră. El mi s-a prezentat; eu l-am întrebat despre 
el. Aceste două lucruri - în aparenţă, momente lipsite de 
importanţă din cadrul unei conexiuni umane - au deschis 
uşa prin care universul ne-a putut oferi daruri amândurora. 

Totuşi, niciunul dintre noi nu poate obţine darul, 
decât dacă se face pe sine disponibil pentru a-1 primi. 
El ar fi putut fi preocupat de altceva şi deloc interesat 
să interacţioneze cu clientul aflat pe scaunul din spate, 
iar eu aş fi putut fi preocupată şi deloc interesată să 
interacţionez cu el. Acestea sunt felurile prin care 
respingem mereu miracolele. Nu reuşim să realizăm că 
lucrurile de care avem nevoie se află la dispoziţia noastră, 
în fiecare moment. în cea mai mare parte a timpului, ne 
blocăm receptarea unui miracol, crezând că nu ar putea 
fi atât de uşor. Dar florile nu cresc uşor? Credem că ştim 
ce avem nevoie şi ce trebuie să facem ca să determinăm 
lucrurile să se întâmple. Dar chiar ştim? încercaţi numai 
să concepeţi o strategie pentru un miracol! 

Oamenii nici nu au idee despre ce pierd în viaţă, 
prin atitudinea de a nu lua în seamă alţi oameni şi 
darurile pe care ei le aduc. într-un univers în care 
totul este planificat pentru a ne furniza în fiecare 
moment lecţiile perfecte, sunt lecţii care ne aşteaptă în 
locurile cele mai neaşteptate. Poate că ai făcut greşeala 
să gândeşti despre cineva că „nu este important”, 
discreditând în vreun fel acea persoană, doar ca să afli 
mai târziu că ea era exact persoana care te-ar fi putut 
ajuta. Uneori suntem atât de frământaţi de a „deveni 
de succes”, că uităm importanţa faptului de a fi fiinţe 
umane de succes, de a-i asculta cu atenţie pe oameni, 
de a participa spontan la orice are viaţa de oferit. Cei 
care au făcut această greşeală au descoperit că, în final, 
nu a fost bine pentru activitatea lor. Tatăl meu obişnuia 
să spună frecvent: „Zilele mândriei trec repede.” 

Nu există o cale prin care să putem formula 
raţional sau prevedea de unde îşi va face apariţia 
următorul nostru miracol. Aproape în fiecare moment 
ne aflăm în locul potrivit, la timpul potrivit, dacă 
păşim cu totul în momentul aflat la dispoziţie. 

Un mod obişnuit prin care oamenii resping curgerea 
miracolelor este să respingă iubirea, pe principiul că 
„Sunt prea ocupat cu cariera”. Nu există o carieră mai 
importantă decât a fi în întregime viu, a fi cu totul prezent 
şi a fi o fiinţă umană complet iubitoare. Cineva de care 
te îndepărtezi pentru că relaţia va „consuma prea mult 
timp” poate fi persoana cu care poţi trăi experienţele 
care aştern calea acelor miracole pe care ţi le doreşti. 

Universul nu desparte categoriile „iubire” şi „muncă”, 
pentru că, în realitate, totul este iubire şi totul este muncă! 

Să nu crezi vreodată că a te îndepărta de iubire poate 
fi un lucru isteţ sau cine ştie ce mişcare inteligentă pentru 
cariera ta. Când opreşti revărsarea iubirii din propria ta 
inimă, opreşti revărsarea ei la uşa ta. Acest lucru este 
tot atât de valabil în privinţa curgerii banilor, cât şi în 
privinţa curgerii a orice altceva. Lasă-i să curgă de la 
tine, şi vor curge spre tine. 



CAPITOLUL 13 


Weditatia 


r 


I luminarea începe ca o idee abstractă şi apoi face o 
călătorie fără distanţă, de la cap la inimă. Aşa cum 
ştim majoritatea dintre noi, simpla înţelegere intelectuală 
nu este suficientă pentru a ne schimba vieţile. 

Albert Einstein a spus că problemele lumii nu pot fi 
rezolvate la acelaşi nivel de gândire pe care ne aflam atunci 
când le-am creat. Un nivel diferit de gândire necesită o 
perspectivă diferită asupra lumii şi unde cerebrale diferite. 

Pe parcursul stării noastre normale de conştiinţă, 
creierul uman emite aşa numitele unde beta. Când 
intrăm în meditaţie, creierul modifică emisia şi începe să 
emită unde alpha şi, uneori, chiar undele mai profunde, 
delta. Undele delta ne ajută să accesăm subconştientul, 
reduc nivelul hormonului denumit cortizol (cunoscut că 
provoacă stresul şi îmbătrânirea) şi produc o stare de 
relaxare similară somnului adânc. 

Aşa cum ne îngrijim de hrană, pentru a ne 
alimenta şinele fizic, tot aşa ar trebui să ne 
îngrijim şi de meditaţie şi rugăciune, pentru a 
ne alimenta şinele spiritual. 


Adevărata practică a meditaţiei înseamnă mai mult 
decât să aţinteşti privirea într-o lumânare şi să respiri 
profund, să stai nemişcat, liniştindu-ţi mintea şi aşa mai 
departe. Relaxarea profundă este importantă, dar nu 
înseamnă meditaţie. Orice meditaţie este relaxare, dar 
nu orice relaxare este meditaţie. 

O practică adevărată a meditaţiei - precum 
parcurgerea exerciţiilor din Culegerea de exerciţii 
pentru studenţi a Unui Curs în Miracole sau efectuarea 
Meditaţiei Transcedentale, a meditaţiei budiste sau a 
altei forme de meditaţie spirituală, religioasă sau chiar 
laică - include o tehnică prin care cuvintele sau sunetele 
instruiesc mintea să ajungă în zone profunde. Aceste zone 
deţin cheia nu doar în privinţa reducerii stresului, ci în 
privinţa a mult, mult mai mult. O mai mare pătrundere în 
esenţa lucrurilor, o înţelegere mai profundă, o perspectivă 
mai largă, un sistem de cunoaştere mai complet, o pace 
mai adâncă, iertare şi iubire - toate acestea apar mai uşor 
dintr-o minte meditativă. Singură, mintea raţională nu 

poate produce toate acestea. 

Pentru a experimenta în mod real şi nu doar pentru 
a conceptualiza pătrunderea în aceste zone, vrem să 
integrăm principiile spirituale pe care le îmbrăţişăm. 
Vrem ca şi spiritul nostru să fie reaprins - şi nu doar mintea 
raţională. Vrem ca psihicul nostru să fie reconectat. Vrem 
să experimentăm schimbări miraculoase. 

Asemenea schimbări duc la evoluţia sinelui nostru 
adevărat. Aşa cum ne îngrijim de hrană, pentru a ne alimenta 
şinele fizic, tot aşa ar trebui să ne îngrijim şi de meditaţie şi 
rugăciune, pentru a ne alimenta şinele spiritual. 

Meditaţia este ca un exerciţiu spiritual, dezvoltând 
„muşchii atitudinii” şi facându-i puternici. Consideră 
meditaţia ca pe un antrenament zilnic. După un anumit 
punct în viaţa noastră, indiferent dacă este vorba despre 
muşchii fizici sau despre „muşchii atitudinii”, gravitaţia 
trage în jos ceea ce noi nu antrenăm. Exemple de „muşchi 
spirituali” neantrenaţi sunt: cinismul, negativitatea, 
victimizarea, mânia, emiterea de judecăţi şi frica. Aşa 
cum facem bine antrenându-ne corpurile cu exerciţii 
fizice regulate, facem bine să ne antrenăm şi mintea. Aşa 
cum afirmă Un Curs în Miracole , suntem „mult prea 
toleranţi cu rătăcirile minţii”. 

Din nou, la fel ca şi în cazul exerciţiilor fizice, nu ne 
putem permite să ne oprim din a meditâ. Atunci când ne 
privim în oglindă, nu ne spunem niciodată: „îmi place 
cum arăt acum, aşa că pot să termin cu exerciţiile.” Şi nu 
putem spune nici că: „Mă simt liniştit acum, aşa că pot să 

termin cu meditaţia”. Forţa de gravitaţie, atât cea fizică, 
dar şi cea emoţională, lucrează zilnic. La fel trebuie să 
facem şi noi, pentru a-i contracara efectele. 

Aşa cum ne spălăm pentru a înlătura de pe corp 
murdăria adunată în ziua precedentă, medităm pentru a 
înlătura stresul adunat ieri în mintea noastră. Practicarea 
meditaţiei este unul dintre cele mai puternice suporturi 
pentru starea noastră fizică de bine, precum şi pentru 
sănătatea noastră mentală şi emoţională. Ne ajută chiar 
şi din punct de vedere financiar! Potrivit unui articol 
publicat de Asociaţia Americană de Sănătate Publică, 
studenţii care practică Meditaţia Transcedentală 
cheltuiesc anual pentru sănătate cu 11 procente mai 
puţin decât restul populaţiei. 

Haideţi să privim mai atent la felul în care meditaţia 
ne influenţează munca şi capacitatea de a câştiga bani. 
Mediul de muncă actual este de obicei stresant. între 
bombardamentul de douăzeci şi patru de ore pe zi cu ştiri, 
adesea deprimante, şi agitaţia economică de nestăpânit 
de pretutindeni, mulţi simt că abia reuşesc să facă faţă. 
Reacţiile disfuncţionale precum mâncatul în exces, 
consumul exagerat de băutură şi droguri, automedicaţia 
cu pastile recreaţionale sau de origine farmaceutică au 
devenit răspunsuri uzuale la stres. 

Lucrurile se mişcă prea repede, iar noi pur şi simplu 
nu am fost creaţi pentru asta. Timp de milioane de ani, 
strămoşii noştri au trudit cu trupurile lor, au muncit 
pământul şi au stat seara în jurul focului spunând 

poveşti. Nu au pierdut vremea toată ziua la computer. 
Provocarea noastră este de a compensa stricăciunile 
produse de asaltul modernismului asupra sistemului 
nostru nervos. O viteză mare aduce după sine o şansă 
mai mare de a greşi. Nu ne gândim adecvat la un 
subiect, de la un capăt la celălalt; lăsăm frica să ia o 
decizie, săpându-ne singuri o groapă şi mai mare decât 
cea în care ne aflăm deja; nu reuşim să ne conectăm 
profund cu oamenii şi situaţiile din jurul nostru. 

Dar cu noi se petrece o revoluţie în conştiinţă, 
iar meditaţia se află în linia întâi. Din ce în ce mai 
multă lume este interesată de nutriţie, yoga, mişcare, 
spiritualitate şi aşa mai departe, pentru a contracara 
disfuncţiile şi stresul timpurilor pe care le trăim. 

Cu ani în urmă, am făcut o cratiţă de chili. Când am 
gustat, mâncarea era prea iute; era clar că adăugasem 
prea mult ardei roşu. Când am sunat-o pe mama, 
rugând-o să mă ajute, mi-a spus să adaug un cartof crud 
care să absoarbă iuţeala. A avut dreptate: a funcţionat! 
Nu am uitat niciodată imaginea aceea, pentru că îmi 
aminteşte de cum mă simt când meditez. Meditaţia îmi 
absoarbe gândurile nebune, aşa cum cartoful crud a 
absorbit iuţeala ardeiului roşu. 

Ca studentă a Unui Curs în Miracole , citeam în 
fiecare zi câte o lecţie din Culegerea de exerciţii pentru 
studenţi - „Astăzi îi dau viaţa mea lui Dumnezeu, 
pentru a mi-o ghida”, „în prezenţa Lui intru acum”, 
„Sunt acasă. Frica este străină aici” şi alte lucruri aflate 

acolo - şi, deşi nu pot spune că practicarea meditaţiei 
garantează că voi fi cea mai bună versiune a mea pentru 
întreaga zi, cu siguranţă mă reţine de la a fi cea mai rea 
versiune a mea. Pot avea gânduri sau emoţii negative, 
dar şansele de a acţiona în conformitate cu ele sunt 
drastic reduse. Şi dacă toţi am fi oneşti cu noi înşine, 
am şti cât de important este acest lucru. 

E de ajuns o singură secundă pentru ca lipsa de control 
asupra unui impuls să ne distrugă puterea de înţelegere. 
Spunem ceva ce mai târziu ne dorim să nu fi spus; scriem 
un e-mail pe care mai târziu ne dorim să nu-1 fi trimis; 
răspundem la un mesaj pe telefonul mobil pe care mai 
târziu ne dorim să-l fi ignorat, pur şi simplu,. Acestea sunt 
momentele care, uneori, ne distrug până şi cele mai bune 
planuri de afaceri şi drumul spre succes, atât în relaţiile 
noastre personale, cât şi în cele profesionale. 

Beneficiile meditaţiei merg dincolo de de-stresarea 
minţii; în fapt, meditaţia extinde mintea. Ne oferă 
pătrunderea în esenţa lucrurilor şi iluminare. Ne clădeşte 
înţelepciunea şi compasiunea. Ne ajută foarte mult să 
devenim persoanele care ne dorim să fim. 

Redau mai jos o rugăciune, urmată de mai multe 
afirmaţii, care furnizează o abordare meditativă a bani lor 
şi carierei. Citeşte rar fiecare afirmaţie, vizualizând 
imaginile pe care le evocă, explorând ideea sau scena, 
şi cere interior iluminare. S-ar putea să reuşeşti să 
realizezi toate acestea cu ajutorul unui singur paragraf, 
ceea ce este în regulă. Ceea ce contează este să facem 

zilnic tot ceea ce putem pentru a ne realinia gândurile 
cu Mintea lui Dumnezeu. 

Fă următoarea meditaţie cu blândeţe şi fără stres. 
Aşază-te într-o poziţie confortabilă, închide ochii 
şi simte-te în prezenţa lui Dumnezeu. începe cu o 
rugăciune, cum ar fi: 

Doamne, 

îţi dăruiesc Ţie acest timp de linişte. 

Te rog, dizolvă-mi gândurile de stres şi frică. 

Şi condu-mă în acel loc interior 
Unde totul este pace şi iubire. 

Amin. 

Apoi, ţinând în continuare ochii închişi, permite-i 
minţii să comute uşor. Când simţi că eşti pregătit, 
priveşte cu onestitate la cum arată viaţa ta materială. Cu 
puterea imaginaţiei, revarsă o lumină sfântă peste tot 
ceea ce vezi. Cere să ţi se arate tot ceea ce trebuie să ştii 
şi să conştientizezi, iar Spiritul Sfânt te va ghida. 

Când te uiţi la serviciu şi la bani, fa-o din perspectiva 
spiritului tău. Recunoaşte faptul că munca ta este modul tău 
de a servi şi caută căi prin care ai putea să serveşti mai mult. 

Uită-te la ceea ce ai permis să treacă neobservat, 
neapreciat sau subevaluat. 

Salută-i în spirit pe cei împreună cu care lucrezi 
acum, pe cei cu care ai lucrat înainte sau pe cei cu care ai 
putea lucra în viitor. 

Dedică-ţi munca scopurilor sfinte. Priveşte cum se 
schimbă imaginile când faci asta. 

Mărturiseşte cu smerenie şi ispăşeşte orice greşeli 
financiare din trecut. Cere iertare pentru orice mod greşit 
de a gândi şi roagă-te pentru un miracol. 

Observă orice ungher în care atitudinea este aceea 
de a te feri de bogăţie - în care simţi că este greşit să ai 
bogăţii sau în care îi judeci pe cei care sunt bogaţi - şi 
dă-i voie acestui zid de greşeli să se năruie. 

Acum vizualizează-te ca fiind o persoană bogată, 
care păşeşte în energia abundenţei şi care îşi asumă 
responsabilităţile ce decurg din a fi bogat. 

Fă un angajament interior că vei folosi bunăstarea, 
sub orice formă va veni ea în viaţa ta - aşa cum hotărăşte 
Dumnezeu - ca pe un mijloc de binecuvântare şi niciodată 
pentru a face rău. 

Vizualizează-te gestionând sume mari de bani, dacă 
aceasta este ceea ce îţi doreşti cu adevărat. Priveşte 
aceşti bani ca pe un schimb de energie în cadrul căruia 
darurile lui Dumnezeu sunt exprimate prin tine, pentru a 
binecuvânta lumea. 

Vizualizează-te pe tine însuţi ca pe o persoană care 
are parte de bunăstare şi prosperitate. Fii conştient de 
faptul că orice poţi fi, poţi obţine. 

Priveşte cum Dumnezeu te transformă într-o 
persoană a cărei abundenţă interioară se aliniază cu 
abundenţa exterioară pe care El o doreşte pentru tine. 
Dă-ţi voie să locuieşti, din punct de vedere energetic, în 


137 



MARI AN NE W1LUAMSON 

acest spaţiu şi menţine viziunea timp de cel puţin cinci 
minute pe zi. Dă-ţi voie să simţi modificările subtile în 
gândire, energie, emoţii, comportament şi în dorinţă, 
care decurg firesc din toate acestea. 

Mulţumeşte-i lui Dumnezeu şi slăveşte-L. 

Amin. 



CAPITOLUL 14 



C 'itey din Cursul în Miracole : „Rugăciunea este 
_ ’mijlocitoarea miracolelor. Este un mijloc de 
comunicare al celui creat cu Creatorul.” 

Rugăciunea este o cerere conştientă ca gândurile 
noastre să fie schimbate de către o putere mai mare decât 
a noastră. Această schimbare de la gândirea egotică, la 
gândirea spiritului, este miracolul. 

O viaţă de rugăciune este o orientare mentală - 
o acordare la Dumnezeu, pe toată durata unei zile. 
Rugăciunea ghidează mintea să audă vocea lui Dumnezeu 
peste vocea ego-ului, să observe gândurile iluminate 
şi ideile ce decurg natural din zonele mai adânci ale 
conştiinţei noastre. 

Prin rugăciune, cerem ceea ce putem învăţa, ce 
revelaţie vrea Dumnezeu să primim, ce iluminare ar 
plasa El în interiorul nostru. Universul este ca o casă 
dotată cu instalaţie electrică, însă noi, de prea multe ori, 

suntem ca nişte lămpi neconectate la priză. Rugăciunea 
este calea prin care ne conectăm la Divinitate, aliniindu- 
ne gândirea cu iubirea care impregnează toate lucrurile. 

Universul este ca o casă dotată cu instalaţie 
electrică, însă noi, de prea multe ori, 
suntem ca nişte lămpi neconectate la priză. 
Rugăciunea este calea prin care ne conectăm 
la Divinitate, aliniindu-ne gândirea cu iubirea 
care impregnează toate lucrurile. 


Rugăciunea ne extinde conştiinţa, extinzând astfel gama 
de posibilităţi pe care le experimentăm. Aşa cum am văzut 
într-un capitol anterior, atunci când atitudinea noastră este 
negativă, apar puţine oportunităţi. Aceasta nu se întâmplă 
datorită faptului că oportunităţile nu există, ci pentru că 
atitudinea şi energia noastră negativă ne fac să fim orbi şi 
să nu le vedem. Poţi lua masa de prânz într-o zi, lângă o 
femeie care îţi poate oferi o oportunitate de lucru minunată, 
dar pentru că atitudinea ta este de a repeta continuu cât de 
dure sunt lucrurile şi cât de dură este situaţia prin care treci, 
nu se întâmplă ca ea să te angajeze într-o conversaţie despre 
cum să mergi mai departe în mod creativ. Motivul este că 
i-ai arătat cât de eficient eşti - sau nu eşti - în a gestiona 
problemele din viaţa ta profesională. Energia ta respinge 
orice miracol care ar fi putut apărea. 

Dacă te-ai fi trezit în acea dimineaţă afirmând: 
„Aceasta este ziua pe care Domnul a făcut-o” - o zi a 
posibilităţilor infinite, pentru că El este un Dumnezeu 
al posibilităţilor infinite, o zi în care universul îşi 
întinde braţele pentru a-ţi dărui fiecare oportunitate de a 
experimenta bucuria - te-ai fi conectat în mod diferit în 
timpul mesei de prânz. 

Energia ta, atitudinea, pozitivitatea, cuvintele 
tale, abilitatea de a-i asculta pe ceilalţi şi de a fi cu 
adevărat conectat la prezent - toate aceste lucruri 
fac din tine o persoană cu care ceilalţi vor să fie, să 
lucreze, să împărtăşească idei. Această energie este 
baza spirituală a creării bunăstării. 

Am cunoscut odată, o actriţă care îşi căuta de lucru. 
Era invitată în mod constant la petreceri, dar refuza cu 
consecvenţă, spunând: „Nu găseşti de lucru mergând la 
petreceri”. Doamne, cât de mult greşea! 

Nu poţi şti niciodată pe cine urmează să întâlneşti 
şi unde - sau sub ce formă se poate arăta o oportunitate. 
Făcătorul de miracole nu se înfăţişează doar pentru 
interviuri, ci se înfăţişează pentru viată. 

Rugăciunea aranjează universul din jurul tău pentru 
că îţi aranjează mintea: 

Doamne, îţi predau Ţie munca mea şi dorinţa mea 
de a munci. îţi predau Ţie frica mea, îţi predau Ţie 
banii mei şi îţi predau Ţie datoriile mele. îţi predau 
Ţie visurile mele, viziunile şi ruşinea mea. îţi predau 
Ţie teama mea de eşec şi speranţele mele. Amin. 


141 



MARIAN, \E WU.L1AMS0N 

Ceea ce punem în mâinile lui Dumnezeu este 
preschimbat într-o gândire corectă. Altarul lui 
Dumnezeu se află în mintea noastră, iar ceea ce este 
aşezat pe altar este apoi transformat. 

Nu există o formulă magică pentru cum să te rogi; 
nimeni nu monitorizează dacă .,o faci corect” sau nu. 
Roagă-te pur şi simplu din inimă, având simţăminte de 
genul: „Doamne, ridică aceste lucruri.” A cere ca ceva să 
fie „ridicat la ordinea corectă divină” înseamnă a cere să 
fie ridicat la nivelul celor mai înalte forme-gând posibile. 
O formă-gând de vibraţie joasă este ceva de genul: „Sunt 
un ratat; nu sunt bun de nimic; nu voi reuşi niciodată.” 
O formă de gând de vibraţie înaltă este de genul: „Sunt 
un copil al lui Dumnezeu. Ştiu că am făcut greşeli, dar le 
voi îndrepta. Sunt dispus, în toate modurile posibile, să 
fiu persoana care ar vrea Dumnezeu să fiu. Sunt dispus să 
mi se arate aspectele pe care trebuie să le îmbunătăţesc 
şi ştiu că Dumnezeu are un plan pentru mine. Mă pun în 
serviciul omenirii şi II rog pe Dumnezeu să mă folosească 
pentru a ajuta la vindecarea lumii.” 

Când medităm şi ne rugăm, ne aliniem mintea cu 
puterea lui Dumnezeu. Sistemul nostru nervos primeşte 
mantia de pace a lui Dumnezeu; gândurile noastre 
anxioase sunt înlocuite cu gânduri de pace. Gândurile 
noastre întunecate devin luminoase şi strălucitoare. Şi 
această corecţie nu se aplică doar în cazul banilor sau al 
serviciului; ea se aplică în toate cazurile. 

In absolut fiecare moment, în absolut fiecare clipă 

sfântă, universul este gată să o ia din nou, de la început. 
Singurul moment în care timpul lui Dumnezeu se 
intersectează cu timpul liniar este momentul prezent; 
miracolele se întâmplă acum , nu în trecut sau în viitor, 
în absolut fiecare moment, Dumnezeu îşi revarsă iubirea 
Lui pentru tine, cu nesfârşite oportunităţi de reînnoire 
şi renaştere. în absolut fiecare moment, Dumnezeu 
spune: „întreaga lume este aici. O vrei? Păşeşte în ea, 
pentru că este a ta.” 

Astfel că ne adresăm întregii eternităţi, clipă, de 
clipă, de clipă: 

Tatăl nostru Care eşti în Ceruri 
Sfinţească-se Numele Tău. 

Doamne, Cel ce locuieşti în tărâmul Adevărului, fie 
Cuvântul Tău atotputernic în mintea mea. 

Vie împărăţia Ta, 

Facă-se voia Ta, 

Precum în Cer, aşa şi pe pământ. 

Fie ca lumea în care trăiesc aici, pe pământ, să 
reflecte realitatea divină a iubirii. 

Pâinea noastră cea de toate zilele 
Dă-ne-o nouă astăzi 
Şi ne iartă nouă greşelile noastre 
Precum şi noi iertăm greşiţilor noştri. 

Fie ca astăzi să primesc ceea ce am nevoie. Fie-mi 
drumul deschis, aşa cum îmi deschid inima spre ceilalţi. 

Şi nu ne duce pe noi în ispită 
Şi ne izbăveşte de cel viclean 
Că a Ta este împărăţia şi puterea şi slava 
Acum, şi pururea, şi în vecii vecilor! 

Amin. 

Şi atunci când sunt tentat să gândesc fără iubire, 
fie ca Spiritul Sfânt să mă ghideze înapoi spre gânduri 
iubitoare, pentru ca iubirea să fie experienţa mea, iubirea 
să fie puterea mea, iubirea să fie fericirea şi pacea mea, 
clipă, de clipă, de clipă. 

Amin. 

Şi aşa şi este. 

CAPITOLUL 15 


Cneanea bunmtărit 
prin puritatea mima 


A m auzit odată o poveste despre un învăţător 
spiritual indian, care le-a spus discipolilor lui 
că ashram - ul lor avea nevoie de o anumită sumă de bani. 
Când discipolii l-au întrebat de unde vor veni banii, el 
le-a răspuns: „De oriunde se află acum!” 

Bunăstarea nu vine din „altă parte”. Nu vine din 
afara ta, ci, mai degrabă, se manifestă în concordanţă cu 
gândurile tale. Banii creaţi în mod cinstit nu vin de la alţi 
oameni; ei vin prin ei. 

A-i privi pe alţi oameni ca pe sursa banilor noştri 
este o idolatrizare, pentru că presupune să le vedem 
pe alte persoane ca pe sursa bunăstării noastre. Acest 
mod de a privi ne poate duce, inclusiv, la gânduri sau 
comportamente exploatatoare sau manipulatoare. Când 
realizăm că universul însuşi este sursa binelui nostru, 

pur şi simplu îi permitem să ne împlinească nevoile 
în orice fel alege el. Şi universul nu va exploata pe 
nimeni, niciodată. Facem orice este de făcut şi simţim 
că trebuie să facem, iar universul ne plăteşte în felul 
pe care îl consideră corect. 

Pentru făcătorul de miracole puritatea 
inimii este, aşadar, motorul cel mai măreţ 
care creează bunăstarea. 


Vom face unele lucruri fără a fi plătiţi, pentru că 
simţim că aşa este corect. Pentru alte lucruri vom cere 
bani, deoarece - în împrejurări diferite - este corect să 
cerem un schimb echitabil în bani. Dar banii în sine nu 
ar trebui să constituie motivul pentru care facem ceva. 
Universul ştie ce avem nevoie şi este inerent programat 
să ne scoată în cale acele lucruri. Ştie cum să transforme 
orice în tot ceea ce este necesar. 

Pe vremea când îi citeam Cenuşăreasa fiicei 
mele, mă izbea mereu adânca înţelepciune din spatele 
poveştii. Cenuşăreasa avea nevoie de o rochie pentru 
bal şi universul a avut grijă de asta. Zâna Bună nu i-a 
comandat o rochie nouă dintr-un catalog; a transformat 
zdrenţele cu care era ea îmbrăcată într-o rochie de bal. 
Cenuşăreasa avea nevoie să ajungă la bal, iar universul a 
avut grijă de asta. Zâna Bună nu a comandat o limuzină; 


146 



LEGEA COMPENSAŢIEI DIVISE 

a transformat un dovleac într-o trăsură şi şoarecii într-un 
vizitiu. Puritatea inimii Cenuşăresei a chemat Zâna bună 
- iar Zâna Bună a chemat tot ce îi trebuia Cenuşăresei. 

Bagheta fermecată a Zânei Bune? Gânduri adevărate 
de iubire. Lumina pe care bagheta ei o arunca asupra 
lucrurilor? Adevărata înţelegere. Magia pe care o 
folosea? Miracolul care rezultă. 

Zâna Bună nu a avut nevoie să cheme o maşină, 
pentru că universul a transformat materialul existent în 
miracole. Astfel acţionează universul: orice există deja, 
reprezintă platforma a ceea ce va fi. In ciuda condiţiei 
sale de servitoare, Cenuşăreasa avea o minte orientată 
spre miraculos. Şi astfel, ea a atras miracolele. 

Intr-una din ecranizările poveştii, Cenuşăreasa se 
necăjeşte că mama şi surorile ei vitrege tocmai au plecat 
la bal fără ea. Ea iese afară, pe drum, şi plânge, când 
Zâna Bună apare în sfârşit. Cenuşăreasa exclamă: „Oh, 
Zână Bună, am crezut că nu vei ajunge niciodată!”, iar 
Zâna Bună îi răspunde: „Oh, asta nu-i adevărat, altfel 
n-aş fi putut ajunge”. Câtă metafizică în această frază\ 

Sufletele noastre sunt Cenuşăreasa, ego-ul este 
haina mamă vitregă, iar Spiritul Sfânt este Zâna noastră 
Bună. Poveştile chiar spun totul! 

Conform Cursului în Miracole : „Miracolele 
sunt dreptul fiecăruia, dar mai întâi este necesară 
purificarea”. Există numai o singură categorie de 
impurităţi care ţin miracolele departe: lipsa de iubire. 
Zâna Bună nu i s-a arătat mamei vitrege sau urâtelor 
surori vitrege ale Cenuşăresei, pentru că gândurile 

lor erau rele. Ele aveau resurse materiale din belşug, 
dar nu aveau iubire în inimă. Astfel că toate planurile 
lor n-au dus la nimic. 

Pentru făcătorul de miracole, puritatea inimii este, 
aşadar, motorul cel mai măreţ care creează bunăstarea. 

Există trei paşi spirituali ce privesc transformarea 
metafizică a lipsei abundenţei: 

(1) fii recunoscător pentru ceea ce ai deja, 

(2) curăţă tot ceea ce e nevoie să cureţi, 

(3) îngăduie-ţi să vrei ceea ce vrei. 

împreună, cei trei paşi reprezintă un amestec puternic. 

1 . Fii recunoscător pentru ceea ce ai deja! 

Poate părea o banalitate să spui „fii recunoscător 
pentru ceea ce ai deja” şi totuşi, aceasta este înţelepciune 
pură. Este una dintre acele afirmaţii căreia îi dăm 
crezare, dar numai ocazional. Cei mai mulţi dintre noi 
suntem recunoscători pentru multe lucruri, dar intr-un 
mod superficial. Iar gândurile superficiale au doar o 
putere superficială. 

Având în vedere că un miliard de. oameni de pe 
această planetă trăiesc cu mai puţin de 1,25 dolari pe 
zi, prin comparaţie, majoritatea dintre noi trăim într-o 
abundenţă fabuloasă. Şi totuşi, când a fost ultima dată 
când am mulţumit pentru faptul că avem o casă în care 
locuim? Când a fost ultima dată când ne-am concentrat 
pe ceva ce avem în vieţile noastre şi pentru care am 

mulţumit, cu adevărat şi în mod real? Când a fost ultima 
dată când am făcut, mental, o listă cu binecuvântările de 
care avem parte, în loc să trecem în revistă toate motivele 
de nemulţumire? 

A mulţumi nu înseamnă doar „a face un lucru bun”: 
este o putere metafizică sau „bagheta fermecată”. Prin 
revărsarea luminii recunoştinţei peste ceea ce avem 
acum, literalmente îi sporim valoarea în mintea noastră. 
Apoi universul reflectă asta, transformându-ne simplele 
zdrenţe într-o rochie de seară şi ducându-ne la bal. 

Dacă gândul tău este: „Tot ce am sunt fleacuri”, 
atunci te vei simţi conform acestui gând. Dacă eşti 
recunoscător pentru ceea ce ai, gândind: „Am atât de 
mult”, atunci vei simţi abundenţa care te înconjoară. 

Lipsa atrage lipsă şi abundenţa atrage abundenţă, 
în cazul în care convingerea ta interioară este: „Nu am 
suficient”, atunci nu vei avea niciodată. în cazul în care 
convingerea ta interioară este: „Am atât de mult”, atunci 
ţi se va da mai mult. 

Ar putea fi mai simplu de atât? Da. Pentru că aceasta 
este puterea fiecărui gând pe care îl avem. 

2. Curăţă tot ceea ce e nevoie să cureţi! 

Majoritatea dintre noi am avut cel puţin o 
experienţă neplăcută sau chiar dureroasă legată de 
bani. Poate că cineva te-a furat sau te-a exploatat 
financiar. Poate că ai ratat o oportunitate financiară 

care ţi-a ieşit în cale. Poate că ai facturi pe care nu le 
poţi plăti. Poate că nu ai de lucru, şi poate nici măcar 
vreo perspectivă a unui job. 

Deci, ce am învăţat până acum? Am învăţat că 
banii nu vin din lumea materială; ei reprezintă un lucru 
material care vine dintr-o sursă imaterială. Prin urmare, 
atunci când avem o problemă legată de bani, înseamnă 
că avem o problemă materială cu o soluţie imaterială, iar 
soluţia imaterială se află în minte. 

A 

Hi sugerez să-ţi faci o listă cu toate zonele în 
care banii reprezintă o problemă pentru tine. Scrie 
problema sau problemele în partea stângă a paginii, 
lăsând destule spaţii goale sub fiecare. 

Acum urmează o introspecţie serioasă. Pentru 
fiecare problemă legată de bani pe care ai notat-o, 
scrie în spaţiile rămase goale o evaluare onestă a 
situaţiei. Abordează această sarcină cu o atitudine 
de sinceritate brutală şi angajament pentru adevărul 
spiritual. Asumarea responsabilităţii pentru propria 
noastră parte de vină din dezastrele noastre este 
crucială pentru a le putea transforma. 

- Care a fost partea ta de vină în crearea problemei? 

- Pe cine ai nevoie să ierţi? 

- Ce rămâne de curăţat? 

Am găsit acest proces ca fiind revelator în propria 
mea viaţă. în timp ce, de-a lungul anilor, alţii au greşit 
faţă de mine în privinţa banilor, o privire mai profundă 
asupra situaţiilor m-a făcut conştientă de felul în care eu 
i-am ajutat să facă asta. Da, ei au fost făptaşii, dar eu 

am fost atât o victimă, cât un participant inconştient 
la tragedii urâte şi întunecate. 

Un agent mi-a furat banii din drepturile de autor; 
însă, pe de altă parte, eu nu mi-am citit propriile 
formulare referitoare la drepturile de autor. Un avocat 
care trebuia să mă apere a eşuat; dar, pe de altă parte, eu 
nu am ascultat ceea ce îmi spunea instinctul. Am învăţat 
cum propria mea iresponsabilitate şi inconştienţă mi-au 
creat dezastrele financiare, făcând ca oamenii care mi-au 
greşit să nu fie altceva decât nişte pioni într-un plan pe 
care eu însămi l-am creat inconştient. 

Totul a fost o lecţie pentru a deveni un adult matur 
şi responsabil şi pentru a ajunge să înţeleg aceste lucruri. 
Mi-a fost greu să-i iert pe cei care s-au purtat urât faţă 
de mine, fără a fi capabilă de a mă ierta pe mine însămi. 
Un Curs în Miracole ne spune că plătim un preţ mare, 
dacă nu ne asumăm sută la sută responsabilitatea pentru 
propria experienţă; preţul este acela că vom crede că nu 
o putem schimba. 

Ca ajutor în procesul de asumare a responsabilităţii 
şi de iertare de sine, gândeşte-te să-I scrii o scrisoare 
lui Dumnezeu, în care să-I vorbeşti despre fiecare 
dintre problemele pe care le-ai scris în lista de mai sus. 
Mărturiseşte toate situaţiile în care tu însuţi (însăţi) ai 
făcut o greşeală, în care nu ai acţionat cu integritate, 
în care ai atras reacţii bazate pe frică prin acţiunile tale 
bazate pe frică - şi aşa mai departe. Permite-i mâinii tale 
să continue să scrie, pe măsură ce El răspunde. 

Fii dispus(ă) să-L auzi şi fă lucrurile corect, în 

conformitate cu ghidarea ta interioară, ori de câte ori poţi. 

Dacă ai o factură de plătit, concepe un plan de achitare 
a ei. Chiar dacă fiecare rată lunară este de doar 5 dolari, 
aminteşte-ţi că universul răspunde pe deplin acestui 
concept demodat denumit „a face ceea ce e corect”. 

Odată ce recunoşti Legea Cauzei şi a Efectului ca 
fiind piatra de temelie a universului, începi să acţionezi 
cu corectitudine spre binele tău. Realizezi că a fi integru 
este în interesul tău. Cauţi să trăieşti o viaţă mai curată 
nu doar pentru că simţi că aşa ar trebui , ci pentru că vrei 
asta. Realizezi că întunericul din viaţa ta a fost adus de 
frica ta şi îţi doreşti să te eliberezi de frică. în momentul 
în care pătrunzi în lumina realităţii tale spirituale, te 
ridici peste ego şi întunericul dispare. 

3. Dă-ţi voie să vrei ceea ce vrei! 

Mulţi oameni au o mare problemă cu a-şi da voie să 
vrea ceea ce vor cu adevărat. Ei cred, cel puţin inconştient, 
că ar fi prea mult să ceară o fericire totală. Prin urmare, 
nici măcar nu se deranjează să-şi asculte dorinţa inimii. 

Dar când mintea ta este acordată prin rugăciune, 
meditaţie şi iertare, când corpul tău este acordat 
printr-o nutriţie sănătoasă şi exerciţii fizice şi când 
comportamentul tău este acordat, printr-un efort sincer, 
la un angajament sănătos, atunci ai câştigat dreptul de a 
avea încredere în tine. Pentru că, atunci când eşti aliniat 
cu adevărul, dorinţele tale sunt onorabile. Când te rogi şi 
meditezi, nu vrei să judeci şi să agresezi; când te hrăneşti 

sănătos şi faci exerciţii fizice, nu vrei să stai în faţa 
televizorului şi să mănânci îngheţată în fiecare seară; iar 
când cauţi să trăieşti cu integritate, nu vrei să câştigi bani 
pe seama altora. 

Dorinţa este corectă, atunci când curge printr-un 
vas curat. Materializarea corectă a banilor înseamnă 
materializare rezultată din utilizarea corectă a minţii. Banii 
câştigaţi în mod onest sunt o reflectare a abundenţei pe 
care ai generat-o prin faptul că îi oferi universului darurile 
cu care eşti înzestrat. Nu este vorba sub nicio formă de 
devalizare a resurselor lumii sau a buzunarului altcuiva. 
Este o expresie a Infinitului, introdusă în lumea finită. 

Privind natura, îi observăm clar abundenţa. De 
la înfăţişarea extraordinară a unei flori, la culorile 
uimitoare ale penelor unei păsări, de la grandoarea 
unui şir de munţi, la lumina scânteietoare a stelelor pe 
cerul nopţii, universul funcţionează simplu, deşi felul 
prezentării nu este simplist. In acest fel ar trebui să ne 
trăim viaţa: funcţionând simplu - servind scopurilor 
iubirii - dar exprimându-ne pe noi înşine cu acea 
sensibilitate estetică sau artistică ce ne produce bucurie. 
Ideea că numai îmbrăcămintea simplă, sărăcăcioasă 
exprimă sfinţenia nu se potriveşte cu expresia naturală 
â unui univers viu şi iubitor. Condiţia noastră exterioară 
nu determină sfinţenia gândurilor noastre. Niciun grup 
socio-economic nu are monopol asupra iubirii. 

Mulţi oameni pun semnul egal între dragostea 
pentru bani şi lăcomie. Dar dragostea pentru bani nu este 
lăcomie prin ea însăşi - nu mai mult decât este lăcomie 

dragostea de orice altceva. Lăcomia se manifestă atunci 
când ai o dorinţă care te face orb la nevoile sau dorinţele 
celorlalţi. Dragostea mea pentru artă nu mă face lacomă; 
nu mă determină să plănuiesc să fur artă de pe pereţii 
casei altcuiva. Dragostea mea de literatură nu mă face 
lacomă; dacă citesc o carte de Thomas Hardy, nu rămâne 
mai puţin Thomas Hardy pentru tine. în mod similar, 
dragostea mea de bani nu mă face lacomă decât dacă 
privesc banii mei ca pe ceva ce iau de la tine, în loc să-i 
privesc ca pe ceva ce am creat împreună cu tine. 

Dacă echivalez dragostea de bani cu lăcomia, îmi 
limitez inconştient abilitatea de a atrage bani. Pentru 
că, dacă îi atrag, înseamnă că sunt lacom - prin urmare, 
sunt rău; prin urmare, trebuie să mă simt vinovat; prin 
urmare, trebuie să mă ţin departe de bani pentru a evita 
să mă simt vinovat. 

Şi apoi ne mai mirăm de ce nu avem bani! 

Acum, să ne imaginăm un scenariu cu totul diferit. 

Tu depui un efort corect şi primeşti, în schimbul 
lui, o recompensă financiară. Ţinând minte că toată 
abundenţa vine de la Dumnezeu, realizezi că eşti doar 
administratorul banilor tăi. Realizezi că acolo de unde 
vin banii, există prosperitate mai mult decât suficientă, 
pentru că Dumnezeu este un tărâm al abundenţei infinite. 
Primeşti orice este menit să ajungă la tine, cu receptivitate 
binevoitoare şi cu recunoştinţă, şi totodată cu un simţ 
serios al responsabilităţii, în vederea bunei gestionări şi 
utilizări a banilor pe care îi ai. 

La fel ca orice altceva, banii sunt o reflectare a iubirii. 

Ei sunt spre a fi folosiţi sub îndrumarea lui Dumnezeu, 
ca un mijloc de a avea grijă de toate fiinţele vii. Suntem 
meniţi să utilizăm banii care vin în calea noastră, pentru 
a avea grijă de noi şi de cei apropiaţi nouă, precum şi 
pentru activităţi caritabile şi nonprofit, dar şi în cadrul 
unor afaceri care aduc profit în mod cinstit. Atunci când 
sunt făcute cu iubire, toate aceste lucruri încurajează 
lucrarea lui Dumnezeu în această lume. 

Banii sunt meniţi să ofere creştere, nu doar ţie, ci 
şi celorlalţi. Investeşti într-un mod care aduce binele; 
munceşti într-un mod care aduce binele; trăieşti într-un 
fel care te face să te simţi bine. Şi datorită acestor lucruri, 
oameni pe care nici măcar nu-i cunoşti vor experimenta 
o creştere în vieţile lor, creştere pe care, altminteri, nu ar 
fi experimentat-o. Magazinul cuiva are mai multe şanse 
de a prospera pentru că tu cumperi de acolo; restaurantul 
cuiva are mai multe şanse de a se extinde pentru că tu şi 
prietenii tăi mâncaţi acolo; cererea validă a cuiva pentru 
asistenţă financiară are mai multe şanse să fie îndeplinită, 
pentru că tu ai bani cu care îţi permiţi să fii generos. 

Ai putere nu pentru că ai bani, ci deoarece cu acei 
bani poţi ajuta ca ceilalţi să dobândească putere. Nu vii 
cu mentalitatea lui „a câştiga”; pur şi simplu, îi permiţi 
fluxului energiei universale să curgă prin tine şi să te 
folosească, într-un fel care îi serveşte unui bine mai înalt. 



CAPITOLUL 16 


Înfăptuind miracole 


U nul dintre exemplele mele favorite în ceea ce 
_ priveşte Legea Compensaţiei Divine, este viaţa 
lui Henri Matisse, pictor care a trăit în secolul XX. La 
bătrâneţe, a avut o artrită atât de severă, încât nu mai 
putea să ţină o pensulă în mână. Ce tragedie ar fi putut 
fi aceasta pentru unul dintre cei mai mari pictori care 
au trăit vreodată. El a descoperit însă că putea să ţină 
în mână o pereche de foarfece de copii, cu care tăiase o 
construcţie de hârtie cu care se jucau nepoţii lui. Aceasta 
a dus la ceea ce istoricii de artă consideră a fi una dintre 
cele mai însemnate faze ale muncii sale: lucrările din 
hârtie decupată Matisse. 

Această poveste ilustrează diferenţa dintre formă 
şi conţinut. Faptul că în planul material - tărâmul 
formei — mâinile lui Matisse nu mai puteau lucra la fel 
cum o făcuseră înainte, nu a însemnat că el avea mai 

puţin talent. In tărâmul conţinutului, nimic nu fusese 
diminuat. Spiritul a creat o cale in tărâmul formei, pentru 
a compensa diminuarea şi lipsa. 

Dumnezeu face ce are El de făcut, 
atunci când noi facem ce avem noi de făcut. 


Aşadar, atunci când privim viaţa dintr-o perspectivă 
spirituală, realizăm că pierderea locului de muncă nu 
înseamnă că ne-am pierdut vocaţia, iar pierderea banilor 
nu înseamnă că ne-am pierdut bunăstarea. Vocaţia şi 
bunăstarea noastră nu aparţin, la nivelul cel mai profund, 
planului material, prin urmare ele nu ne pot fi luate. Nu 
lăsa aparenţa pierderii să te împiedice să realizezi că 
ceea ce este dat de Dumnezeu, este dat pentru totdeauna. 

Dumnezeu ţi-a dat identitatea, iar aceasta nu 
poate fi luată. 

Dumnezeu te-a înzestrat cu potenţial infinit, iar 
acesta nu poate fi luat. 

Dumnezeu ţi-a dăruit oportunitatea de a-ţi schimba 
gândirea în orice clipă, iar aceasta nu-ţi poate fi luată. 

Dumnezeu ţi-a dat capacitatea de a iubi, iar aceasta 
nu îţi poate fi luată. 

Dumnezeu ţi-a încredinţat puterea de a trăi în lumina 
abundenţei Lui în fiecare moment, iar aceasta nu poate 
fi luată. 

Chiar dacă mai avem doar 50 de cenţi, îl putem 
slăvi pe Dumnezeu şi ne putem simţi binecuvântaţi că 
avem acei 50 de cenţi. Chiar şi atunci când avem de 
achitat un morman de facturi, iar datoriile strânse ne 
privesc insistent, putem face munca dificilă; putem să 
ne amintim că întru Dumnezeu totul este posibil şi că nu 
există o ierarhie a dificultăţilor în materie de miracole. 

Putem face munca de a fi brutal de sinceri cu noi 
înşine şi de a ne identifica propria noastră parte de vină, 
dacă există una, în crearea situaţiei existente. Şi putem 
îndrepta greşeala, invocând astfel puterea universului 
pentru a o corecta. 

O persoană puternică refuză să se lamenteze, se ridică 
din pat chiar dacă nu-i vine s-o facă, păşeşte înainte cu cât 
mai multă încredere şi se prezintă la încă un interviu, după 
ce a fost respinsă de ultimii cinci potenţiali angajatori. 
Doar o persoană de o adevărată nobleţe nu-şi blamează 
partenerul, nu cade în satisfacţia lui „Ţi-am spus eu că aşa 
va fi” şi nu stă, nefacând altceva decât să arunce vina pe 
ceilalţi pentru situaţia dificilă în care se află. 

Dumnezeu face ce are El de făcut, atunci când noi 
facem ce avem noi de făcut. Chiar şi atunci când avem 
numai o pălărie ponosită, tot o putem pune pe cap şi putem 
păşi în viaţă. Ne putem ruga pentru un miracol şi ne putem 
gândi cum să atragem miracolele. Atunci când facem 
aceste lucruri, abundenţa şi prosperitatea vor apărea. 

Realitatea de azi este pur şi simplu oglinda modului 
în care am gândit ieri. Acum, în acest moment, aflându-te 
pe câmpul posibilităţilor miraculoase, te poţi elibera de 

limitările trecutului tău. Nimic nu te leagă de ele, în afara 
gândurilor tale; nimic nu te limitează în afară de frica 
ta; şi nimic nu te controlează, cu excepţia convingerilor 
tale. Gândeşte-te la Dumnezeu, la Iisus, la Lumină, la 
Iubire, gândeşte-te la orice formă a divinităţii pe care o 
preferi. Şi tot restul va dispărea. 

Doamne, 


Pun în mâinile Tale, greutăţile mele financiare, 
îţi predau Ţie datoriile mele şi tendinţa mea de eşec. 
îţi predau Ţie frica şi nevoia mea de ajutor, 
îţi predau Ţie viziunile şi speranţele mele. 
îmi deschid mintea şi inima către plenitudinea 
dragostei Tale. 

Mă rog să-mi corectezi mintea, să-mi refaci spiritul, 
să-mi înnobilezi inima şi să faci toate lucrurile 
perfecte. 

îţi predau Ţie munca pe care o fac, talentul şi 
resursele mele. Foloseşte-le în Numele Tău, Doamne 
Dumnezeule, pentru vindecarea lumii. 

Fie ca toate eşecurile 

Şi toate succesele mele 

Să mă ducă mai aproape de Lumina Iubirii. 

Amin. 



Mulţumiri 

f 

C ărţile publicate rezultă în urma unui proces 
_ 'de colaborare, în cadrul căruia autorul este 
înconjurat şi susţinut de o echipă de „moaşe” literare. 
Rolul pe care această echipă de suport îl are în naşterea 
unei cărţi nu poate fi niciodată apreciat îndeajuns. 

îi mulţumesc lui Mickey Maudlin, de la Harper 
Collins, pentru reacţia lui pozitivă la ideea Compensaţiei 
Divine. Modul în care a organizat el transcrierea 
înregistrărilor video ale conferinţelor mele, în scopul de 
a avea o bază de pornire pentru carte, a fost un dar fără 
de care nu aş fi fost capabilă s-o scriu. Sper ca asocierea 
noastră să continue să fie atât productivă, cât şi distractivă. 

îi mulţumesc lui Ellis Levine pentru consilierea sa 
înţeleaptă şi pentru excelenţa sa evidentă ca avocat. 

După atâţia ani petrecuţi ca scriitoare, faptul 
că pot beneficia de expertiza lui juridică şi de 
înţelepciunea lui matură îmi oferă un real confort. îi 
sunt foarte recunoscătoare. 

Mă plec, cu adânc respect şi cu recunoştinţă, în 

faţa sclipitoarei, adorabilei, tinerei-ca-vârstă-dar- 
maturei-ca-experienţă, Liana Gergely, care a petrecut 
multe ore sprjinindu-mi, din punct de vedere editorial, 
procesul de scriere al acestei cărţi. Ca stagiar pe timpul 
verii, care a a părut pur şi simplu „de nicăieri”, s-a 
dovedit a fi un miracol trimis de „un sistem de gândire 
de dincolo de al nostru”. I-am spus asta de multe ori 
şi sunt bucuroasă că acum am prilejul de a o spune 
lumii întregi. Ea este unul dintre acei tineri care îţi dau 
încredere în cum poate arăta viitorul. 

îi adresez profundele mele mulţumiri întregii 
echipe editoriale de la Harper Collins: lui Terri 
Leonard şi LisaZuniga, editori de producţie, lui Kathy 
Reigstad, redactor, lui Kathryn Renz şi fiecăruia dintre 
toţi cei care au ajutat la a face din această carte ceea ce 
este, sper, un dar către cititorul ei. 

Le mulţumesc prietenilor mei Richard Cooper, 
David Kessler, Frances Fisher, Roger Wolfson şi Victoria 
Pearman, pentru suportul emoţional pe care numai 
prietenii adevăraţi îl pot oferi. 

Mulţumiri lui Wendy Zahler, Drea Dauer şi Jill 
Angelo, a căror asistenţă m-a ajutat să rămân cu picioarele 
pe pământ, în timp ce capul de scriitor îmi era în nori. 

Fiicei mele, India: nu există cuvinte care să descrie 
iubirea şi recunoştinţa pe care le am pentru cine eşti 
şi pentru ceea ce reprezinţi tu pentru mine. Aşa cum 
îţi spuneam încă de când erai mică, este cu adevărat o 
onoare să fiu mama ta. 

Le mulţumesc cititorilor şi publicului meu, în mod 

special participanţilor la conferinţele mele din Los 
Angeles, pentru faptul că m-aţi menţinut pe linia de 
plutire. Profunzimea căutărilor voastre şi bunătatea pe 
care mi-aţi arătat-o au reprezentat inspiraţia din spatele 
acestei cărţi. 

Mai sunt şi alţii care au adus multă lumină în viaţa 
mea, iar ei se ştiu care sunt. 

Dragostea şi mulţumirile mele tuturor... 

CĂRŢI PUBLICATE 
DE EDITURA FOR YOU 


Monica Vişan 

Metodă rapidă de învăţare a gramaticii limbii engleze 
Exerciţii de gramatică engleză voi I 
Exerciţii de gramatică engleză voi. II 
VERBUL toate trei costă 35,00 lei 


Neale Donald Walsch 

Conversaţii cu Dumnezeu, 

volumul I, II, III 41,00 Iei 

Dumnezeu şi minunile din viaţa noastră 15,00 lei 

Acasă cu Dumnezeu 20,00 lei 

Ce vrea Dumnezeu 1 8,00 lei 

Când totul se schimbă, schimbă totul 25,00 lei 

Mai fericit decât Dumnezeu 1 8,00 lei 

Paul Ferrini 

Iubire fără condiţii, 

Reflecţii ale Minţii Christice 15,00 lei 

Liniştea inimii, 

Reflecţii ale Minţii Christice, partea a Il-a ...... 12,00 lei 

Miracolul iubirii, 


Reflecţii ale Minţii Christice, partea a IV-a .... 10,00 lei 

Cuvinte de înţelepciune pentru fiecare zi 15.00 lei 

Amour sans conditions (lb. franceză) 1 5,00 lei 

Legile Dragostei 12,00 lei 

Iubirea este Evanghelia mea 8,00 lei 

Cum să creăm o relaţie spirituală 10,00 lei 

Christul cel viu 15,00 lei 

Vindecă-ţi viaţa 23,00 lei 

Debbie Ford 

Partea întunecată a căutătorilor de Lumină 12,00 lei 

Secretul umbrei 12,00 lei 

De ce oamenii buni fac lucruri rele 20,00 lei 

Curaj 1 8 lei 

John J. Falone 

Frecvenţa Geniu, 

instrucţiuni de accesare a Minţii Cosmice 30,00 lei 

*** 

ET 101. Manual cosmic cu instrucţiuni pentru 
evoluţie planetară 5,00 lei 

Suzanne Ward 

Matei, vorbeşte-mi despre Rai 1 2,00 lei 

Jasmuheen 

Biocâmpuri şi extaz 18,00 lei 

Radianţa Divină 1 8,00 lei 

Programul pranic 20,00 lei 

Regina Matricei 1 8,00 lei 

Calea celui care se hrăneşte cu Lumină 1 8,00 lei 

Căile păcii şi să fim esenţa 20 lei 

Ken Keyes şi Penny Keyes 

Reţete pentru fericire 5,00 lei 

Russ Michael 

Sufletul pereche te cheamă 15,00 lei 

Deepak Chopra 

întinereşte şi trăieşte mai mult 20,00 lei 

Viaţă după moarte 1 8,00 lei 

Cartea secretelor 25,00 lei 

Putere, libertate şi graţie Divină 15,00 lei 

Shirley MacLaine 

Camino 1 5,00 lei 

Lee Carroll şi Jan Tober 

Drumul spre Acasă 25,00 lei 

Copiii Indigo după zece ani 25.00 lei 

Kyron, 

cele douăsprezece straturi ale ADN-ului 30.00 lei 

James F. Twyman 

Emisarii luminii 9,00 lei 

Emisarii iubirii 7,00 lei 

Bruce Davis 

Mănăstire fără ziduri 7,50 lei 

Dr. Doreen Virtue 

Copiii de cristal 10,00 lei 

Magia Divină 10,00 lei 

îngerii lui Solomon 18, 00 lei 

Miracolele Arhanghelului Mihail . 20,00 lei 

îngerii sunt cu noi 25,00 lei 

Sri Vasudeva 

Voi sunteţi lumina 10,00 lei 

Divinitatea lăuntrică 1 0,00 lei 

Sotirios Crotos 

Ucenicul lui Iisus Hristos 10,00 lei 

Anthony de Mello 

Conştienţa 15,00 lei 

Tobias 

Seria înălţării 22,00 lei 

Seria Clarităţii 30,00 lei 

Stuart Wilde 

Forţa 10,00 lei 

Certitudini. Imboldul 18,00 lei 

Arta mântuirii 15,00 lei 

Carlos Warter 

Reîntoarcerea la sacru 10,00 lei 

Gregg Braden 

Codul lui Dumnezeu 1 8,00 lei 

Matricea Divină 23,00 lei 

Vindecarea spontană a credinţei 27,00 lei 

Timpul fractal 26,00 lei 

Adevăr profund 28,00 lei 

Punctul de cotitură 28.00 lei 

Brian Tracy 

Succesul în viaţă 35,00 lei 

Lisette Larkins 

De vorbă cu extratereştrii 1 8,00 lei 

Dr. Max Gerson 

O terapie naturală eficientă pentru tratarea cancerului 
şi a altor boli grave (cu DVD inclus) 31 ,00 lei 

Sorin Telimbeci 

Călătoriile tânărului înţelept 15.00 lei 

Drunvalo Melchizedek 

Spaţiul sacru al inimii 15,00 lei 

Uroborosul mayaş 25,00 lei 

Joan Borysenko 

Vina ne învaţă, iubirea ne vindecă 18,00 lei 

Nu e sfârşitul lumii 10, 00 lei 

Busola sufletului 25,00 lei 

Epuizare totală 1 8,00 lei 

Robert Rabbin 

Pune suflet în ceea ce faci 12,00 lei 

Tristan 

Clepsidra cu paşi 19,00 lei 

Steve Rother 

Bun venit acasă. Noua planetă Pământ 18,00 lei 

Erik Pearl 

Reconectarea 25,00 lei 

Solomon vorbeşte 20,00 lei 

Gloria Wendroff 

Scrisori din cer 13,00 lei 

Maureen Moss 

BLISS 12,00 lei 

John Perkins 

Schimbarea de forme 1 2,00 lei 

Dawn Baumann Brunke 

Vocile animalelor 28,00 lei 

Părinţi străluciţi, profesori fascinanţi 18,00 lei 

Maria, 

cea mai strălucită educatoare din istorie 25,00 lei 

Codul inteligenţei 20,00 lei 

Femei inteligente, relaţii sănătoase 18,00 lei 

Eliberează-te din temniţa emoţională 1 8,00 lei 

Fascinanta construcţie a eu-lui 15.00 lei 

Daniel Meurois-Givaudan 

Când nimeni nu te vrea 12,00 lei 

Fraţii noştri necuvântători 1 8,00 lei 

Michael Dawson 

Iertarea 23,00 lei 

Brian Weiss 

Acelaşi suflet, multe trupuri 18,00 lei 

Multe vieţi, mulţi maeştri 15,00 lei 

Se întâmplă miracole 30.00 lei 

Prin timp, spre vindecare 25.00 lei 

Dacă dragoste nu e, nimic nu e 15,00 lei 

Eugen Herrigel 

ZEN în arta de a trage cu arcul 7,00 lei 

Ron Baker 

O lume în curs de vindecare 15,00 lei 

Carrie Hart 

Quado ne vorbeşte 28,00 lei 

Caroline Myss 
De ce nu ne vindecăm 

şi cum putem să o facem? 24,00 lei 

Sfidează gravitaţia 20,00 lei 

Arhetipuri 28.00 lei 

Acţiuni imperceptibile,dătătoare de putere 24.00 lei 

P.M.H. Atwater, LH.D. 

Copiii cei noi 

şi experienţele din preajma morţii 28,00 lei 

Wolfgang Wallner F 

Elihu 15,00 lei 

Jim Tucker 

Viaţa înainte de viaţă 15,00 lei 

Paul Elder 

Ochii unui înger 1 8,00 lei 

Gay Hendricks, Debbie DeVoe 

Puterea unui singur gând 8,00 lei 

Bruce D. Schneider 

Relaxează-te, eşti deja perfect 18, 00 lei 

Jon Whale 

Dezvăluirea spiritului. Odiseea 

supranaturală 25, 00 lei 

Robert Monroe 

Călătorii în afara corpului 27,00 lei 

Călătorii îndepărtate 25,00 lei 

Călătoria supremă 25.00 lei 

Michio Kushi / Stephen Blauer 

Calea macrobiotică 23,00 lei 

James Van Praagh 

Rai şi Pământ 1 8,00 lei 

Timothy Willie 

Delfini, ET şi îngeri 12.00 lei 

Alberto Villoldo 

Cele patru introspecţii 18,00 lei 

Vise curajoase 25,00 lei 

Iniţiere şi Iluminare 22,00 lei 

Kenny Werner 

Măiestrie fără efort 17,00 lei 

Robert Schwartz 

Suflete curajoase 22,00 lei 

William Gammill 

Reuniunea 1 5,00 lei 

LEOANGART 

Să ne îmbunătăţim vederea, în mod natural .... 20,00 lei 

C. J. Calleman 

Calendarul May as 30,00 lei 

Gay Hendricks 

Cele cinci dorinţe 10,00 lei 

Bruce Lipton 

Biologia credinţei 30,00 lei 

Don Piper şi Cecil Murphey 

Slava de fiecare zi 1 8,00 lei 

Richard Weisman 

Quirkologia - Ştiinţa bizarului 20,00 lei 

Gabriel Cousens şi David Wagner 

Energia tahionică 15,00 lei 

Victor Sanchez 

Toltecii noului mileniu 18,00 lei 

Meg Blackburn Losey 

Copiii de Acum 20,00 lei 

Mary Lynch Barbera 

Terapia axată pe comportamentele verbale 20,00 lei 

Evelyn Elsaesser Valarino 

De vorbă cu Angel 15,00 lei 

Robert M. Williams 

PSYCH-K 

Partea/Pacea ce lipseşte din viaţa ta! 12,00 lei 

Sonia Choquette 

Lecţiile şi scopul sufletului 25,00 lei 

Barbara Hand Clow 

Codul înţelepciunii mayaşe 30,00 lei 

Alchimia celor nouă dimensiuni 32,00 lei 

Marco Pogacnic 

Spiritele naturii şi fiinţele elementale 1 5,00 lei 

Frances Fox 

Secretele matricei 15,00 lei 

Stuart Wilson & Joanna Prentis 

Esenienii, Copiii Luminii 28,00 lei 

Darren Weissman 

Puterea iubirii şi recunoştinţei infinite 25,00 lei 

Activarea codului secret al minţii noastre 25,00 lei 

Sandra Ingerman 

Leac pentru Pământ 28,00 lei 

Ervin Laszlo 

CosMos - ghidul unui 

co-creator al întregii lumi 20,00 lei 

Elena Anghel 

Psihologia educaţiei pe tot parcursul vieţii 40,00 lei 

Byron Katie 

Cine ai fi tu, fără povestea ta 25,00 lei 

Pune-ţi gândirea sub semnul întrebării 1 5,00 lei 

Barbara Wren 

Trezirea celulară 20,00 lei 

Letiţia Cosma 
Ghid practic pentru 

schimbarea stilului de viaţă 1 0,00 lei 

Liviu Predescu 

Cu autismul la psiholog 25,00 lei 

Elizabeth Burton Scott 

Miracolul vindecării copilului meu 25,00 lei 

Ceryl Canfield 

Vindecare profundă 25,00 lei 

John Michell 

Dimensiunile Paradisului 25,00 lei 

Richard Heath 

Matricea creaţiei 15,00 lei 

Sandra Anne Taylor 

Puterea tainică a vieţilor tale trecute 20,00 lei 

Adevăr, triumf şi transformare 25,00 lei 

Miroslav Radman 

Sylvia Browne 

Călătorul mistic 20,00 lei 

H. Ronald Hulnick şi Mary Hulnick 

Robert Leahy 

Cătălin Manea 

Totul din întreg 1 8,00 lei 

Victor 

Viaţa îi dăunează grav sănătăţii 20,00 lei 

Alan Cohen 

Bjorn Aris 

Irina Binder 

Daniel Mitei 

David Thomas 

Trezirea andină 20,00 lei 

Seka Nicolik 

Te poţi vindeca singur 
Ştii mai multe decât crezi 

Ed Bacon 

Bruce Lipton 

întoarcerea la linişte 
Denise Linn 

Descoperă mesajele secrete ale corpului tău 

Mira Kelly 

Dincolo de vieţile trecute 

